ലിവര്‍പൂളിനെ തകര്‍ത്ത് സിറ്റിക്ക് കമ്മ്യൂണിറ്റി ഷീല്‍ഡ് കിരീടം\nSun Jul 03 2022 05:25:01 GMT+0530 (India Standard Time)\nBY RSN5 Aug 2019 4:37 AM GMT\nRSN5 Aug 2019 4:37 AM GMT\nലണ്ടന്: ഇംഗ്ലിഷ് ഫുട്‌ബോളിലെ സീസണിലെ ആദ്യ കിരീടം പ്രീമിയര് ലീഗ് ചാംപ്യന്‍മാര് മാഞ്ചസ്റ്റര് സിറ്റിക്ക്. കമ്മ്യൂണിറ്റി ഷീല്‍ഡ് കപ്പാണ് ലിവര്‍പൂളിനെ തോല്‍പ്പിച്ച് സിറ്റി സ്വന്തമാക്കിയത്. പെനാല്‍റ്റി ഷൂട്ടൗട്ടിലായിരുന്നു സിറ്റിയുടെ ജയം. നിശ്ചിത സമയത്ത് ഇരുടീമും ഓരോ ഗോളടിച്ച് പിരിയുകയായിരുന്നു. തുടര്‍ന്ന് ഷൂട്ടൗട്ടില് 5-4ന് ആയിരുന്നു സിറ്റിയുടെ ജയം. 12ാം മിനിറ്റില് റഹീം സ്റ്റെര്‍ലിങിലൂടെയായിരുന്ന സിറ്റി മുന്നിലെത്തിയത്. തുടര്‍ന്ന് ലിവര്‍പൂള് 77ാം മിനിറ്റിലാണ് മാറ്റിപ്പിലൂടെ സമനില പിടിച്ചത്. ഷൂട്ടൗട്ടില് ജോര്‍ജിനോ വിജനല്‍ഡാം ആണ് ലിവര്‍പൂളിന്റെ പെനാല്‍റ്റി പാഴാക്കിയത്.\nമറ്റൊരു പ്രീ സീസണ് മല്‍സരത്തില് ബാഴ്‌സലോണ ആഴ്‌സണലിനെ 2-1 ന് തോല്‍പ്പിച്ചു. ഒബമായങ്ങിലൂടെ ആഴ്‌സണല് ആയിരുന്നു മുന്നിലെത്തിയത്. തുടര്‍ന്ന് ഒരു സെല്‍ഫ് ഗോളിലൂടെ ബാഴ്‌സ സമനില പിടിച്ചു. തുടര്‍ന്ന ഇഞ്ചുറി ടൈമില് ലൂയിസ് സുവാരസ് നേടിയ ഗോളിലൂടെ ബാഴ്‌സ വിജയിക്കുകയായിരുന്നു.


സ്‌കൂള്, കോളേജ് വീണ്ടും തുറക്കുമ്പോൾ; ഐഎംഎ മാര്‍ഗ്ഗനിര്‍ദ്ദേശങ്ങള് | covid school working pattern | Indian medical association | parenting | corona time| Parenting\nസ്‌കൂള്, കോളേജ് വീണ്ടും തുറക്കുമ്പോൾ; ഐഎംഎ മാര്‍ഗ്ഗനിര്‍ദ്ദേശങ്ങള്\nകോവിഡ് കാലം കഴിഞ്ഞ് അധ്യയന വർഷം തുടങ്ങുമ്പോള് എന്തൊക്കെ മുൻകരുതലെടുക്കണമെന്നും സ്‌കൂളിലെയും കോളേജിലെയും പ്രവര്‍ത്തനങ്ങള് സംബന്ധിച്ചുമുള്ള മാര്‍ഗ നിര്‍ദേശങ്ങള് പുറത്തുവിടുകയാണ് ഇന്ത്യന് മെഡിക്കല് അസോസിയേഷന്. ക്ലാസ് റൂം സെഷനുകള്, ക്ലാസ് റൂം സെഷനുകള്, പരീക്ഷ, പ്രവര്‍ത്തന സമയം എന്നിവയെ കുറിച്ചുള്ള വിശദമായ നിർദേശങ്ങളടങ്ങിയ കുറിപ്പ് ശ്രദ്ധേയമാകുന്നു. ഐഎംഎ കേരള ഘടകം വൈസ് പ്രസിഡന്റും ഡോക്ടറുമായ സുല്‍ഫി നൂഹുവാണ് ഇന്ത്യൻ മെഡിക്കൽ അസോസിയേഷന്റെ നിർദേശങ്ങൾ പങ്കുവച്ചിരിക്കുന്നത്\nസുല്‍ഫി നൂഹുവിന്റെ കുറിപ്പ് വായിക്കാം;\nഇന്ത്യന് മെഡിക്കല് അസോസിയേഷന് നിര്‍ദ്ദേശങ്ങള്\nകൊവിഡ് 19 ലൂടെ ആയിരക്കണക്കിന് ജീവന് രക്ഷിക്കുന്നതില് ലോക്ക് ഡൗണ് ഒരു പ്രധാന പങ്ക് വഹിച്ചിട്ടുണ്ട്. ഈ സമയത്ത്, വൈറസ് പ്രധാനമായും സമ്പര്‍ക്കത്തിലൂടെ പകരുന്ന സ്ഥിതിയാണ് നിലവിലുള്ളത്. സംസ്ഥാനത്ത് സമൂഹം വ്യാപനം വളരെ കുറവോ അല്ലെങ്കില് ഒട്ടുംതന്നെ സമൂഹ വ്യാപനം ഇല്ലാത്ത അവസ്ഥയൊ ആണ്.ലോക്ക് ഡൗണ് നീക്കംചെയ്യാന് പോകുന്നതിനാല്, നിയന്ത്രണങ്ങളില് ഇളവ് ഉണ്ടാകും. മറ്റ് സംസ്ഥാനങ്ങളില് നിന്നുള്ള മലയാളികളുടെയും പ്രവാസി മലയാളികളുടേയും വരവും ഒരേ സമയം സംഭവിക്കും.\nവസ്തുതകള് കണക്കിലെടുക്കുമ്പോള്, സ്‌കൂളിലെയും കോളേജിലെയും ക്ലാസ് റൂം സെഷനുകള് പുനരാരംഭിക്കുന്നത് കുറഞ്ഞത് കുറച്ച് മാസങ്ങളിലേക്ക് മാറ്റിവയ്ക്കേണ്ടതുണ്ട്.\nഒപ്പം വിദൂര പഠനം, ഓണ്‍ലൈന് പഠന പദ്ധതികള് ഇടക്കാലത്ത് നടപ്പിലാക്കണം.\nസാമൂഹിക അകലത്തിന്റെ കര്‍ശനമായ മാനദണ്ഡങ്ങള് പാലിച്ച് അവശ്യ പൊതു പരീക്ഷകള് നടത്താം.\n1) വിദൂര വിദ്യാഭ്യാസം\n2) പൊതു പരീക്ഷകള്\n3) സ്‌കൂള് വീണ്ടും തുറക്കുന്നതിനുള്ള മാര്‍ഗ രേഖ\nവിദൂര വിദ്യാഭ്യാസത്തിനായുള്ള മാര്‍ഗ്ഗനിര്‍ദ്ദേശങ്ങള്\n1. മൊബൈല് സാങ്കേതികവിദ്യയുള്ള മുതിര്‍ന്നവരേക്കാള് മികച്ചവരാണ് കുട്ടികള്. ഇന്റര്‍നെറ്റ് ആക്സസ് ഇല്ലാത്തവര്‍ക്ക് വിദൂര പഠനത്തിനായി ഒരു സഹപാഠിയുടെ വീട്ടില് ചെറിയ ഗ്രൂപ്പുകളായി സന്ദര്‍ശിക്കാം.\n2. പതിവ് ക്ലാസുകള് പുനരാരംഭിക്കുന്നതുവരെ ഈ പ്ലാറ്റ്‌ഫോമിന് അനുയോജ്യമായ രീതിയില് സ്‌കൂള് പാഠ്യപദ്ധതി പുന ക്രമീകരിക്കാം.\n3. അവരുടെ സ്‌ക്രീന് സമയം (മൊബൈല് ഫോണുകളിലും ടെലിവിഷനിലും ചെലവഴിക്കുന്ന സമയം) ആവശ്യമായ ഏറ്റവും കുറഞ്ഞ അളവില് സൂക്ഷിക്കണം.\n4. പൊതുവിജ്ഞാനത്തെക്കുറിച്ചുള്ള ഓണ്‍ലൈന് ക്വിസ് മത്സരങ്ങള് പത്രം വായനയെ പ്രോത്സാഹിപ്പിക്കും.\n5.ഓണ്‍ലൈന് ക്ലാസുകള് പൂര്‍ണ്ണമായും അക്കാദമിക് ആയിരിക്കരുത്. പാഠ്യേതര പ്രവര്‍ത്തനങ്ങള് ഉള്‍പ്പെടുത്തണം.\n6. കുട്ടികള് അവരുടെ ചങ്ങാതിമാരുമായി അവരുടെ കാര്യങ്ങള് ചര്‍ച്ച ചെയ്യുന്നതിനായി വെര്‍ച്വല് മൊബൈല് അപ്ലിക്കേഷന് അധിഷ്ഠിത ഗ്രൂപ്പ് മീറ്റിംഗുകള് നടത്താം. അല്ലാത്തപക്ഷം കുട്ടികള് അവരുടെ കൂട്ടുകാരെ മാസങ്ങളോളം നഷ്ടപ്പെടുത്തുന്നതിനാല് വിഷാദരോഗം വരാം.\n7. കുട്ടികളുടെ പതിവ് രോഗപ്രതിരോധം തുടരണം. ടേബിള് ടെന്നീസ്, കളിക്കാരുടെ എണ്ണം കുറവുള്ള ഷട്ടില് ബാഡ്മിന്റണ് തുടങ്ങിയ ഗെയിമുകള് സൗകര്യങ്ങള് ലഭ്യമാകുന്നിടത്ത് ശുപാര്‍ശ ചെയ്യണം. വലിയ ഗ്രൂപ്പുകള് ഒഴിവാക്കണം.\nപൊതു പരീക്ഷകള്‍ക്ക് പാലിക്കേണ്ട മാര്‍ഗ്ഗനിര്‍ദ്ദേശങ്ങള്\n1. മുന്‍കരുതലുകള് 100% ആണെന്ന് ഉറപ്പാക്കാന് എല്ലാ വിദ്യാര്‍ത്ഥികളെയും കൊവിഡ് പോസിറ്റീവ് ആയി കണക്കാക്കണം. മറ്റുള്ളവരുടെ സുരക്ഷയ്ക്കായി, ക്ലാസ് സമയങ്ങളില് ഒരു കുട്ടിക്ക് ശ്വാസകോശ ലക്ഷണങ്ങള് ഉണ്ടായാല് അവർക്ക് വിശ്രമിക്കാനായി പ്രത്യേക ക്ലാസ് മുറികള് ലഭ്യമായിരിക്കണം.\n2.പരീക്ഷയ്ക്കിടെ ശാരീരിക അകലം പാലിക്കല്: കുട്ടികള്‍ക്കിടയില് 360 ഡിഗ്രിയില് കുറഞ്ഞത് രണ്ട് മീറ്റര് ദൂരം നിലനിര്‍ത്തണം. ഇതിനര്‍ത്ഥം, ഓരോ വിദ്യാര്‍ത്ഥിയുടെ മുമ്പിലും പുറകിലും ശൂന്യമായ ബെഞ്ചുകള് ഉണ്ടായിരിക്കണം. മാസ്‌കുകള് എല്ലായ്‌പ്പോഴും ധരിക്കേണ്ടതാണ്.\n3. ഓരോ മുറിയിലെയും കുട്ടികളുടെ ഇരിപ്പിടങ്ങളുടെ വിവരം, തീയതികള്, സമയം, ക്രമം എന്നിവ ഓരോ സ്‌കൂളും സൂക്ഷ്മമായി പരിപാലിക്കണം.\nഭാവിയില് പ്രാദേശിക കമ്മ്യൂണിറ്റിയില് സമൂഹ വ്യാപനം റിപ്പോര്‍ട്ട് ചെയ്യപ്പെട്ടിട്ടുണ്ടെങ്കില് കോണ്‍ടാക്റ്റുകള് ശരിയായി ട്രാക്കുചെയ്യുന്നതിന് ഇത് ആവശ്യമാണ്. കോണ്‍ടാക്റ്റ് ട്രെയ്സിംഗിന്റെയും മറ്റു് നടപടികളുടെയും പ്രോട്ടോക്കോളുകള് സ്‌കൂളുകള് അറിഞ്ഞിരിക്കണം.\n4.വിദ്യാര്‍ത്ഥികളുടെ ഹാജരാകാതിരിക്കാനുള്ള കാരണങ്ങള് കാലതാമസമില്ലാതെ കണ്ടെത്തണം.\n5.പരീക്ഷയ്ക്കിടെ, ഓരോ സെഷനുശേഷവും എല്ലാ ഡെസ്‌കുകളും ബെഞ്ചുകളും ശുചിത്വവല്‍ക്കരിക്കേണ്ടതാണ്.\nസ്‌കൂള്, കോളേജ് വീണ്ടും തുറക്കുന്നതിനുള്ള മാര്‍ഗ്ഗനിര്‍ദ്ദേശങ്ങള്\n1. അണുബാധ പടരാനുള്ള സാധ്യത ഇപ്പോഴുള്ളതിനേക്കാള് ഗണ്യമായി കുറയുമ്പോള്, സ്‌കൂള് / കോളേജ് വീണ്ടും തുറക്കുന്നതിനുള്ള തീയതി പിന്നീട് പ്രഖ്യാപിക്കാം\n2. ഇന്റര്‍ക്ലാസ് കൂടിച്ചേരല് തടയുന്നതിനും ഒരേ ക്ലാസ്സില് ആയിരിക്കുമ്പോള് സാമൂഹിക അകലം പ്രോത്സാഹിപ്പിക്കുന്നതിനും ചില പുനര് ക്രമീകരണങ്ങള് ആവശ്യമാണ്.\n3. വീണ്ടും തുറക്കുന്നതിനുമുമ്പ്, ഓരോ ഗ്രേഡും വിഭാഗവും രണ്ട് ബാച്ചുകളായി വിഭജിക്കണം ഒരു ബാച്ചിന് പരമാവധി 20-25 കുട്ടികള്. സാധാരണ ക്ലാസുകള്‍ക്കായി ക്ലാസ് മുറിയില് ഇരിക്കുമ്പോള് വിദ്യാര്‍ത്ഥികള്‍ക്കിടയില് കുറഞ്ഞത് ഒരു മീറ്റര് ദൂരം നിര്‍ബന്ധമാണ്.\n4.ഇനി മുതല് തിങ്കളാഴ്ച മുതല് വെള്ളി വരെ ക്ലാസുകള് ഷിഫ്റ്റ് അടിസ്ഥാനത്തില് മാത്രം.\nഒരു ബാച്ച്: രാവിലെ ഷിഫ്റ്റ് 8 AM മുതല് 12.00 PM: ഉച്ചയ്ക്ക് ഷിഫ്റ്റ് - 12.30 pm മുതല് 4.30 PM വരെ\n5.ശനിയാഴ്ച ക്ലാസുകള് ആവശ്യമാണെങ്കില്, അവ ഓണ്‍ലൈനില് മാത്രമേ നടത്താവൂ.\n6.ലാബുകളിലും പി.ടി കാലഘട്ടങ്ങളിലും ശാരീരിക അകലം പാലിക്കുക. സ്‌കൂളിലേക്കും ക്ലാസ് റൂമിലേക്കും പ്രവേശിക്കുന്നതിനും കൈ ശുചിത്വം പ്രോത്സാഹിപ്പിക്കുന്നതിനും തിരക്ക് ഒഴിവാക്കുന്നതിനും പ്രത്യേക ശ്രദ്ധ നല്‍കണം.\n7.ഓരോ ക്ലാസ്സിനും വ്യത്യസ്ത ഇടവേള / ഇടവേള സമയം\n8.വിവിധ ക്ലാസുകളിലെ വിദ്യാര്‍ത്ഥികളുടെ കൂടിച്ചേരല് തടയുക. കൂടിച്ചേരല് സംഭവിക്കുകയാണെങ്കില്, സ്‌കൂളിലുടനീളവും വിദ്യാര്‍ത്ഥികളുടെ കുടുംബങ്ങളിലും വൈറസ് വ്യാപിക്കുന്നതിനുള്ള സാധ്യതയുണ്ട്. കൂടാതെ, ഭാവിയില് ഒരു സമൂഹ വ്യാപനം സംഭവിക്കുകയാണെങ്കില് അത് ട്രാക്കിങ്, ക്വാറെന്റൈന് നടപടികള് അസാധ്യമാക്കും.\n9.ഉച്ചഭക്ഷണ പരിപാടികളുള്ള സര്‍ക്കാര് സ്‌കൂളുകള്‍ക്ക്, പരിസരത്ത് ഉച്ചഭക്ഷണം കഴിക്കുന്നതിനുപകരം, കുട്ടികള് ഉച്ചഭക്ഷണം സ്വന്തം ടിഫിന് ബോക്‌സുകളില് വീട്ടിലേക്ക് കൊണ്ടുപോകാം.\n10.. സ്‌കൂള് ബസുകള് ഉപയോഗിക്കുകയാണെങ്കില്, ആരോഗ്യവകുപ്പ് ശുപാര്‍ശ ചെയ്യുന്ന ശാരീരിക അകലം സംബന്ധിച്ച പ്രോട്ടോക്കോളുകള് ബസുകളില് നടപ്പാക്കണം.\n11. കൈ കഴുകുന്നതിനും മാസ്‌കുകള് ഉപയോഗിക്കുന്നതിനുമുള്ള ശരിയായ രീതി അധ്യാപകര് പരിശീലിപ്പിക്കണം.\n12 എല്ലാ സ്റ്റാഫും വിദ്യാര്‍ത്ഥികളും ഫെയ്സ്മാസ്‌കുകള് ധരിക്കണം.


"കൊലയാളി' കേരളത്തിലും; പതിനാറുകാരനെ കൊലപ്പെടുത്തി ബ്ലൂ വെയ്ൽ - MALABAR FLASH "കൊലയാളി' കേരളത്തിലും; പതിനാറുകാരനെ കൊലപ്പെടുത്തി ബ്ലൂ വെയ്ൽ - MALABAR FLASH\nHome > കേരള വാര്‍ത്ത > "കൊലയാളി' കേരളത്തിലും; പതിനാറുകാരനെ കൊലപ്പെടുത്തി ബ്ലൂ വെയ്ൽ\nblue-whale-challenge Kerala News കേരളം കേരള വാര്‍ത്ത\n"കൊലയാളി' കേരളത്തിലും; പതിനാറുകാരനെ കൊലപ്പെടുത്തി ബ്ലൂ വെയ്ൽ\nതിരുവനന്തപുരം: ലോകം ഭീതിയോടെ കണ്ട കൊലയാളി ഗെയിം ബ്ലൂ വെയ്ൽ കേരളത്തിലും എത്തിയെന്നതിന് തെളിവുകൾ പുറത്ത്. തിരുവനന്തപുരത്ത് പ്ലസ് വണ് വിദ്യാർഥി മരിച്ചത് ബ്ലൂ വെയ്ൽ ഗെയിം കളിച്ചാണെന്ന് മാതാവ് തന്നെ വെളിപ്പെടുത്തി. വാർത്താ ചാനലാണ് ഇത് സംബന്ധിച്ച റിപ്പോർട്ട് പുറത്തുവിട്ടത്.[www.malabarflash.com]\nകഴിഞ്ഞ ജൂലൈ 26-നാണ് പ്ലസ് വണ് വിദ്യാർഥിയായ മനോജ് ജീവനൊടുക്കിയത്. ഒൻപത് മാസം മുൻപാണ് വിദ്യാർഥി ഫോണിൽ കൊലയാളി ഗെയിം ഡൗണ്‍ലോഡ് ചെയ്യുന്നത്. അതുവരെ എല്ലാവരോടും ഇടപെട്ടിരുന്ന വിദ്യാർഥി പിന്നീട് ഒറ്റയ്ക്ക് നടക്കാൻ തുടങ്ങി. അമ്മയോട് മാത്രമായി സംസാരം ഒതുങ്ങുകയായിരുന്നു. രാപകലുകൾ അവൻ കൊലയാളി ഗെയിമിന്‍റെ പിന്നാലെയായി.\nഗെയിമിലെ ടാസ്കുകൾ പൂർത്തിയാക്കാൻ വിദ്യാർഥി നിരവധി കാര്യങ്ങൾ ചെയ്തുവെന്നും വ്യക്തമായി. ഒറ്റയ്ക്ക് ഒരിടത്തും പോയിട്ടില്ലാത്ത വിദ്യാർഥി കൊലയാളി ഗെയിമിലെ ടാസ്കുകൾ പൂർത്തിയാക്കാൻ കടൽ കാണാനും കോട്ടയത്തേയ്ക്കും പോയി. നീന്തൽ അറിയില്ലാത്ത വിദ്യാർഥി പുഴയിൽ ചാടി. ഇതിന്‍റെ ദൃശ്യങ്ങൾ സുഹൃത്തുക്കളെക്കൊണ്ട് ഫോണിൽ പകർത്തി. കൈയിൽ ആയുധം ഉപയോഗിച്ച് മുറിവുണ്ടാക്കി. രാത്രികാലങ്ങളിൽ സെമിത്തേരിയിൽ പോയി. ഇത് എന്തിനാണെന്ന് ചോദിച്ചപ്പോൾ അവിടെ എന്ത് തരം എനർജിയാണെന്ന് മനസിലാക്കാനാണ് പോയതെന്നായിരുന്നു വിദ്യാർഥിയുടെ മറുപടി.\nഗെയിമിന്‍റെ അടിമയായി മാറിയ വിദ്യാർഥി കഴിഞ്ഞ നവംബറിൽ ആത്മഹത്യ സംബന്ധിച്ച കാര്യങ്ങൾ സംസാരിച്ചുവെന്ന് അമ്മ വെളിപ്പെടുത്തി. താൻ മരിച്ചാൽ വിഷമമാകുമോ എന്ന് വിദ്യാർഥി അമ്മയോട് ചോദിച്ചു. മരിച്ചുപോയാൽ തന്‍റെ സ്നേഹം കൂടി സഹോദരിക്ക് നൽകണമെന്നും മാതാവിനോട് പറഞ്ഞു. മകനെ ഇതിൽ നിന്നും പിന്തിരിപ്പിക്കാൻ മാതാവ് ശ്രമിച്ചപ്പോഴെല്ലാം ഗെയിം ഉപേക്ഷിച്ചുവെന്നായിരുന്നു വിദ്യാർഥി പറഞ്ഞിരുന്നത്. എന്നാൽ ഗെയിമിന് അടിമയായി അവൻ സ്വയം മരണം വരിക്കുകയായിരുന്നു.\nസംഭവത്തെക്കുറിച്ച് പോലീസ് അന്വേഷണം തുടരുകയാണ്. മൊബൈൽ ഫോണ് പരിശോധിച്ചപ്പോൾ വിദ്യാർഥി ഗെയിം കളിച്ചിരുന്നുവെന്ന സൂചനയാണ് ലഭിക്കുന്നത്. വിശദമായ പരിശോധനയ്ക്ക് ഫോണ് സൈബർ പോലീസിന് കൈമാറി.\nPosted by editordesk Malabarflash at 11:00:00 PM\nItem Reviewed: "കൊലയാളി' കേരളത്തിലും; പതിനാറുകാരനെ കൊലപ്പെടുത്തി ബ്ലൂ വെയ്ൽ Rating:5Reviewed By: editordesk Malabarflash


Malayalam News - India vs New Zealand 4th T20I|തനിയാവർത്തനം; വീണ്ടും സൂപ്പർ ഓവറിലേക്ക് | News18 Kerala, Sports Latest Malayalam News | ലേറ്റസ്റ്റ് മലയാളം വാർത്ത\nIndia vs New Zealand 4th T20I| തനിയാവർത്തനം; വീണ്ടും സൂപ്പർ ഓവറിലേക്ക്\nകഴിഞ്ഞ മത്സരത്തിൽ മുഹമ്മദ് ഷമിക്ക് സമാനമായ പ്രകടന‌മാണ് ഷാർദൂൽ ഠാക്കൂറും പുറത്തെടുത്തത്\nUpdated: January 31, 2020, 5:03 PM IST\nLast Updated: January 31, 2020, 5:03 PM IST\nവെല്ലിങ്ടൺ: നാലാം ടി 20 മത്സരവും സൂപ്പർ ഓവറിലേക്ക്. 166 റൺസ് വിജയലക്ഷ്യവുമായി ഇറങ്ങിയ ന്യൂസിലാൻഡിന്6വിക്കറ്റ് നഷ്ടത്തിൽ 165 റൺസ് എടുക്കാനേ കഴിഞ്ഞുള്ളൂ. ഷാർദൂൽ ഠാക്കൂർ എറിഞ്ഞ അവസാന ഓവറിൽ ആറ് റൺസ് മാത്രമാണ് ജയിക്കാൻ വേണ്ടിയിരുന്നത്. കഴിഞ്ഞ മത്സരത്തിൽ മുഹമ്മദ് ഷമിക്ക് സമാനമായ പ്രകടന‌മാണ് ഷാർദൂൽ ഠാക്കൂറും പുറത്തെടുത്തത്. റോസ് ടെയ്ലർ അടക്കമുള്ളവരുടെ വിക്കറ്റുകൾ വീഴ്ത്തിയാണ് ഠാക്കൂർ കളിയെ സൂപ്പർ ഓവറിലേക്ക് നീട്ടിയത്.\nഓപ്പണർ കോളിൻ മൺറോ ആണ് ന്യൂസിലാൻഡ് ടോപ് സ്കോറർ. 47 പന്തിൽ 64 റൺസാണ് മൺറോ നേടിയത്. ടിം സിഫെർട്ട് 39 പന്തിൽ 57 റൺസ് നേടി. ഇന്ത്യക്കായി ഷാർദൂൽ ഠാക്കൂർ രണ്ട് വിക്കറ്റ് വീഴ്ത്തി. നേരത്തെ നിശ്ചിത 20 ഓവറിൽ എട്ടുവിക്കറ്റ് നഷ്ടത്തിൽ ഇന്ത്യ നേടിയത് 165 റൺസ്. ട്വന്റി20യിലെ മൂന്നാം അർധസെഞ്ചുറി കുറിച്ച പാണ്ഡെയാണ് ഇന്ത്യയുടെ ടോപ് സ്കോറർ. 36 പന്തിൽ മൂന്നു ഫോറുകൾ സഹിതം പാണ്ഡെ 50 റൺസെടുത്തു. കെഎൽ രാഹുൽ (26 പന്തിൽ 39), ഷാർദുൽ ഠാക്കൂർ (15 പന്തിൽ 20) എന്നിവരും മികവുകാട്ടി. കിവീസിനായി ഇഷ് സോധി നാല് ഓവറിൽ 26 റണ്‍സ് വഴങ്ങി മൂന്നു വിക്കറ്റെടുത്തു.\n88 റൺസിനിടെ ആറു വിക്കറ്റുകൾ ഇന്ത്യക്ക് നഷ്ടമായി. ഏഴാം വിക്കറ്റിൽ മനീഷ് പാണ്ഡെ- ഷാർദുൽ ഠാക്കൂർ സഖ്യം പടുത്തുയർത്തിയ 43 റൺസ് കൂട്ടുകെട്ടാണ് ഇന്ത്യയെ കൂട്ടത്തകർച്ചയിൽ നിന്ന് രക്ഷിച്ചത്. ഠാക്കൂർ 15 പന്തിൽ രണ്ടു ഫോറുകൾ സഹിതം 20 റൺസെടുത്തു. ഇടവേളയ്ക്കു ശേഷം ടീമിൽ ഇടംലഭിച്ച സഞ്ജു അതു മുതലെടുക്കാനാകാതെയാണ് തുടർച്ചയായ രണ്ടാം മത്സരത്തിലും പുറത്തായത്. ഒരിക്കൽക്കൂടി സിക്സറടിച്ച് പ്രതീക്ഷയോടെ തുടങ്ങിയ സഞ്ജു തൊട്ടുപിന്നാലെ പുറത്തായി. അഞ്ചു പന്തിൽ ഒരു സിക്സ് സഹിതം എട്ടു റൺസാണ് സഞ്ജു നേതിയത്. രോഹിത്തിന് പകരം രാഹുലിനൊപ്പം ഓപ്പണറായെത്തിയത് സഞ്ജുവാണ്. ക്യാപ്റ്റൻ വിരാട് കോലി (ഒൻപതു പന്തിൽ 11), ശ്രേയസ് അയ്യർ (ഏഴു പന്തിൽ ഒന്ന്), ശിവം ദുബെ (ഒൻപതു പന്തിൽ 12), വാഷിങ്ടൻ സുന്ദർ (0), യുസ്‌വേന്ദ്ര ചെഹൽ (ഒന്ന്) എന്നിവരാണ് പുറത്തായ മറ്റുള്ളവർ.\nനേരത്തെ, ടോസ് നേടിയ കിവീസ് ഇന്ത്യയെ ബാറ്റിങ്ങിന് അയയ്ക്കുകയായിരുന്നു. പരുക്കേറ്റ് പുറത്തായ സ്ഥിരം നായകൻ കെയ്ൻ വില്യംസനു പകരം ടിം സൗത്തിയാണ് കിവീസിനെ നയിക്കുന്നത്. പരമ്പര നേടിയ ഇന്ത്യ മൂന്നു മാറ്റങ്ങളുമായാണ് നാലാം ട്വന്റി20യിൽ കളിക്കുന്നത്. രോഹിത് ശർമ, മുഹമ്മദ് ഷമി, രവീന്ദ്ര ജഡേജ എന്നിവർക്കു പകരം സഞ്ജു സാംസൺ, നവ്ദീപ് സെയ്നി, വാഷിങ്ടൺ സുന്ദർ എന്നിവർ ടീമിലെത്തി. തോളിനേറ്റ പരുക്കാണ് കെയ്ൻ വില്യംസന് വിനയായത്. കഴിഞ്ഞ മത്സരത്തിൽ 95 റൺസെടുത്ത വില്യംസൻ മിന്നുന്ന ഫോമിലായിരുന്നു. വില്യംസനു പകരം ടോം ബ്രൂസും കോളിൻ ഡി ഗ്രാൻഡ്ഹോമിനു പകരം ഡാരിൽ മിച്ചലും കിവീസ് നിരയിൽ ഇടംപിടിച്ചു.\nFirst published: January 31, 2020, 4:26 PM IST


കനകമല കേസ്: ആറുപേര് കുറ്റക്കാരാണെന്ന് കോടതി; ഒരാളെ വെറുതെവിട്ടു\nKerala, First Published 25, Nov 2019, 3:47 PM\nകേസില് അറസ്റ്റിലായ എട്ടുപേര്‍ക്കെതിരേയും യുഎപിഎ ചുമത്തിയങ്കിലും ആറുപേര്‍ക്കെതിരേ മാത്രമേ കുറ്റം തെളിയിക്കാനായുള്ളൂ. കേസില് ഒരാള് അഫ്ഗാനിസ്ഥാനിലേക്ക് കടന്നതായും അവിടെ കൊല്ലപ്പെട്ടു എന്നുമാണ് വിവരം.\nകൊച്ചി: കനകമലയില് ഇസ്ലാമിക് സ്റ്റേറ്റ് തീവ്രവാദി സംഘടനയുമായി ബന്ധമുണ്ടെന്ന് ആരോപിച്ച് അറസ്റ്റ് ചെയ്ത ആറുപേര് കുറ്റക്കാരാണെന്ന് കോടതി കണ്ടെത്തി. എട്ടു പേര്‍ക്കെതിരേ കുറ്റപത്രം സമര്‍പ്പിച്ച കേസില് ആറാം പ്രതി കോഴിക്കോട് കുറ്റിയാടി സ്വദേശി എന്‍കെ ജാസീമിനെ വെറുതേ വിട്ടു. ഇയാള്‍ക്കെതിരേ തെളിവില്ലെന്ന് കോടതി കണ്ടെത്തി. ബാക്കിയുള്ള പ്രതികള്‍ക്ക് എതിരേയുള്ള യുഎപിഎ കുറ്റം നില നില്‍ക്കുമെന്ന് കോടതി പറഞ്ഞു.\nകണ്ണൂര് സ്വദേശി മന്‍സില്, മലപ്പുറംകാരന് സഫ്വാന്, തൃശൂര് സ്വദേശി സാലിക് മുഹമ്മദ്, കുറ്റിയാടി സ്വദേശികളായ റംഷാദ്, എന്.കെ. ജാസീം മുഹമ്മദ് ഫയാസ് എന്നിവര്‍ക്കെതിരേ ആണ് കേസ്. പ്രതികള് സാമൂഹ്യ മാധ്യമങ്ങള് വഴി തീവ്രവാദ ആശയങ്ങള് പ്രചരിപ്പിച്ചുവെന്ന് ബോദ്ധ്യപ്പെട്ടതായി കോടതി പറഞ്ഞു. കനകമലയിൽ പിടിയിലായത് തീവ്രവാദി സംഘമെന്ന് കോടതി . കൊച്ചി എൻഐഎ കോടതിയാണ് വിധി പ്രഖ്യാപിച്ചത്\nകേസില് അറസ്റ്റിലായ എട്ടുപേര്‍ക്കെതിരേയും യുഎപിഎ ചുമത്തിയങ്കിലും ആറുപേര്‍ക്കെതിരേ മാത്രമേ കുറ്റം തെളിയിക്കാനായുള്ളൂ. കേസില് ഒരാള് അഫ്ഗാനിസ്ഥാനിലേക്ക് കടന്നതായും അവിടെ കൊല്ലപ്പെട്ടു എന്നുമാണ് വിവരം. മുഹമ്മദ് ഫയാസാണ് മാപ്പു സാക്ഷിയായത്. 2017 മാര്‍ച്ചില് എന്‍ഐഎ സമര്‍പ്പിച്ച കുറ്റപത്രത്തില് 2016 ഒക്‌ടോബറില് ഇവര് കനകമലയില് യോഗം ചേര്‍ന്ന് ആക്രമണത്തിന് ഐഎസുമായി പദ്ധതി തയ്യാറാക്കിയെന്നാണ് പറഞ്ഞിട്ടുള്ളത്.\nകനകമലയിലെ കെട്ടിടത്തില് സംഘം യോഗം ചേരുന്നതിനിടെയാണ് എന്‍ഐഎ വളഞ്ഞത്. രഹസ്യവിവരത്തെ തുടര്‍ന്ന് മദ്ധ്യപ്രദേശ് മുതല് ഈ സംഘത്തെ ടവര് ലൊക്കേറ്റ് ചെയ്ത് എന്‍ഐഎ സംഘം പിന്തുടരുകയായിരുന്നു. കേരളത്തിലെത്തിയ സംഘം എറണാകുളം, വടകര, കണ്ണൂര് തുടങ്ങിയ സ്ഥലങ്ങളില് എത്തിയതായി വിവരം കിട്ടിയ എന്‍ഐഎ സംഘം ടവര് കേന്ദ്രീകരിച്ച് നടത്തിയ അന്വേഷണത്തില് സംഘം കണ്ണൂര് ജില്ലയിലെ ചൊക്ലി പൊലീസ് സ്‌റ്റേഷന് പരിധിയിലെ കനകമലയിലാണെന്ന് കണ്ടെത്തി.\nതുടര്‍ന്ന് മഫ്തിയിലെത്തിയ ഇരുപതോളം വരുന്ന ഉദ്യോഗസ്ഥര് കനകമല വളയുകയായിരുന്നു. തുടര്‍ന്നുള്ള തിരച്ചിലിലാണ് പ്രതികള് പിടിയിലാകുന്നത്. ഇവര് കനകമലയിലെ യോഗത്തില് വലിയ ആക്രമണത്തിന് പദ്ധതി ഇട്ടതായി എന്‍ഐഎ സമര്‍പ്പിച്ച കുറ്റപത്രത്തില് പറയുന്നു.\nരണ്ട് ഹൈക്കോടതി ജഡ്ജിമാര്, ഒരു പോലീസ് ഉദ്യോഗസ്ഥന്, രാഷ്ട്രീയ പ്രമുഖര്, ചില വിദേശികള് എന്നിവരെ വധിക്കാനും പൊതു സ്ഥലങ്ങള് ആക്രമിക്കാനും പദ്ധതിയിട്ടു എന്നാണ് കുറ്റപത്രത്തില് പറഞ്ഞിരുന്നത്. കേസില് 70 സാക്ഷികളെയാണ് വിസ്തരിച്ചത്.\nLast Updated 25, Nov 2019, 3:47 PM\nKanakamala IS case\nകനകമല കേസ് വിധി\nകനകമല ഐഎസ് കേസ്\nകനകമല എന്‍ഐഎ കേസ്\nസൗദി അറേബ്യയുടെ തെക്കന് മേഖലയില് കനത്ത മഴ; ജാഗ്രതാ നിര്‍ദ്ദേശവുമായി അധികൃതര്


Mofia Case: ഭർത്താവിന്റെ വീട്ടിൽ മോഫിയ പർവ്വീൺ നേരിട്ടത് കൊടി പീഡനം; റിമാൻഡ് റിപ്പോർട്ടിലെ വിവരങ്ങൾ പുറത്ത് | Mofia Parveen Suicide Suhail Family tortured girl says remand report\nMofia Case: 'സുഹൈൽ അശ്ലീല ചിത്രങ്ങൾ അനുകരിക്കാൻ നിർബന്ധിച്ചു'; റിമാൻഡ് റിപ്പോർട്ടിലെ വിവരങ്ങൾ പുറത്ത്\nആലുവ പൊലീസ് സ്റ്റേഷനില് കോൺഗ്രസ് ജനപ്രതിനിധികൾ നടത്തുന്ന കുത്തിയിരിപ്പ് സമരം മൂന്നാം ദിവസവും തുടരുകയാണ്. മൊഫിയ പര്‍വീണിന്‍റെ ആത്മഹത്യക്ക് കാരണക്കാരനായ സിഐ സിഎല് സുധീറിനെ സസ്പെൻഡ് ചെയ്യും വരെ സമരം തുടരാനാണ് തീരുമാനം\nKochi, First Published Nov 26, 2021, 8:03 AM IST\nകൊച്ചി: ഭർത്താവിന്റെ വീട്ടിൽ മോഫിയ പർവ്വീൺ (Mofia Parveen) നേരിട്ടത് കൊടിയ പീഡനമെന്ന് റിമാൻഡ് റിപ്പോർട്ട് (remand report). പെൺകുട്ടിയെ മാനസിക രോഗിയായി മുദ്രകുത്താൻ ശ്രമം നടന്നു. ഭർത്താവ് സുഹൈൽ (Husband Suhail) ലൈംഗീക വൈകൃതങ്ങൾക്ക് അടിമയാണെന്നും റിപ്പോർട്ടിൽ പറയുന്നു. ഭർത്തൃവീട്ടുകാർ മോഫിയയെ അടിമയെപ്പോലെ ജോലി ചെയ്യിപ്പിച്ചു. സുഹൈലിന് പുറമെ മാതാവ് റുഖിയയും ഉപദ്രവിച്ചെന്നാണ് റിമാൻഡ് റിപ്പോർട്ടിൽ പറയുന്നത്.\nനിയമ വിദ്യാർത്ഥിനി മൊഫിയ പർവ്വീണിൻ്റെ ആത്മഹത്യ കേസിൽ ആലുവ പൊലീസ് സ്റ്റേഷനില് കോൺഗ്രസ് ജനപ്രതിനിധികൾ നടത്തുന്ന കുത്തിയിരിപ്പ് സമരം മൂന്നാം ദിവസവും തുടരുകയാണ്. ബെന്നി ബഹന്നാന് എംപി, എംഎല്‍എമാരായ അന്‍വര് സാദത്ത്, റോജി എം ജോണ് എന്നിവരാണ് സമരം നടത്തുന്നത്. മൊഫിയ പര്‍വീണിന്‍റെ ആത്മഹത്യക്ക് കാരണക്കാരനായ സിഐ സിഎല് സുധീറിനെ സസ്പെൻഡ് ചെയ്യും വരെ സമരം തുടരാനാണ് തീരുമാനം.\nപ്രതികളെ കസ്റ്റഡിയില് ആവശ്യപ്പെട്ടുള്ള പൊലീസിന്റെ ഹര്‍ജി കോടതി ഇന്ന് പരിഗണിക്കും.\nമൊഫിയ പർവ്വീൺ ആത്മഹത്യ ചെയ്ത സംഭവം റൂറൽ ജില്ലാ ക്രൈം ബ്രാഞ്ചാണ് അന്വേഷിക്കുക. വ്യാഴാഴ്ചയാണ് ഇത് സംബന്ധിച്ച ഉത്തരവ് പുറത്തിറങ്ങിയത്. ഗാർഹിക പീഡന പരാതിയിൽ കേസ് എടുക്കുന്നതിൽ സിഐ സിഎൽ സുധീറിന് ഗുരുതര വീഴ്ച പറ്റിയെന്ന് ഡിഐജിയുടെ അന്വേഷണത്തിൽ കണ്ടെത്തിയിരുന്നു.\nഅലുവ ആത്മഹത്യയിൽ ഈസ്റ്റ് പോലീസിന് ഗുരുതര പിഴവുകൾ സംഭവിച്ചെന്നായിരുന്നു അന്വേഷണത്തിലെ കണ്ടെത്തൽ. ഈ പശ്ചാത്തലത്തിലാണ് അന്വേഷണം റൂറൽ ജില്ലാ ക്രൈംബ്രാഞ്ചിന് കൈമാറിയത്. ഡിവൈഎസ്പി വി രാജീവിന്‍റെ നേതൃത്വത്തിലുള്ള സംഘമായിരിക്കും അന്വേഷണം നടത്തുക. ബന്ധുക്കൾ ഉയർത്തിയ എല്ലാ പരാതികളും പുതിയ സംഘം അന്വേഷിക്കും. സിഐയ്ക്ക് കേസ് എടുക്കുന്നതിൽ ഗുരുതര വീഴ്ച സംഭവിച്ചെന്ന് ഡിഐജിയുടെ അന്വേഷണ റിപ്പോർട്ടിലുണ്ട്. ഒക്ടോബർ 29 ന് പരാതി കിട്ടിയിട്ടും കേസ് എടുത്തത് പെൺകുട്ടി ആത്മഹത്യ ചെയ്തപ്പോൾ മാത്രമാണ്. 25 ദിവസം ഈ പരാതിയിൽ സിഐ സി.എൽ സുധീർ കാര്യമായി ഒരു നടപടിയും സ്വീകരിച്ചില്ലെന്നാണ് വകുപ്പ് തല അന്വേഷണത്തിലെ കണ്ടെത്തൽ.\nഇക്കാര്യത്തിൽ സിഐ നൽകിയ വിശദീകരണം ഇങ്ങനെയാണ്. സ്റ്റേഷനിലെ ദൈനംദിന ചുമതലകളുടെ ബാഹുല്യം കാരണം അന്വേഷണം മറ്റൊരാളെ എൽപ്പിച്ചു. ഈ ഉദ്യോഗസ്ഥൻ ഇരു വീട്ടുകാരുമായി ബന്ധപ്പെട്ടിരുന്നു. എറ്റവും ഒടുവിൽ നവംബർ 18 ന് സ്റ്റേഷനിൽ ഹാജരാകാൻ ആവശ്യപ്പെട്ടു. എന്നൽ അന്ന് പരീക്ഷയുടെ കാരണം പറഞ്ഞ് മോഫിയ ഹാജരായില്ല.\nആത്മഹത്യ നടന്ന ദിവസം പോലീസ് സ്റ്റേഷനിൽ വെച്ച് നടന്ന ചർച്ചയ്ക്കിടെ സിഐയുടെ മുറിയിൽ വെച്ച് സുഹൈൽ അപമര്യാദയായി സംസാരിച്ചതിൽ പ്രകോപിതയായി മൊഫിയ സുഹൈലിനെ അടിച്ചു. ഇത് ബഹളത്തിനിടയാക്കി. സിഐ ഈ ഘട്ടത്തിൽ അവസരോചിതമായി ഇടപെട്ടില്ലെന്നും റിപ്പോർട്ടിലുണ്ട്. എന്നാൽ സിഐ മകളെ നീ മാനസീക രോഗിയല്ലെ എന്ന് വിളിച്ച് അപമാനിച്ചെന്ന ആരോപണമാണ് അമ്മ പ്യാരി ഉന്നയിച്ചത്. ഡിഐജിയുടെ റിപ്പോർട്ട് തുടർന്നപടികൾക്കായി ഡിജിപിയ്ക്ക് കൈമാറിയിരിക്കുകയാണ്.\nആലുവ പൊലീസ് കസ്റ്റഡിയിലെടുത്ത മോഫിയ പർവീണിൻ്റെ 17 സഹപാഠികളെയും ഇന്നലെ തന്നെ വിട്ടയച്ചിരുന്നു. ആലുവ റൂറൽ എസ്പിയെ കാണണമെന്ന് ആവശ്യപ്പെട്ട് എസ്പി ഓഫീസിന് മുന്നിൽ കുത്തിയിരുന്നതിനെ തുടർന്നാണ് സഹപാഠികളെ പൊലീസ് കസ്റ്റഡിയിൽ എടുത്തത്. മോഫിയയുടെ മരണത്തിൽ ആരോപണ വിധേയനായ സി ഐ സുധീർ കമാറിനെ സസ്പെൻഡ് ചെയ്യണമെന്ന് ആവശ്യപ്പെട്ട് പരാതി നൽകാനാണ് വിദ്യാർത്ഥികൾ എസ് പി ഓഫീസിൽ എത്തിയത്. പക്ഷേ പൊലീസ് ഇവരെ കടത്തിവിട്ടില്ല. തുടർന്ന് വിദ്യാർത്ഥികൾ എസ്പി ഓഫീസിന് മുന്നിൽ കത്തിയിരിക്കുകയായിരുന്നു. കോൺഗ്രസ് പ്രവർത്തകർ എത്തി നടത്തിയ പ്രതിഷേധങ്ങൾക്ക് ഒടുവിൽ നാല് വിദ്യാർത്ഥികൾ എസ്പിയെ കണ്ട് പരാതി നൽകി. പൊലീസ് ക്രൂരമായാണ് പെരുമാറിയതെന്നും പുരുഷ പൊലീസ് വിദ്യാർത്ഥിനികളെ ബലം പ്രയോഗിച്ച് നീക്കിയെന്നുമാണ് സഹപാഠികൾ ആരോപിക്കുന്നത്.\nLast Updated Nov 26, 2021, 9:55 AM IST


പദ്ധതി നടത്തിപ്പിൽ കുടുംബശ്രീ പ്രധാന പങ്കു വഹിക്കുന്നു: എം.പി – PRD Live\nHome /ജില്ലാ വാർത്തകൾ/ഇടുക്കി/പദ്ധതി നടത്തിപ്പിൽ കുടുംബശ്രീ പ്രധാന പങ്കു വഹിക്കുന്നു: എം.പി\nസംസ്ഥാന സർക്കാർ വലിയ പദ്ധതികളാണ് കുടുംബശ്രീ പ്രവർത്തങ്ങനൾക്കായി നീക്കി വച്ചിരിക്കുന്നതെന്നും പദ്ധതി നടത്തിപ്പിൽ കുടുംബശ്രീ പ്രധാനപ്പെട്ട പങ്കു വഹിക്കുന്നുണ്ടെന്നും ജോയ്‌സ് ജോർജ്ജ്. എംപി. പറഞ്ഞു. ചെറുതോണി പോലീസ് അസ്സോസ്സിയേഷൻ ഹാളിൽ സിഡിഎസ് ചെയർപേഴ്‌സൺമാർക്കായി കുടുംബശ്രീ ജില്ലാമിഷൻ സംഘടിപ്പിച്ച ആസൂത്രണ ശില്പശാല ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nജനക്ഷേമകരമായ നിരവധി പദ്ധതികൾ കുടുംബശ്രീ വഴിയാണ് നടപ്പാക്കുന്നത്. കേന്ദ്ര സംസ്ഥാന സർക്കാരുകളുടെ പദ്ധതികൾ സമയബന്ധിതമായി നടപ്പിലാക്കാൻ സാധിക്കാത്തത് പദ്ധതി നടത്തിപ്പിന്റെ പോരായ്മയാണെന്നും അദ്ദേഹം പറഞ്ഞു. സ്ത്രീ ശാക്തീകരണത്തിൽ രാജ്യത്തിന് തന്നെ മാതൃകയായ പദ്ധതിയാണ് ഒപ്പം എന്നും ഇതുവഴി സാമ്പത്തിക സുരക്ഷിതത്വം ഉറപ്പാക്കാനാവുമെന്നും അദ്ദേഹം അഭിപ്രായപ്പെട്ടു.\nപദ്ധതി ആവിഷ്‌കരണവും നടത്തിപ്പും സംബന്ധിച്ച് ചർച്ച ചെയ്തു. കിലാ ഫാക്കൽറ്റി ഷാഹുൽ ഹമീദ്, ഓഡിറ്റ് സൂപ്പർവൈസർ വിനയൻ, ഡ്രീംസ് ട്രെയിനിംഗ് ടീം ഫാക്കൽറ്റി ഡാലിയാ തുടങ്ങിയവർ ക്ലാസെടുത്തു. അസിസ്റ്റന്റ് ജില്ലാ മിഷൻ കോ-ഓർഡിനേറ്റർ ബിനു ആർ സ്വാഗതവും വെന്റിഷ് ജോയി നന്ദിയും പറഞ്ഞ പരിപാടിയിൽ ജില്ലാ മിഷൻ കോ-ഓർഡിനേറ്റർ അജേഷ് റ്റി.ജി അദ്ധ്യക്ഷതയും വഹിച്ചു. ഷാജിമോൻ പി.എ, ജില്ലാ പ്രോഗ്രാം മാനേജർ ബിബിൻ കെ.വി, ബ്ലോക്ക് കോ-ഓർഡിനേറ്റർ ജിജോ ജോസ്, ചിത്ര ജയൻ, ലിസ്സൺ കെ.ആർ തുടങ്ങിയവരും പങ്കെടുത്തു.


|17 Sep 2020 6:46 AM GMT\nകോവിഡ് 19 മൂലം ഗ്ലാമര് കൂടുന്ന മേഖലയുണ്ട്; കൃഷി. താല്‍പ്പര്യം കൊണ്ടോ\nസാഹചര്യങ്ങള് കൊണ്ടോ ഏറെ പേര് കാര്‍ഷിക മേഖലയിലേക്ക് തിരിയാന്\nനിര്‍ബന്ധിതമാക്കും. കാരണം കോവിഡ് മൂലം ഏറെ പേരുടെ തൊഴില് പോകും. കേരളത്തിനകത്തും പുറത്തും തൊഴിലവസരങ്ങള് കുറയും. അതുകൊണ്ട് പലര്‍ക്കും കൃഷിയിലേക്ക് തിരിയേണ്ടിവരും.\nനാട്ടില് പുറത്തും തൊഴിലുകള് കുറയുന്നതുകൊണ്ട് കൃഷിപ്പണിക്ക് ആളുകളെ\nകിട്ടാനിടയുണ്ട്. അതുകൊണ്ട് കൃഷിയിടങ്ങളെ സജീവമാക്കാന് പലരും ആലോചിക്കും. എത്ര കടുത്ത മാന്ദ്യത്തിലും മനുഷ്യര് ആഹാരത്തിനുള്ള വക തേടും. ഭക്ഷ്യോല്‍പ്പന്നങ്ങളുടെ രംഗത്താണെങ്കില് നിലനിന്നുപോകാന് മിനിമം ഗ്യാരണ്ടിയുണ്ട്. ഇത് വിവിധ മേഖലകളില് ഉന്നത പദവികളില് ഇരുന്നവരെ പോലും കാര്‍ഷിക രംഗത്തേക്ക് തിരിയാന് പ്രേരിപ്പിക്കും.\nകേരളത്തില് പലരും പല ലക്ഷ്യങ്ങളോടെയും ഭൂമി വാങ്ങിയിട്ടുണ്ട്. ചിലര് വാണിജ്യാവശ്യത്തിനുള്ള കെട്ടിടം നിര്‍മിക്കാന്, ചിലര് ഫഌറ്റ് പണിയാന്, ചിലര് കൂടിയ വിലയ്ക്ക് മറിച്ചു വില്‍ക്കാന് ... അങ്ങനെ. എന്നാല് സമീപകാലത്ത് ഈ രംഗത്തൊന്നും തിരിച്ചുകയറ്റം പ്രതീക്ഷിക്കാനാവില്ല. ഭൂമി വെറുതെ ഇടുന്നതിലും ഭേദം അവിടെ നിന്നൊരു വരുമാനമുണ്ടാക്കാന് ചിലര് ശ്രമിക്കും. ഇതും കേരളത്തിലെ കാര്‍ഷിക മേഖലയ്ക്ക് ഉണര്‍വാകും.\nഓര്‍ഗാനിക് കാര്‍ഷികോല്‍പ്പന്നങ്ങളോട് മുന്‍പെങ്ങുമില്ലാത്ത പ്രിയം ഇപ്പോഴുണ്ട്. വാണിജ്യാടിസ്ഥാനത്തില് അല്ലെങ്കിലും സ്വന്തം ആവശ്യത്തിനായെങ്കിലും കാര്‍ഷികോല്‍പ്പന്നങ്ങളുണ്ടാക്കി സ്വയം പര്യാപ്ത നേടാന്, നഗരവാസികളും ഗ്രാമവാസികളും നടത്തുന്ന ശ്രമങ്ങളും കാര്‍ഷിക മേഖലയ്ക്ക് ഗുണമാകും.\nകൃഷി, പഴയ രീതി പോര\nഈ കൊറോണ കാലവും കടന്നുപോകും. ഇതുവരെ സംരംഭകത്വത്തെയും കൃഷിയെയും കുറിച്ച് ചിന്തിക്കാത്തവര് ഇപ്പോള് കുത്തിയിരുന്ന് അതൊക്കെ ചിന്തിക്കുന്നുണ്ടാകും.\nഅത്തരക്കാരോട് ഒരു കാര്യം. ഇനി കൃഷിയെന്നാല് പഴയ കൃഷിയല്ല. കാര്യങ്ങള്\nമാറുകയാണ്. അമേരിക്കയില് പ്ലെന്റി ഇന്‍കോര്‍പ്പറേറ്റഡ് എന്ന കമ്പനി വെര്‍ട്ടിക്കല് ഫാമിംഗ് രംഗത്ത് വന് സംഭവങ്ങള് സൃഷ്ടിക്കുന്നു. ശാസ്ത്രഞ്ജര് ലാബോറട്ടറിയില് വെച്ച മാംസമുണ്ടാക്കുന്നു. ഇതൊന്നും കേരളത്തില് അടുത്ത കാലത്തൊന്നും വരില്ലെന്ന് കരുതരുത്. 2012ല് ഊബര് നമ്മുടെ നാട്ടില് പ്രചാരം നേടുമെന്ന് പറഞ്ഞിരുന്നുവെങ്കില്\nആരെങ്കിലും വിശ്വസിക്കുമായിരുന്നോ? സ്മാര്‍ട്ട് ഫോണ് വഴി ഭക്ഷണം വീട്ടിലെത്തിക്കാന് ആരെങ്കിലും തയ്യാറാവുമെന്ന് കരുതിയിരുന്നോ? ഇപ്പോള് അതില്ലാത്ത ലോകം ഊഹിക്കാന് വയ്യ. നാളെ കേരളത്തിലും വരും വെര്‍ട്ടിക്കല് ഫാമിംഗ്. അതായത് രണ്ടോ മൂന്നോ ഏക്കറില് വലിയ ബഹുനില മന്ദിരങ്ങള് നിര്‍മിച്ച് അവിടെ പഴങ്ങളും പച്ചക്കറികളും ഉല്‍പ്പാദിപ്പിക്കും. ഒന്നു മാറി ചിന്തിച്ചാല് കൃഷിഭൂമിയുടെ ഓരോ ഇഞ്ചും മികച്ച രീതിയില് വിനിയോഗിച്ച് നല്ല വരുമാനം ആര്‍ക്കും നേടാം.\nകൃഷിയില് പരമാവധി വരുമാനം നേടാന് അഗ്രിപ്രണറായ റോഷന് കൈനടി നല്‍കുന്ന\n1. പുത്തന് സാങ്കേതികവിദ്യയും യന്ത്രവല്‍ക്കരണവും പരമാവധി\nഉള്‍ക്കൊള്ളിക്കുക: കൃഷിയിടത്തില് പരമാവധി പുതിയ സാങ്കേതിക വിദ്യകള്\nകൊണ്ടുവരണം. സാധ്യമായത്ര യന്ത്രവല്‍ക്കരണവും. ഇതു രണ്ടും ആദ്യഘട്ടത്തില്\nചെലവ് കൂട്ടുമെങ്കിലും കൂലിയിനത്തിലുള്ള ചെലവുകള് കുറയ്ക്കും.കാര്യക്ഷമത കൂട്ടും. വിളകള്‍ക്ക് നല്ല വിപണി കിട്ടാന് പുതിയ മാര്‍ക്കറ്റിംഗ് രീതികളും കൊണ്ടുവരണം.\n2. ലൈവ് സ്‌റ്റോക്കിന് ഇടം വേണം: കൃഷിയ്‌ക്കൊപ്പം ആട്, പശു, കോഴി\nവളര്‍ത്തലിനും പ്രാധാന്യം കൊടുക്കണം. കൃഷിയിടത്തില് വളത്തിന്റെ ചെലവ്\nഇതുമൂലം കുറയ്ക്കാനാകും. കൃഷിയിടത്തിലെ കളയും കാടുമെല്ലാം ഇവയ്ക്ക്\nതീറ്റയാകും. വരുമാനത്തില് 30 ശതമാനത്തോളം വര്‍ധയുണ്ടാകും.\n3. ഫാം ഒരു ടൂറിസം കേന്ദ്രമാക്കാം: കൃഷിയെന്താണെന്ന് നേരിട്ടറിയാത്ത ഒരു\nതലമുറ നമുക്കിടയിലുണ്ട്. അവര്‍ക്ക് കൃഷി ഒരു അനുഭവമാക്കുന്ന ഇടമൊരുക്കാന് സാധിച്ചാല് കൃഷിയിടം ഒരു വിനോദ സഞ്ചാര കേന്ദ്രമാകും. ഫാം ടൂറിസത്തിലൂടെ കൃഷിയിടത്തുനിന്നുള്ള വരുമാനം വന്‍തോതില് വര്‍ധിപ്പിക്കാം. ഇവിടേക്ക് വിദേശ സഞ്ചാരികളൊന്നും വരണമെന്നില്ല. നമ്മുടെ നാട്ടിലെ പുതുതലമുറയും അയല് സംസ്ഥാനങ്ങളില് ഐറ്റി, മാനുഫാക്ചറിംഗ് രംഗത്ത് ജോലി ചെയ്യുന്നവരും വന്നാല് തന്നെ ഫാമില് നിന്നുള്ള വരുമാനം വര്‍ധിക്കും.\nAgricultural opportunities agriculture opportunities


പുതുകാലത്തും പ്രിയമേറിയതും തിളങ്ങാവുന്നതുമായ കരിയര് മേഖലയാണ് നിയമം. ജീവിത നിലവാരം ഉയരുമ്പോഴും സാമ്പത്തിക വ്യവഹാരങ്ങളും വ്യവസായങ്ങളും വളരുമ്പോഴും നിയമജ്ഞരുടെയും നിയമപഠനത്തിന്റെയും സാധ്യതകള് വര്‍ധിച്ചുകൊണ്ടിരിക്കുന്നു. ഈ സാധ്യതകള്‍ക്കനുസൃതമായി നിയമപഠന മേഖലകളും കോഴ്‌സുകളും ലഭ്യമാണ്. Cyber Law, Ethical Hacking, Telegram Act, Information Techonlogy Act എന്നിവ ഉദാഹരണം. സോഷ്യല് മീഡിയയായ ഫേസ്ബുക്, വാട്ട്‌സ്ആപ്പ്. ലിങ്ക്ഡ് ഇന് തുടങ്ങിയവയെല്ലാം ഈ മേഖലകളില്‍പെടും. ബിരുദപഠനം മുതല് ഗവേഷണ രംഗം വരെ നീളുന്നു നിയമപഠന കോഴ്‌സുകള്. Civil Law, Criminal Law, Corporate Law, Administrative Law, Cyber Law, Labour Law, Constitutional Law, Patent Law എന്നീ ഇനങ്ങളില് വ്യത്യസ്ത ബിരുദ, ബിരുദാനന്തര, ഗവേഷണ കോഴ്‌സുകളും സര്‍ട്ടിഫിക്കറ്റ്, ഡിപ്ലോമ തുടങ്ങിയ ഹ്രസ്വകാല കോഴ്‌സുകളുമാണ് ഇന്ത്യയിലും വിദേശ രാജ്യങ്ങളിലും പൊതുവെ നല്‍കപ്പെട്ടുകൊണ്ടിരിക്കുന്നത്. വിദേശ രാജ്യങ്ങളിലും ഇന്ത്യയിലും കേരളത്തിലുമുള്ള നിയമപഠനത്തിലേക്ക് വഴികാട്ടുകയാണ് ഈ ലക്കം മുതല്.\nനിയമപഠന തല്‍പരരെ സഹായിക്കാന് ജസ്റ്റീഷ്യ (Justicia)\nനിയമ പഠനത്തില് താല്‍പര്യമുള്ളവര്‍ക്ക് പങ്കെടുക്കാന് പറ്റുന്ന വിവിധ മത്സര പരീക്ഷകള്, പ്രവേശന പരീക്ഷകള് എന്നിവക്ക് തയാറെടുക്കാനായി പരീക്ഷാര്‍ഥികളെ പ്രാപ്തമാക്കാന് കേരളം ആസ്ഥാനമായി പ്രവര്‍ത്തിക്കുന്ന നിയമജ്ഞരുടെ സംഘമായ Justicia അവസരമൊരുക്കുന്നു. നിയമ കോഴ്‌സുകളിലേക്കുള്ള വിവിധ മോഡല് പ്രവേശന പരീക്ഷകള്, പ്രവേശന ഇന്റര്‍വ്യൂ എന്നിവക്കെല്ലാം ഈ പരിശീലനങ്ങള് സഹായകമാണ്. കൂടാതെ പ്രവേശനം നേടിയവര്‍ക്കുള്ള സ്‌കോളര്‍ഷിപ്പ് സഹായങ്ങളും ജസ്റ്റീഷ്യ നല്‍കുന്നു. വിവരങ്ങള്‍ക്ക്: 9447466566, 9495564179\nഅമേരിക്കയിലും കാനഡയിലുമുള്ള ഇരുനൂറിലധികം യൂനിവേഴ്‌സിറ്റികളിലും ലോക റാങ്കിംഗിലെ 78 യൂനിവേഴ്‌സിറ്റികളിലും നിയമ പഠനം നടത്തുന്നതിനുള്ള പ്രധാന കടമ്പയാണ് Law School of Admission Tet (LSAT). ഓരോ വര്‍ഷവും ലക്ഷത്തിലധികം വിദ്യാര്‍ഥികളാണ് LSAT എഴുതുന്നത്. സ്ഥാപനങ്ങള് മാനദണ്ഡമാക്കുന്ന നിര്‍ണിത സ്‌കോര് ലഭിച്ചവര്‍ക്ക് മാത്രമേ നിയമപഠനം സാധ്യമാകൂ. ഓരോ വര്‍ഷവും നാലു തവണയാണ് LSAT നടക്കുന്നത്; ഫെബ്രുവരി, ജൂണ്, ഒക്‌ടോബര്, ഡിസംബര് മാസങ്ങളില്. ബംഗളുരു, ഹൈദരാബാദ്, ഗുഡ്ഗാവ്, പൂനെ എന്നീ ഇന്ത്യന് നഗരങ്ങള് പരീക്ഷാ കേന്ദ്രങ്ങളാണ്. ജൂണിലോ സെപ്റ്റംബറിലോ ടെസ്റ്റ് എഴുതുകയാണ് മികച്ച സ്ഥാപനങ്ങളില് പ്രവേശനം നേടുന്നതിന് ഉപകരിക്കുക. നിയമ പഠനത്തില് വിദ്യാര്‍ഥികളുടെ താല്‍പര്യം അളക്കുന്നതിനുള്ള റീഡിംഗ് കോംപ്രിഹന്‍ഷന്, അനലറ്റിക്കല് റീസണിംഗ്, ലോജിക്കല് റീസണിംഗ് എന്നീ മേഖലകളില്‍നിന്നായിരിക്കും ചോദ്യങ്ങളെല്ലാം. ഓണ്‍ലൈന് പഠന പരിശീലനവും ചില സ്ഥാപനങ്ങള് നല്‍കുന്നു. കൂടുതല് വിവരങ്ങള് www.isat.org എന്ന വെബ്‌സൈറ്റില് അക്കൗണ്ട് തുടങ്ങിയാല് ലഭിക്കും.


ബംഗ്ലാദേശ് ദേശീയ ക്രിക്കറ്റ് ടീം - വിക്കിപീഡിയ\nബംഗ്ലാദേശ് ദേശീയ ക്രിക്കറ്റ് ടീം\nടെസ്റ്റ് പദവി ലഭിച്ചത് 2000\nആദ്യ ടെസ്റ്റ് മത്സരം v ഇന്ത്യ at Bangabandhu National Stadium, ധാക്ക, 10 – 13 നവംബർ 2000\nടെസ്റ്റിലേയും ഏകദിനത്തിലേയും ഐ.സി.സി. റാങ്കിങ്ങ്9(ടെസ്റ്റ്)\n- ഈ വർഷം 68\nഅവസാന ടെസ്റ്റ് മത്സരം v England at Old Trafford Cricket Ground, Manchester, 04–06 June 2010\nപരിശീലകൻ ജേമി സിഡൺസ്\n- ഈ വർഷം 3/59\n12 August 2010-ലെ കണക്കുകൾ പ്രകാരം\nബംഗ്ലാദേശിനെ പ്രതിനിധീകരിക്കുന്ന രാജ്യാന്തര ക്രിക്കറ്റ് ടീമായ ബംഗ്ലാദേശ് ദേശീയ ക്രിക്കറ്റ് ടീം, ദി ടൈഗേഴ്സ് (The Tigers) എന്ന വിളിപ്പേരിലാണ് അറിയപ്പെടുന്നത്. ബംഗ്ലാദേശ് ക്രിക്കറ്റ് ബോർഡാണ് ടീമിന്റെ കാര്യനിർവാഹകർ.\nബംഗ്ലാദേശ് ക്രിക്കറ്റ് ടീമിന്റെ ആദ്യ ഔദ്യോഗിക പര്യടനം ഇംഗ്ലണ്ടിൽ നടന്ന 1979ലെ ഐ.സി.സി. ട്രോഫിയിലായിരുന്നു. ആ പരമ്പരയിൽ അവർ രണ്ട് മത്സരം വിജയിക്കുകയും രണ്ട് മത്സരം പരാജയപ്പെടുകയും ചെയ്തു. ഏഴ് വർഷങ്ങൾക്ക് ശേഷം, 31 മാർച്ച് 1986 ന് ബംഗ്ലാദേശ് അവരുടെ ആദ്യ അന്താരാഷ്ട്ര ഏകദിനം കളിച്ചു. 1986 ഏഷ്യാകപ്പിൽ പാകിസ്താനെതിരെയായിരുന്നു ആ മത്സരം. രാജ്യത്തിലെ ഗ്രാമപ്രദേശങ്ങളിൽ ക്രിക്കറ്റ് കളി വളരെ പെട്ടെന്ന് പ്രശസ്തി നേടി. അവിടെ ധാരാളം വർഷമായി ഫുട്ബോളായിരുന്നു ജനപ്രിയ കളിയായിരുന്നതെങ്കിലും ക്രിക്കറ്റ് ആ പദവി വളരെ പെട്ടെന്ന് നേടിയെടുത്തു. 1997 ൽ മലേഷ്യയിൽ നടന്ന ഐ. സി. സി. ട്രോഫിയിൽ ജേതാക്കളായതാണ് സ്വന്തം രാജ്യത്തിൽ ജനസമ്മിതി ലഭിക്കാൻ കാരണമായത്. ആ പരമ്പര വിജയത്തോടെ 1999 ക്രിക്കറ്റ് ലോകകപ്പിന് അവർ യോഗ്യത നേടി. ആ ലോകകപ്പിൽ അവർ പാകിസ്താനെ തോൽപ്പിച്ചു. എന്നാലും അവർക്ക് ഗ്രൂപ്പ് ഘട്ടം കടക്കാനായില്ല. ഏകദിനങ്ങളിലെ അവരുടെ പ്രകടനങ്ങൾ അവർക്ക് 26 ജൂൺ 2000 ൽ ടെസ്റ്റ് പദവി നേടിക്കൊടുത്തു.\nപക്ഷേ ടെസ്റ്റ് മത്സരങ്ങളിലെ അവരുടെ പ്രകടനം ഭേദപ്പെട്ടതായിരുന്നില്ല. 2010 മേയ് വരെയുള്ള കണക്കുകൾ പ്രകാരം ബംഗ്ലാദേശ് 68 ടെസ്റ്റുകൾ കളിച്ചിട്ടുണ്ട്. ഇതിൽ മൂന്ന് ടെസ്റ്റുകൾ വിജയിച്ചിട്ടുണ്ട്. 57 ടെസ്റ്റുകൾ പരാജയപ്പെട്ട ബംഗ്ലാദേശ് ടീമിന്റെ 33 തോൽവികളും ഇന്നിംഗ്സ് പരാജയമായിരുന്നു. അവരുടെ ഈ പ്രകടനങ്ങൾ മൂലം അവരുടെ ടെസ്റ്റ് പദവി പിൻവലിക്കണമെന്ന് ക്രിക്കറ്റ് ലോകത്തിൽ മുറവിളി കൂട്ടുന്നു.\n1 ബംഗ്ലാദേശ് ക്രിക്കറ്റിന്റെ ചരിത്രം\nബംഗ്ലാദേശ് ക്രിക്കറ്റിന്റെ ചരിത്രം[തിരുത്തുക]\n1999 ക്രിക്കറ്റ് ലോകകപ്പിൽ നോർത്താംപ്ടണിൽ നടന്ന ഗ്രൂപ്പ് മത്സരത്തിൽ ബംഗ്ലാദേശ് പാകിസ്താനെ 62 റണ്ണുകൾക്ക് അട്ടിമറിച്ചു. ആദ്യം ബാറ്റ് ചെയ്ത ബംഗ്ലാദേശ് 50 ഓവറുകളിൽ9വിക്കറ്റ് നഷ്ടപ്പെടുത്തി 223 റണ്ണുകളെടുത്തു. എന്നാൽ 161 റണ്ണുകൾ നേടാനേ പാകിസ്താന് കഴിഞ്ഞുള്ളൂ. ബംഗ്ലാദേശ് വിക്കറ്റ് കീപ്പറായ ഖാലിദ് മഷൂദിന്റെ മികച്ച റണ്ണൗട്ടുകളും ഖാലിദ് മഹ്‌മൂദിന്റ മികച്ച ബൗളിങ്ങുമാണ് പാകിസ്താന് വിജയം നിഷേധിച്ചത്. മഹ്‌മൂദ് 10 ഓവറുകളിൽ 31 റണ്ണുകൾ മാത്രം വഴങ്ങി3വിക്കറ്റുകളെടുത്തു. മഹ്‌മൂദായിരുന്നു കളിയിലെ കേമൻ. ബാക്കിയുള്ള മത്സരങ്ങളിലെല്ലാം പരാജയപ്പെട്ടതിനാൽ അവർക്ക് സൂപ്പർ സിക്സ് ഘട്ടത്തിലേക്ക് പ്രവേശിക്കാനായില്ല. എന്നാലും പാകിസ്താനെതിരായ ആ വിജയം അവർക്ക് അന്താരാഷ്ട്ര ടെസ്റ്റ് പദവി നേടിക്കൊടുത്തു. എന്നാൽ പാകിസ്താനെതിരായ മത്സരം ഒരു ഒത്തുകളിയായിരുന്നു എന്ന് വിവാദമുയർന്നു.\n2000 ൽ ആദ്യമായി അവർ ഒരു ടെസ്റ്റ് മത്സരം കളിച്ചു. ധാക്കയിൽ വെച്ച് ഇന്ത്യക്കെതിരെയായിരുന്നു അത്. ആ മത്സരത്തിൽ ബംഗ്ലാദേശ്9വിക്കറ്റുകൾക്ക് ഇന്ത്യയോട് പരാജയപ്പെട്ടു.\n2001 ൽ ബംഗ്ലാദേശ് എട്ട് ടെസ്റ്റ് മത്സരങ്ങൾ കളിച്ചു. ഏപ്രിലിൽ അവർ സിംബാബ്‌വേയിലേക്ക് പര്യടനം നടത്തി. അവിടെ കളിച്ച രണ്ട് മത്സരവും അവർ പരാജയപ്പെട്ടു.സിംബാബ്‌വേക്കെതിരായി നടക്കുന്ന രണ്ട് മത്സരങ്ങളുടെ പരമ്പരക്കായി നാട്ടിലേക്ക് തിരിക്കുന്നതിന് മുമ്പായി പാകിസ്താനോടും ശ്രീലങ്കയോടും ഓരോ ടെസ്റ്റ് മത്സരങ്ങൾ കളിച്ചു. ആ രണ്ട് മത്സരത്തിലും അവർ ഇന്നിംഗ്സ് പരാജയം നേടി.സിംബാബ്‌വേക്കെതിരായുള്ള ധാക്കയിലെ ആദ്യ ടെസ്റ്റിൽ അവർ സമനില കൊണ്ട് രക്ഷപ്പെട്ടു. ആ മത്സരത്തിലെ അവസാന രണ്ട് ദിവസങ്ങിളിലെ കളി മുഴുവനായും മഴ തടസ്സപ്പെടുത്തി. കളി നിർത്തുമ്പോൾ രണ്ടാം ഇന്നിംഗ്സിൽ ബംഗ്ലാദേശ്7വിക്കറ്റുകൾ ബാക്കി നിൽക്കെ 213 റണ്ണുകൾക്ക് പിന്നിലായിരുന്നു. ഏഴ് ടെസ്റ്റുകൾക്ക് ശേഷമാണ് ബംഗ്ലാദേശ് ആദ്യമായി പരാജയം ഒഴിവാക്കിയത്. എന്നാൽ രണ്ടാം ടെസ്റ്റ്, സിംബാബ്‌വേ 8 വിക്കറ്റുകൾക്ക് സ്വന്തമാക്കി. അതോടെ പരമ്പരയും സിംബാബ്‌വേ നേടി. അതിനു ശേഷം അവർ ആദ്യമായി ന്യൂസിലൻഡിലേക്ക് പര്യടനം നടത്തി. ആ പരമ്പരയിലുണ്ടായിരുന്ന രണ്ട് മത്സരങ്ങളിലും അവർ പരാജിതരായി.\n2002 ൽ രണ്ട് മത്സരങ്ങൾ വീതമുള്ള നാല് പരമ്പരകൾ ബംഗ്ലാദേശ് കളിച്ചു. പാകിസ്താൻ, ശ്രീലങ്ക, ദക്ഷിണാഫ്രിക്ക, വെസ്റ്റ് ഇൻഡീസ് എന്നിവർക്കെതിരെയായിരുന്നു ആ പരമ്പരകൾ. എട്ട് മത്സരങ്ങളും അവർ പരാജയപ്പെട്ടു. അതിലെ ആറ് മത്സരങ്ങളും അവർ ഇന്നിംഗ്സിനാണ് പരാജയപ്പെട്ടത്.\nസെപ്റ്റംബറിൽ അവർ ആദ്യ ടെസ്റ്റ് വിജയത്തിന്റെ വളരെ അടുക്കലെത്തി. എന്നാൽ പാകിസ്താനെതിരായുള്ള ആ മത്സരത്തിൽ അവർ ഒരു വിക്കറ്റിന് പരാജയപ്പെട്ടു. ആ മത്സരത്തിൽ അലോക് കപാലി പാകിസ്താനി ബാറ്റ്സ്മാന്മാർക്കെതിരെ ഹാട്രിക് നേടി.\nഡിസംബറിൽ അവരുടെ 100 ആമത് ഏകദിന മത്സരത്തിൽ അവർ ഇന്ത്യക്കെതിരെ വിജയം നേടി. ടെസ്റ്റ് പദവിയുള്ള ഒരു ടീമിനെതിരായുള്ള അവരുടെ മൂന്നാമത് ജയമായിരുന്നു അത്.\n↑ 1.0 1.1 1.2 1.3 1.4 1.5 Cricinfo Statsguru - Bangladesh - Test matches - Team analysis\n↑ Sarfraz says Cup matches fixed. BBC Online. 29 September 2001. ശേഖരിച്ചത്5March 2009.\n↑ Scorecard : Bangladesh v India at Dhaka, Nov 10-13, 2000.\n↑ 2nd ODI: Bangladesh v India at Dhaka, Dec 26, 2004.\nTigerCricket: The Official Website of Bangladesh Cricket Control Board Archived 2015-03-16 at the Wayback Machine.\n2000 മുതൽ ടെസ്റ്റ് പദവി\nബംഗ്ലാദേശിലെ ക്രിക്കറ്റ് ഗ്രൗണ്ടുകളുടെ പട്ടിക\nബംഗ്ലാദേശിന്റെ അന്താരാഷ്ട്ര ക്രിക്കറ്റ് പര്യടനങ്ങൾ\nബംഗ്ലാദേശിന്റെ ദേശീയ സ്പോർട്ട്സ് ടീമുകൾ\n"https://ml.wikipedia.org/w/index.php?title=ബംഗ്ലാദേശ്_ദേശീയ_ക്രിക്കറ്റ്_ടീം&oldid=3685547" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 10:36,6നവംബർ 2021.


ചോദ്യം ചെയ്യലിന് പൊലീസ് ക്ലബ്ബിലെത്താന് പറ്റില്ലെന്ന് കാവ്യ; പറയുന്നിടത്ത് വരാമെന്ന് പൊലീസ് • ഇ വാർത്ത | evartha\nചോദ്യം ചെയ്യലിന് പൊലീസ് ക്ലബ്ബിലെത്താന് പറ്റില്ലെന്ന് കാവ്യ; പറയുന്നിടത്ത് വരാമെന്ന് പൊലീസ്\nevartha Desk July 16, 2017, 3:28 pm July 16, 2017\nകൊച്ചി: നടിയെ ആക്രമിച്ച കേസില് അറസ്റ്റിലായ ദിലീപിന്റെ ഭാര്യ കാവ്യ മാധവനെ വീണ്ടും ചോദ്യം ചെയ്യുമെന്ന് അന്വേഷണ സംഘം. ഇതിനായി ആലുവ പൊലീസ് ക്ലബ്ബിലെത്താന് താരത്തിന് നോട്ടീസ് നല്‍കിയിട്ടുണ്ട്. ക്രിമിനല് ചട്ടം 160 പ്രകാരമാണ് നോട്ടീസ് നല്‍കിയത്. എന്നാല് തനിക്ക് പൊലീസ് ക്ലബ്ബിലെത്താന് കഴിയില്ലെന്നാണ് കാവ്യയുടെ നിലപാട്.\nനേരത്തേ ടെലിഫോണ് വഴിയും ദിലീപിന്റെ ആലുവയിലെ വീട്ടിലെത്തിയും ചോദ്യം ചെയ്യലിന് പൊലീസ് ക്ലബില് ഹാജരാകണമെന്ന് അന്വേഷണസംഘം ആവശ്യപ്പെട്ടിരുന്നു. എന്നാല്, ശാരീരികമായ ചില ബുദ്ധിമുട്ടുകളുണ്ടെന്ന് ചൂണ്ടിക്കാട്ടി കാവ്യ ഹാജരായിരുന്നില്ല. ഇതിനിടെ രഹസ്യകേന്ദ്രത്തില് താരത്തിന്റെ മൊഴിയെടുത്തതായും റിപ്പോര്‍ട്ടുണ്ടായിരുന്നു.\nഎന്നാല് ഇപ്പോഴത്തെ നോട്ടീസില് തനിക്ക് മാധ്യമങ്ങളുടെ മുന്നില് കൂടി പൊലീസ് ക്ലബ്ബിലെത്തി ചോദ്യം ചെയ്യലിന് ഹാജരാകാന് കഴിയില്ലെന്നാണ് കാവ്യയുടെ നിലപാട്. ഇത് തന്നെക്കുറിച്ച് സമൂഹത്തില് തെറ്റായ സന്ദേശം പ്രചരിക്കുമെന്നും താരം വാദിച്ചിരുന്നു. മാതാവിന്റെയും അഭിഭാഷകന്റെയും സാന്നിധ്യത്തില് വേണമെങ്കില് തന്റെ മൊഴിയെടുക്കാമെന്നുമാണ് കാവ്യയുടെ നിലപാട്.\nഇതിനെ തുടര്‍ന്ന് കാവ്യ ആവശ്യപ്പെടുന്നിടത്ത് എത്തി മൊഴി രേഖപ്പെടുത്താമെന്ന് അന്വേഷണ സംഘം അറിയിക്കുകയായിരുന്നു. ക്രിമിനല്‍ചട്ട പ്രകാരം സ്ത്രീകള് മൊഴി നല്‍കാന് എവിടെയെങ്കിലും ഹാജരാകാന് പ്രയാസം അറിയിച്ചാല് അവര് പറയുന്നിടത്തെത്തി വനിത പൊലീസ് മൊഴിയെടുക്കണം. രാവിലെ ആറ് മുതല് വൈകുന്നേരം ആറ് വരെയേ ഇത്തരത്തില് മൊഴിയെടുക്കാന് കഴിയൂ. ഇതുപ്രകാരം ഉടന് തന്നെ ചോദ്യം ചെയ്യുമെന്നാണ് അറിയുന്നത്.


മാസങ്ങളായി നാട്ടില് കുടുങ്ങിയ പ്രവാസികള്‍ക്ക് ഈ നടപടി ആശ്വാസകരമാകും. ഇളവുകള് പ്രകാരം യുഎഇ അംഗീകരിച്ച വാക്‌സിന്റെ രണ്ട് ഡോസ് സ്വീകരിച്ചവര്‍ക്കും, യുഎഇയിലെ താമസകാലാവധി അവസാനിക്കാത്തവര്‍ക്ക് ഓഗസ്റ്റ് അഞ്ച് മുതല് യാത്ര ചെയ്യാന് കഴിയും. ഇന്ത്യ, പാകിസ്ഥാന്,ശ്രീലങ്ക, നേപ്പാള്, നൈജീരിയ, ഉഗാണ്ട എന്നീ ആറ് രാജ്യങ്ങളിലുള്ളവര്‍ക്കാണ് ഇളവ് അനുവദിച്ചിട്ടുള്ളത്. പാസ്‌പോര്‍ട്ടിന്റെ നമ്ബറും വാക്‌സിന് സര്‍ട്ടിഫിക്കറ്റില് രേഖപ്പെടുത്തിയിരിക്കണം. രണ്ടാം ഡോസ് സ്വീകരിച്ച് പതിനാല് ദിവസം കഴിവര്‍ക്ക് മാത്രമെ യാത്രയ്ക്ക് അനുമതിയുള്ളു.


UUKMA News ലൈഫ് മിഷൻ കേസ്; അഴിമതി നിരോധന നിയമം ഉൾപ്പെടുത്താൻ സിബിഐ നിയമോപദേശം തേടി - UUKMA News ലൈഫ് മിഷൻ കേസ്; അഴിമതി നിരോധന നിയമം ഉൾപ്പെടുത്താൻ സിബിഐ നിയമോപദേശം തേടി - UUKMA News\nലൈഫ് മിഷൻ കേസിൽ അഴിമതി നിരോധന നിയമം ഉൾപ്പെടുത്താൻ സിബിഐ നിയമോപദേശം തേടി.\nകരാർ ലഭിക്കാൻ യൂണിടാക്ക്, സ്വപ്ന വഴി ഉദ്യോഗസ്ഥർക്ക് കൈകൂലി നൽകിയതായി സിബിഐ കണ്ടെത്തിയ സാഹചര്യത്തിലാണിത്.\nലൈഫ് മിഷൻ കേസിൽ ഫോറിൻ കോൺട്രിബ്യൂഷൻ റെഗുലേഷൻ ആക്ട്, ക്രിമിനൽ ഗൂഡാലോചന എന്നീ വകുപ്പുകളായിരുന്നു സിബിഐ ഉൾപ്പെടുത്തിയിരുന്നത്. എന്നാൽ ലൈഫ് മിഷൻ പദ്ധതിയിൽ അഴിമതി നടന്നിട്ടുണ്ടെന്നാണ് സിബിഐയുടെ കണ്ടെത്തൽ. ലൈഫ് മിഷൻ കരാർ ലഭിക്കാൻ യൂണിടാക്ക് സ്വപ്ന വഴി ഉദ്യോഗസ്ഥർക്ക് കൈക്കൂലി നൽകിയതായി സിബിഐക്ക് തെളിവ് ലഭിച്ചു. അതുകൊണ്ടുതന്നെ അഴിമതി നിരോധന നിയമം ഉൾപ്പെടുത്താൻ സിബിഐ നിയമോപദേശം തേടി. ഇതിനുള്ള തെളിവുകൾ ലഭിച്ചത് യൂണിടാക്ക് ഉടമ സന്തോഷ് ഈപ്പന്റെ വീട്ടിലും, ഓഫീസിലും നടത്തിയ പരിശോധനയിലാണ്. സന്തോഷ് ഈപ്പന്റെ മൊഴിയിലും കൈക്കൂലി നൽകിയതിന്റെ സൂചനയുണ്ട്.\nസ്വപ്നയെ പ്രതി ചേർത്ത് കസ്റ്റഡിയിൽ വാങ്ങാനും സിബിഐ നീക്കം തുടങ്ങി. തിരുവനന്തപുരം സ്വർണക്കള്ളക്കടത്ത് കേസിലെ പ്രതികളായ ടി.കെ റമീസ്, എ.എം ജലാൽ എന്നിവരെ എൻഫോഴ്‌സ്‌മെന്റ് ഡയറക്ടറേറ്റ് നാളെ ചോദ്യം ചെയ്യും. വിയ്യൂർ അതിസുരക്ഷ ജയിലിലെത്തിയായിരിക്കും ഇരുവരേയും ചോദ്യം ചെയ്യുക.\nപ്രതികളെ ജയിലിൽ മൂന്ന് ദിവസം ചോദ്യം ചെയ്യാൻ എറണാകുളം എക്കണോമിക് ഒഫൻസ് കോടതി അനുമതി നൽകിയിരുന്നു. കള്ള പണം വെളുപ്പിക്കൽ നിരോധന നിയമപ്രകാരമാണ് ചോദ്യം ചെയ്യൽ. ബംഗളൂരു ലഹരിമരുന്ന് സംഘത്തിന്റെ പണം സ്വർണകടത്തിന് ഉപയോഗിച്ചതായി ഇഡിക്ക് വിവരം ലഭിച്ചിരുന്നു.


ഇന്ത്യൻ വിപണിയോട് ടാറ്റാ പറഞ്ഞ് നാനോയും സഫാരി സ്റ്റോമും - Malayalam DriveSpark\nഇന്ത്യൻ വിപണിയോട് ടാറ്റാ പറഞ്ഞ് നാനോയും സഫാരി സ്റ്റോമും\nUpdated: Friday, April 10, 2020, 23:52 [IST]\nഏപ്രിൽ ഒന്നു മുതൽ ബി‌എസ്-VI മാനദണ്ഡങ്ങൾ പ്രാബല്യത്തിൽ വന്നതോടെ ഒന്നിലധികം വാഹന നിർമാതാക്കൾ തങ്ങളുടെ ചില മോഡലുകളെ ഇന്ത്യൻ വിപണിയിൽ നിന്നും പിൻവലിച്ചു. ഇന്ത്യയുടെ സ്വന്തം ബ്രാൻഡായ ടാറ്റ മോട്ടോർസിൽ നിന്ന് സഫാരി സ്റ്റോം, നാനോ എന്നിവയും പടിയിറങ്ങിയവയിൽ ഉൾപ്പെടുന്നു.\nലോകത്തിലെ ഏറ്റവും വിലകുറഞ്ഞ കാറെന്ന ഖ്യാതിയുമായാണ് ടാറ്റ നാനോ വിപണിയിൽ ഇടംപിടിച്ചത്. ബിഎസ്-VI മലിനീകരണ നിലവാരത്തിലേക്ക് നാനോയെ ഉയർത്തേണ്ടതില്ലെന്നാണ് ടാറ്റയുടെ തീരുമാനം. മോഡലിന്റെ മോശം വിൽപ്പനയും ഉത്പാദനം നിർത്തുന്നതിൽ പ്രധാന പങ്കുവഹിച്ചു.\nപുതിയ ക്രാഷ് ടെസ്റ്റ് മാനദണ്ഡങ്ങൾ പാലിക്കുന്നതിനായി നാനോയെ നവീകരിക്കുന്നതിനുള്ള ചെലവാണ് മറ്റൊരു ഘടകം. 624 സിസി ഇരട്ട സിലിണ്ടർ പെട്രോൾ എഞ്ചിനാണ് മോഡലിന് കരുത്ത് നൽകിയിരുന്നത്. 38 bhp കരുത്തും 51 Nm torque ഉം ഉത്പാദിപ്പിക്കാൻ ശേഷിയുള്ളതായിരുന്നു.നാല് സ്പീഡ് മാനുവൽ ഗിയർബോ‌ക്‌സും എഎംടി യൂണിറ്റും കുഞ്ഞൻ കാറിൽ വാഗ്‌ദാനം ചെയ്‌തിരുന്നു.\n22 കിലോമീറ്റര് മൈലേജാണ് ടാറ്റ വാഗ്‌ദാനം ചെയ്‌തിരുന്നത്. 2008 ല് വിപണിയിലെത്തിയ നാനോ കാറിന്‍റെ വില ഒരുലക്ഷം രൂപയായിരുന്നു. എന്നാല് ഗുണമേന്മയുടെ കാര്യത്തിൽ വളരെയധികം പിന്നിലായിരുന്നു വാഹനം. ഇത് തിരിച്ചറിഞ്ഞ ജനം കുഞ്ഞൻ കാറിനെ പൂർണമായും തള്ളിക്കളഞ്ഞു. വില പിടിച്ചുനിർത്താൻ ഗുണനിലവാരമില്ലാത്ത ഉൽപന്നങ്ങൾ നിർമാണത്തിന് ഉപയോഗിച്ചതാണ് ടാറ്റക്ക് വിനയായത്.\nസുരക്ഷയുടെ കാര്യത്തിലും നാനോ പിന്നിലായിരുന്നു. 2019 ഫെബ്രുവരിയിലാണ് അവസാന നാനോ നിരത്തിലെത്തിയത്. അതിനുശേഷം ഇതുവരെ ഒരു യൂണിറ്റ് ഉത്പാദനം പോലും നടന്നിട്ടില്ലെന്നും കമ്പനി അറിയിച്ചു. 2018 ജനുവരി മുതല് സെപ്റ്റംബര് വരെയുള്ള കാലയളവില് 299 യൂണിറ്റുകളുടെ വില്‍പ്പനയാണ് നാനോയ്ക്ക് ലഭിച്ചത്.\n12 വർഷത്തെ സേവനത്തിനു ശേഷം നിരത്തൊഴിയുമ്പോൾ നാനോയ്ക്ക് കൂട്ടായി സഫാരി സ്റ്റോമും ടാറ്റ മോട്ടോർസിന്റെ നിരയിൽ നിന്നുണ്ട്. 20 വർഷങ്ങൾക്ക് മുമ്പ് അരങ്ങേറ്റം കുറിച്ച ഐതിഹാസിക സഫാരി ബ്രാൻഡിന്റെ അവസാന മോഡലായിരുന്നു ടാറ്റ സഫാരി സ്റ്റോം.\n2012-ൽ നിരത്തിലെത്തിയ സഫാരി സ്റ്റോമിൽ 2.2 ലിറ്റർ വരിക്കോർ 400 ഡീസൽ എഞ്ചിനാണ് കരുത്ത് നൽകിയിരുന്നത്. ഇത് 154 bhp പവറും 400 Nm torque ഉം ഉത്പാദിപ്പിക്കാൻ ശേഷിയുള്ളവയായിരുന്നു. ഈ യൂണിറ്റ് ആറ് സ്പീഡ് മാനുവൽ ഗിയർബോക്‌സുമായി ജോടിയാക്കി. ഇലക്ട്രോണിക് ഷിഫ്റ്റ് ഓൺ-ഫ്ലൈ ഉള്ള 4x4 സിസ്റ്റവും മോഡലിനൊപ്പം വാഗ്‌ദാനം ചെയ്‌തിരുന്നത് ശ്രദ്ധേയമായിരുന്നു.\nകൂടാതെ ഇന്ത്യൻ സൈന്യത്തിനായി സേവനമനുഷ്‌ഠിച്ച ചരിത്രവും സഫാരി സ്റ്റോമിന്റെ മാറ്റുകൂട്ടുന്നു.സ്‌പോര്‍ട്‌സ് യൂട്ടിലിറ്റി ശ്രേണിയില് കൂടുതല് ഇന്ധനക്ഷമതയ്‌ക്കൊപ്പം മികച്ച സുരക്ഷാ സൗകര്യങ്ങളും സഫാരിയെ വ്യത്യസ്‌തമാക്കി. SRS എയർബാഗുകൾ, ഇബിഡിയോടു കൂടിയ എബിഎസ് തുടങ്ങിയ നിരവധി സുരക്ഷാ സംവിധാനങ്ങൾ എസ്‌യുവിയിൽ ടാറ്റ ഉൾപ്പെടുത്തി.\n200 മില്ലീമീറ്റർ ഗ്രൗണ്ട് ക്ലിയറന്‍സ് ഓഫ് റോഡില് വാഹനത്തെ കരുത്തനാക്കുന്നു. കൂടാടെ ഫോർവീൽ ഡ്രൈവ് വകഭേദത്തിൽ ഷിഫ്റ്റ് ഓൺ ഫ്ലൈ ഫോർവീൽ ഡ്രൈവ് സിസ്റ്റം, ലിമിറ്റഡ് സ്ലിപ്പ് ഡിഫ്രൻഷ്യൻ തുടങ്ങിയ സാങ്കേതിക വിദ്യകളും ഇടംപിടിച്ചിരുന്നു.\nTata Motors discontinued Safari Storme and Nano in India. Read in Malayalan


രാഷ്ട്രീയക്കാരൻ എന്നതിനർത്ഥം കാർ ഇടിപ്പിച്ച് ആരെയെങ്കിലും കൊല്ലുക എന്നല്ല: യു.പി ബിജെപി അധ്യക്ഷൻ - Kerala Times Beingapolitician does not mean hittingacar and killing someone: UP BJP president\nരാഷ്ട്രീയക്കാരൻ എന്നതിനർത്ഥം കാർ ഇടിപ്പിച്ച് ആരെയെങ്കിലും കൊല്ലുക എന്നല്ല: യു.പി ബിജെപി അധ്യക്ഷൻ\nഒരു രാഷ്ട്രീയ നേതാവായിരിക്കുക എന്നതിനർത്ഥം ഫോർച്യൂണർ കാർ ഉപയോഗിച്ച് ആരെയെങ്കിലും ഇടിച്ചുകൊല്ലുക എന്നല്ലെന്ന് ഉത്തർപ്രദേശ് ബിജെപി അധ്യക്ഷൻ സ്വതന്ത്ര ദേവ് സിംഗ് ഞായറാഴ്ച പറഞ്ഞു. ഉത്തർപ്രദേശിലെ ലഖിംപൂർ ഖേരിയിൽ പ്രതിഷേധിക്കുകയായിരുന്ന കർഷകരെ വണ്ടി ഇടിച്ചു കൊലപ്പെടുത്തിയ കേന്ദ്ര ആഭ്യന്തര സഹമന്ത്രിയുടെ മകൻ ആശിഷ് മിശ്രയ്‌ക്കെതിരായ ആരോപണങ്ങൾക്കിടയിലാണ് ബിജെപി അധ്യക്ഷന്റെ പരാമർശം. ലക്‌നൗവിൽ പാർട്ടിയുടെ മൈനോറിറ്റി ഫ്രന്റിന്റെ സംസ്ഥാന എക്സിക്യൂട്ടീവിന്റെ ഉദ്ഘാടന സമ്മേളനത്തിൽ പാർട്ടി പ്രവർത്തകരെ അഭിസംബോധന ചെയ്യുകയായിരുന്നു യു.പി ബിജെപി അധ്യക്ഷൻ.\n“ഒരാളുടെ പെരുമാറ്റത്തിന്റെ അടിസ്ഥാനത്തിലാണ് തിരഞ്ഞെടുപ്പ് വിജയിക്കേണ്ടത്. രാഷ്ട്രീയം എന്നത് നിങ്ങളുടെ സമൂഹത്തെയും നിങ്ങളുടെ രാഷ്ട്രത്തെയും സേവിക്കുന്നതിനാണ്. ജാതിയും മതവും നോക്കരുത്. ഒരു രാഷ്ട്രീയ നേതാവാകുക എന്നതിനർത്ഥം കൊള്ളയടിക്കുക എന്നല്ല,ഫോർച്യൂണർ കാർ ഉപയോഗിച്ച് ആരെയെങ്കിലും ഇടിച്ചുകൊല്ലുക എന്നല്ല. പാവപ്പെട്ടവരെ സേവിക്കുന്നതിനാണ് നമ്മൾ ഈ പാർട്ടിയിൽ ഉള്ളത്. രാഷ്ട്രീയം ഒരു പാർട്ട് ടൈം ജോലിയല്ല,” സ്വതന്ത്ര ദേവ് സിംഗ് പറഞ്ഞു.\nപ്രധാനമന്ത്രി നരേന്ദ്ര മോദിയെയും മുഖ്യമന്ത്രി യോഗി ആദിത്യനാഥിനെയും സ്വതന്ത്ര ദേവ് സിംഗ് അഭിനന്ദിച്ചു, “ദരിദ്ര പശ്ചാത്തലത്തിൽ നിന്നുള്ള രണ്ട് വ്യക്തികൾ ഇന്ത്യയുടെ പ്രധാനമന്ത്രിയും ഉത്തർപ്രദേശ് മുഖ്യമന്ത്രിയുമായി. മോദി പാവപ്പെട്ടവർക്കായി ബാങ്ക് അക്കൗണ്ടുകൾ തുറന്നു. പ്രധാനമന്ത്രി മോദിയും യോഗിയും സംസ്ഥാനത്ത് ഏഴ് ലക്ഷം വീടുകൾ നിർമ്മിച്ചു. വോട്ടിനെക്കുറിച്ചും മതത്തെക്കുറിച്ചും ചോദിച്ചില്ല. പ്രധാനമന്ത്രി മോദിയുടെ നേതൃത്വത്തിൽ മറ്റ് രാജ്യങ്ങളിലേക്ക് വാക്സിനുകൾ അയയ്ക്കുന്നു. ഗ്യാസ്, വൈദ്യുതി കണക്ഷനുകൾ, ടോയ്‌ലറ്റുകൾ എന്നിവയിലൂടെ ജനങ്ങളുടെ ജീവിതം മാറുകയാണ്,” സ്വതന്ത്ര ദേവ് സിംഗ് പറഞ്ഞു.\nഇടക്കാല കോൺഗ്രസ് അധ്യക്ഷ സോണിയ ഗാന്ധി ഒരു ദശാബ്ദക്കാലം രാജ്യത്തെ കൊള്ളയടിച്ചുവെന്നും സ്വതന്ത്ര ദേവ് സിംഗ് ആരോപിച്ചു. ഉത്തർപ്രദേശിലെ 403 നിയമസഭാ മണ്ഡലങ്ങളിലേക്കുള്ള തിരഞ്ഞെടുപ്പ് അടുത്ത വർഷം ആദ്യം നടക്കും.


മലപ്പുറത്തിന് പുറമെ കാസര്‍കോട് ജില്ലയും ഡിഫ്തീരിയ ഭീതിയില് മഞ്ചേശ്വരത്ത് ആസാം സ്വദേശിയുടെ മരണത്തില് ആരോഗ്യവകുപ്പിന് ആശങ്ക ഇതര സംസ്ഥാന തൊഴിലാളികള്‍ക്ക് പ്രതിരോധ കുത്തിവെയ്പ് :: Janmabhumi Daily\nമലപ്പുറത്തിന് പുറമെ കാസര്‍കോട് ജില്ലയും ഡിഫ്തീരിയ ഭീതിയില് മഞ്ചേശ്വരത്ത് ആസാം സ്വദേശിയുടെ മരണത്തില് ആരോഗ്യവകുപ്പിന് ആശങ്ക ഇതര സംസ്ഥാന തൊഴിലാളികള്‍ക്ക് പ്രതിരോധ കുത്തിവെയ്പ്\nFriday 15 July 2016 2:32 pm IST\nകാസര്‍കോട്: കാസര്‍കോട് ജില്ലയും ഡിഫ്ത്തീരിയ ഭീതിയിലേക്ക്. അസുഖം മൂലം ആശുപത്രിയില് ചികിത്സയില് കഴിയുകയായിരുന്ന ആസാം സ്വദേശിയായ യുവാവ് മരണത്തിനു കാരണം ഡിഫ്തീരിയ ആണെന്ന സംശയമുയര്‍ന്നതോടെ ജില്ലയിലെ ആരോഗ്യവിഭാഗം ജാഗ്രതാ നിര്‍ദേശം നല്‍കി. കുഞ്ചത്തൂരില് പ്ലൈവുഡ് കമ്പനിയില് ജോലി ചെയ്യുന്ന ആസാം സ്വദേശി അസീസുല് ഇസാ(20)മാണ് കഴിഞ്ഞദിവസം മരണപ്പെട്ടത്. കഴിഞ്ഞ ശനിയാഴ്ച അസീസുലിന് കടുത്ത തൊണ്ട വേദന അനുഭവപ്പെട്ടിരുന്നു. വേദന മൂര്‍ച്ഛിച്ചതിനെ തുടര്‍ന്ന് മംഗളൂരുവിനടുത്തുള്ള തൊക്കോട്ടെ ആശുപത്രിയിലാണ് യുവാവിനെ പ്രവേശിപ്പിച്ചത്. ഡിഫ്തീരിയ അസുഖമാണെന്ന സംശയത്തെ തുടര്‍ന്ന് അസീസുലിനെ പിന്നീട് ദേര്‍ലക്കട്ടയിലെ ആശുപത്രിയിലേക്ക് മാറ്റി. അവിടെ ചികിത്സയില് കഴിയുന്നതിനിടെയാണ് മരണം. ഡിഫ്തീരിയയാണോ യുവാവിന്റെ മരണത്തിന് കാരണമെന്നു കണ്ടെത്താന് രക്തസാമ്പിള് വിദഗ്ധ പരിശോധനക്ക് അയച്ചിട്ടുണ്ട്. പരിശോധന റിപ്പോര്‍ട്ട് വന്നാല് മാത്രമെ രോഗ വിവരം സ്ഥിരീകരിക്കാനാവൂവെന്ന് ബന്ധപ്പെട്ടവര് പറഞ്ഞു. ശ്വാസനാളം വഴി മൂക്കിലും തൊണ്ടയിലുമെത്തുകയും തുടര്‍ന്ന് അണുബാധയുണ്ടായി ശരീരം മുഴുവന് വ്യാപിക്കുന്നതുമാണ് ഡിഫ്തീരിയ രോഗം. ശ്വാസമെടുക്കുമ്പോഴുള്ള വേദന, ചുമ, ശരീരവേദന, പനി എന്നിവയാണ് ലക്ഷണങ്ങള്. അന്യസംസ്ഥാനതൊഴിലാളികള് മുഖേനയാണ് ഈ രോഗം അതിവേഗം പടരുന്നത്. കേരളത്തിലെ മറ്റു ജില്ലകളിലെന്നതുപോലെ കാസര്‍കോട് ജില്ലയിലും അന്യസംസ്ഥാന തൊഴിലാളികള് നിറഞ്ഞതിനാല് ഡിഫ്തീരിയ പടരുമെന്ന ഭീതി നിലനില്‍ക്കുന്നുണ്ട്. അതിനിടെ കാസര്‍കോട്ടും പരിസരങ്ങളിലും ഡെങ്കിപ്പനിയും മലമ്പനിയും വ്യാപകമാണ്. എന്നാല് പ്രതിരോധ പ്രവര്‍ത്തനങ്ങളെല്ലാം അവതാളത്തിലായിരിക്കുകയാണ്. അതേസമയം മരണപ്പെട്ട അസാം സ്വദേശി ജോലിചെയ്തിരുന്ന മഞ്ചേശ്വരത്തെ സ്വകാര്യ ഫ്‌ളൈവുഡ് ഫാക്ടറിയിലെ ഇതര സംസ്ഥാന തൊഴിലാളികള്‍ക്ക് ഡിഫ്തീരിയ പ്രതിരോധ കുത്തിവെയ്പ് നടത്തി. ഫാക്ടറിയിലെ തൊണ്ണൂറോളം തൊഴിലാളികള്‍ക്കാണ് കുത്തിവെയ്പ് നടത്തിയത്. ഇതര സംസ്ഥാനത്തൊഴിലാളികള് ജോലി ചെയ്യുന്ന മഞ്ചേശ്വരത്തെ മറ്റു രണ്ടു സ്വകാര്യ ഫാക്ടറികളില് കൂടി ഇന്നും നാളെയും മഞ്ചേശ്വരം പ്രാഥമിക ആരോഗ്യ കേന്ദ്രത്തിന്റെ ആഭിമുഖ്യത്തില് ഡിഫ്തീരിയ പ്രതിരോധ കുത്തിവെയ്പ് നടത്തും. കുത്തിവെയ്പിന് മഞ്ചേശ്വരം പി എച്ച് സി യിലെ ഡോ. ഷൈന നേതൃത്വം നല്‍കി. എന്നാല് പ്ലൈവുഡ് ഫാക്ടറി തൊഴിലാളി മരിച്ചത് ഡിഫ്തീരിയ രോഗബാധയെ തുടര്‍ന്നാണെന്ന് സ്ഥിരീകരിച്ചിട്ടില്ലെന്നാണ് ആരോഗ്യ വകുപ്പ് അധികൃതര് പറയുന്നത്.\nഇതര സംസ്ഥാന തൊഴിലാളികള്‍ക്ക് ഇന്‍ഷുറന്‍സ്\nഇതര സംസ്ഥാന തൊഴിലാളികള്‍ക്ക് വൃത്തിയുള്ള താമസസൗകര്യം ഒരുക്കിയില്ലെങ്കില് നടപടി\nഇതര സംസ്ഥാന തൊഴിലാളികളുടെ സുരക്ഷിതത്വത്തില് ആശങ്ക വേണ്ട: കളക്ടര്\nഇതര സംസ്ഥാന തൊഴിലാളികള്‍ക്ക് ആവാസ് കാര്‍ഡ്: ഉടമകള് നടപടി സ്വീകരിക്കണം


മഴയെത്തി ഒപ്പം കാറ്റും: വ്യാപകനാശം - Pathanamthittanews - Duta\nമഴയെത്തി ഒപ്പം കാറ്റും: വ്യാപകനാശം\n10 June 2019 | Pathanamthittanews\nപത്തനംതിട്ട: കടുത്ത വേനലിന് അവസാനമായി കാലവർഷമെത്തി. ഒപ്പം നാശനഷ്ടവും. മഴയ്കൊപ്പം വീശിയടിച്ച കാറ്റിൽ ജില്ലയിൽ പലയിടങ്ങളിലും നാശനഷ്ടം സംഭവിച്ചു. വീടുകൾക്ക് നാശം പറ്റി. മരങ്ങൾ വീണ് പലയിടത്തും ഗതാഗതം മുടങ്ങി.\nതൈക്കാവ് ഹയർസെക്കൻഡറി സ്കൂളിലെ ഇരുനിലകെട്ടിടത്തിന്റെ മേൽക്കൂരയിലെ ഷീറ്റും തകർന്നു. ഞായറാഴ്ച രാവിലെമുതൽ ജില്ലയിൽ കനത്തമഴ പെയ്തു. ശക്തമായകാറ്റിൽ തൈക്കാവ് ഹയർസെക്കൻഡറി സ്കൂളിന്റെ റൂഫിങ് തകർന്നു. ഹയർസെക്കൻഡറി വിഭാഗത്തിൽ മിനി ഓഡിറ്റോറിയമുള്ള ഇരുനിലകെട്ടിടത്തിന്റെ മുകളിലെ ഷീറ്റാണ് തകർന്നുവീണത്. ഒരുവർഷം മുമ്പ് നവീകരിച്ച കെട്ടിടമാണിത്. സ്കൂളിന് അവധിയായതിനാൽ മറ്റ് അപകടങ്ങൾ ഒഴിവായി.\nറാന്നി: ഇടിമിന്നലിൽ പുല്ലൂപ്രത്ത് കോന്നാത്ത് ആഷ്ലി തോമസ് ഏബ്രഹാമിന്റെ വീട്ടിൽ നാശനഷ്ടമുണ്ടായി. ഞായറാഴ്ച വൈകീട്ട് അഞ്ച് മണിയോടെയുണ്ടായ ഇടിമിന്നലാണ് നാശം വിതച്ചത്. വീടിന്റെ വയറിങ് പൂർണമായും കത്തി നശിച്ചു. സ്വിച്ച് ബോർഡുകൾ പലതും പൊട്ടിത്തെറിച്ചു. ജനാലചില്ലുകൾ പൊട്ടിവീണു. വീടിന്റെ ഭിത്തിയിലും തറയിലും വിള്ളലുണ്ടായി.\nകാറ്റിൽ മരം വീണ് റാന്നി-കോഴഞ്ചേരി റോഡിൽ ഒരുമണിക്കൂറോളം ഗതാഗതം മുടങ്ങി. റാന്നി ഫയർഫോഴ്സെത്തി മരം മുറിച്ചു നീക്കിയശേഷമാണ് ഗതാഗതം പുനരാരംഭിച്ചത്....\nകൂടുതൽ വായിക്കാൻ ഇവിടെ ക്ലിക്കുചെയ്യുക http://v.duta.us/hqTSpQAA


എസ്.എസ്.എൽ.സി പരീക്ഷയിൽ ഇരട്ടകൾക്ക് എ പ്ലസ് തിളക്കത്തോടെ വിജയം. കല്ലടിക്കോട് ബിസിനസ് നടത്തുന്ന ഇടക്കുർശ്ശി കിഴക്കയിൽ ജെയ്സൺ ആന്റണി സിന്ധു ദമ്പതികളുടെ മക്കൾ നയന, നന്ദന എന്നീ ഇരട്ട കുട്ടികൾക്കാണ് എ പ്ലസ്. ഇരുവരും പള്ളിക്കുറുപ്പ് ശബരി ഹയർ സെക്കണ്ടറി സ്കൂളിലെ വിദ്യാർത്ഥിനികളാണ്. ഇവരുടെ മൂത്ത സഹോദരി നമിതയും സമ്പൂർണ്ണ എ\nപ്ലസ് നേടിയിരുന്നു. വിദ്യാർത്ഥിനികളെ എം എസ് എഫ് കരിമ്പ പഞ്ചായത്ത് കമ്മിറ്റി അനുമോദിച്ചു. ജില്ലാ എം എസ് എഫ് സെക്രട്ടറി ശാക്കിർ കരിമ്പ, മണ്ഡലം എം എസ് എഫ് ജനറൽ സെക്രട്ടറി അൽത്താഫ് കരിമ്പ, അസ്‌ലം മാപ്പിളസ്കൂൾ, റിയാസ് പറക്കാട്, മുഹമ്മദ് ജാസിൽ, അംറാസ് ചെറുള്ളി എന്നിവർ പങ്കെടുത്തു.\n15 Aug 20 07:23 PM\nപാലക്കാട് ജില്ലയിൽ ഇന്ന് 74 പേർക്ക് കൊവിഡ്.\n15 Aug 20 05:29 PM\nകിംസ് അല്‍ശിഫയില് സ്വാതന്ത്ര്യ ദിനാഘോഷവും ആദരവും.\n15 Aug 20 05:06 PM\nസ്വാതന്ത്ര്യ ദിന സന്ദേശം നൽകി എം എൽ എ എൻ. ഷംസുദ്ധീൻ.\n15 Aug 20 04:53 PM\nപഠന മികവ് പുലര്‍ത്തിയ ബാങ്ക് പരിധിയിലെ 25 വിദ്യാര്‍ത്ഥികളുടെ ബിരുദ പഠന ചിലവ് മണ്ണാര്‍ക്കാട് റൂറല് ബാങ്ക് വഹിക്കും. യൂണിവേഴ്‌സല് കോളേജുമായി സഹകരിച്ച് സ്‌ക്കോളര്‍ഷിപ്പ് നല്‍കുന്നു.\n15 Aug 20 04:40 PM\nസ്വാതന്ത്ര്യ ദിനത്തിൽ ബ്ലഡ് ഡോണേഴ്സ് കേരളയുടെ നേതൃത്വത്തിൽ രക്ത ദാനം നടത്തി.\n15 Aug 20 04:29 PM\nകോവിഡ് പ്രാഥമിക ചികിത്സാ കേന്ദ്രം : കരിമ്പയിൽ 100 കിടക്കകള് സജ്ജമായി.


പൾസർ ശ്രേണിക്ക് വീണ്ടും വില വർധനവ്; ഇത്തവണ കൂടിയത് 999 രൂപ മുതൽ - Malayalam DriveSpark\nപൾസർ ശ്രേണിക്ക് വീണ്ടും വില വർധനവ്; ഇത്തവണ കൂടിയത് 999 രൂപ മുതൽ\nPublished: Wednesday, December 16, 2020, 18:08 [IST]\nആകർഷകമായ സ്റ്റൈലിംഗ്, പെർഫോമൻസ്, വളരെ ലാഭകരമായ വിലനിർണയം എന്നീ ഘടകങ്ങളെല്ലാം ഒത്തുചേർന്ന് നിരവധി വർഷങ്ങളായി മോട്ടോർസൈക്കിൾ പ്രേമികൾക്കിടയിൽ ഒരു ജനപ്രിയ തെരഞ്ഞെടുപ്പായി നിൽക്കുന്ന മോഡലുകളാണ് ബജാജ് പൾസർ.\nഎന്നിരുന്നാലും വളരെ ലാഭകരമായ വിലനിർണയം എന്ന ഘടകം നിരയിൽ നിന്ന് മാറ്റിനിർത്തേണ്ടി വരും. കാരണം ബജാജ് മുഴുവൻ പൾസർ ശ്രേണിയിലും മറ്റൊരു വില വർധനവ് പ്രഖ്യാപിച്ചിരിക്കുകയാണ്. എല്ലാ മോഡലുകൾക്കും ഇപ്പോൾ 999 രൂപ മുതൽ 1,498 രൂപ വരെയാണ് പരിഷ്ക്കരണം നടപ്പിലാക്കിയിരിക്കുന്നത്.\nപൾസർ 125-ന്റെ എല്ലാ വ്യത്യസ്ത വകഭേദങ്ങൾക്കും ഇപ്പോൾ 72,122 രൂപ മുതൽ 80,218 രൂപ വരെയാണ് വില. പൾസർ 150 പതിപ്പിന്റെ വില ഇതിനകം തന്നെ ഒരു ലക്ഷം രൂപയ്ക്ക് മുകളിലായി എന്നത് ശ്രദ്ധേയമാണ്. ഡ്യുവൽ-ഡിസ്ക് വേരിയന്റിന് 1.03 ലക്ഷം രൂപയായപ്പോൾ മോഡലിന്റെ 150 നിയോൺ പതിപ്പ് കൂടുതൽ താങ്ങാനാകുന്ന പതിപ്പായി.\nMOST READ: കെടിഎം 790 അഡ്വഞ്ചർ 2021 മാർച്ചിൽ ഇന്ത്യയിലെത്തിയേക്കാം\nഇതിന് 92,627 രൂപയാണ് നിലവിലെ എക്സ്ഷോറൂം വില. അതേസമയം പൾസർ 180F, 220F എന്നിവയുടെ വില ഇപ്പോൾ യഥാക്രമം 1.13 ലക്ഷം രൂപയും 1.23 ലക്ഷം രൂപയുമായാണ് വർധിച്ചത്.\nസമാന ശേഷിയുള്ള എഞ്ചിനുകളുള്ള മറ്റ് ചില മോട്ടോർസൈക്കിളുകളെപ്പോലെ ഇവ വിലയേറിയതല്ലെങ്കിലും ഈ മോട്ടോർസൈക്കിളുകളുടെ സ്റ്റൈലിംഗും എഞ്ചിനും രണ്ട് പതിറ്റാണ്ടിലേറെ പഴക്കമുള്ളതാണെന്ന് ഈ ഘട്ടത്തിൽ ഓർമ്മിക്കേണ്ടതാണ്.\nMOST READ: ബിഎസ് VI എക്‌സ്ട്രീം 200S 4,000 രൂപ വരെ ഓഫറുമായി ഹീറോ\nപൾസർ NS160 നേക്കഡ് സ്പോർട്‌സ് ബൈക്കിന് 1.08 ലക്ഷം രൂപയാണ് പരിഷ്ക്കരിച്ച വില. ഉയർന്ന വേരിയന്റായ NS200-ന് 1.31 ലക്ഷമാണ് എക്സ്ഷോറൂം വിലയായി മുടക്കേണ്ടത്. വാസ്തവത്തിൽ രണ്ട് NS മോഡലുകൾക്കും ഇപ്പോൾ അവരുടെ ടിവിഎസ് അപ്പാച്ചെ എതിരാളികളായ 160 4V, 200 4V എന്നിവയുടെ വിലയ്ക്ക് തുല്യമായി എന്ന കാര്യം കൗതുകമായി.\nഎന്നിരുന്നാലും അപ്പാച്ചെ മോഡലുകൾ മൊത്തത്തിൽ മികച്ച ഉപകരണങ്ങൾ വാഗ്ദാനം ചെയ്യുന്നുണ്ട്. പ്രത്യേകിച്ച് 200 4V, ക്രമീകരിക്കാവുന്ന ഫ്രണ്ട് ഫോർക്കുകളും റൈഡിംഗ് മോഡുകളും ഉൾപ്പടെയുള്ള ഫീച്ചറുകളാണ് അണിനിരത്തുന്നത്.\nപൾസർ ശ്രേണിയിലെ ഏറ്റവും വില കൂടിയ മോഡലായി RS200 മാറി. സ്പോർട്സ് മോട്ടോർസൈക്കിളിന് 1.52 ലക്ഷം രൂപയാണ് പുതുക്കിയ വില. ബജാജ് അടുത്തിടെ പൾസർ NS, RS മോഡലുകൾക്ക് ഒരു പുതിയ കളർ സ്കീം നൽകിയെങ്കിലും മെക്കാനിക്കൽ അപ്‌ഗ്രേഡ് നൽകിയിരുന്നില്ല.\nപൾസർ ശ്രേണിയുടെ അപ്‌ഡേറ്റുകളുടെ അഭാവം വരും കാലങ്ങളിലെ വിൽപ്പനയെ ബാധിച്ചേക്കുമെന്നാണ് സൂചന. കാരണം മിക്ക എതിരാളികളും അവരുടെ മോട്ടോർസൈക്കിളുകൾ ബി‌എസ്-VI യുഗത്തിന്റെ ആരംഭത്തോടടുത്ത് അപ്‌ഡേറ്റ് ചെയ്യുകയും അപ്ഗ്രേഡ് ചെയ്യുകയും ചെയ്തിരുന്നു.\nപ്ലാറ്റ്‌ഫോം അപ്‌ഗ്രേഡുചെയ്‌ത് ഡ്യൂക്ക് മോഡലുകളിൽ കൂടുതൽ ഉപകരണങ്ങൾ ചേർത്തുകൊണ്ട് കെടിഎം പോലും ഡ്യൂക്ക് ലൈനപ്പ് മുഴുവൻ അപ്‌ഡേറ്റുചെയ്‌തു. ബജാജ് ഈ വിഭാഗത്തിൽ ഇനിയും കൂടുതൽ മെച്ചപ്പെടുത്തേണ്ടത് വളരെ അനിവാര്യമായി മാറിയിരിക്കുകയാണ്.\nപൾസർ ശ്രേണിക്ക് പുറമെ അവഞ്ചര് 160 സ്ട്രീറ്റ്, 220 ക്രൂയിസര് മോഡലുകളുടെ വിലയും ബജാജ് വര്‍ധിപ്പിച്ചു. റിപ്പോര്‍ട്ട് അനുസരിച്ച് ഇരുമോഡലുകളിലും 1,497 രൂപയുടെ വര്‍ധനവാണ് കമ്പനി നടപ്പാക്കിയിരിക്കുന്നത്.\nപുതുക്കിയ വിലയുടെ അടിസ്ഥാനത്തില് അവഞ്ചര് ബിഎസ് VI സ്ട്രീറ്റ് 160 പതിപ്പിന് 1,01,094 രൂപ എക്‌സ്‌ഷോറൂം വിലയായി മുടക്കേണ്ടി വരും. അതേസമയം ബജാജ് അവഞ്ചര് ക്രൂയിസ് 220 ബിഎസ് VI മോഡലിനായി 1,22,630 രൂപയും എക്‌സ്‌ഷോറൂം വിലയായി നല്‍കണം.\nBS6 Bajaj Pulsar Range Gets Another Price Hike In India. Read in Malayalam\nStory first published: Wednesday, December 16, 2020, 18:08 [IST]


ഗെയ്റ്റ് തുറന്ന് പോസ്റ്റ്മാന് വരുന്നത് ജനലിലൂടെ കണ്ടപ്പോള് മുന്‍വശത്തെ വാതില് തുറന്ന് ശോഭ പുറത്തേക്കിറങ്ങി. പോസ്റ്റ്മാന് നീട്ടിയ കത്ത് വാങ്ങുമ്പോള് ചിന്തിച്ചു! ആരുടെ കത്തായിരിക്കും..! തനിക്കിപ്പോള് ആരാ കത്തെഴുതാന്! കത്ത് തിരിച്ചും മറിച്ചും നോക്കി. അത്ഭുതത്തോടെ അതിലേറെ ആകാംക്ഷയോടെ അവള് അതു കണ്ടു…\n‘സുമന്റെ കത്ത് !… ധൃതിയില് അവള് കത്ത് പൊട്ടിച്ചു….\nഈ കത്ത് നിന്നെ അത്ഭുതപ്പെടുത്തിയേക്കാം. നാം തമ്മില് കണ്ടു പിരിഞ്ഞിട്ട് ഏകദേശം മുപ്പതു വര്‍ഷങ്ങള് പിന്നിടുന്നു. എന്റെ വിവാഹം കഴിഞ്ഞിട്ടും ഏതാണ്ട് അത്രയും വര്‍ഷമായി. ഞാനിപ്പോള് ഡല്‍ഹിയിലുണ്ട്. ഇവിടെ താമസം തുടങ്ങിയിട്ട് കുറെ വര്‍ഷങ്ങളായി. എനിക്ക് നിന്നോട് ഒരുപാട് കാര്യങ്ങള് പറയാനുണ്ട്. അവിടുന്നുമിവിടുന്നുമൊക്കെ അല്പസ്വല്പം വിവരങ്ങള് അറിയുന്നുണ്ടെന്നതല്ലാതെ വര്‍ഷങ്ങളായി നമ്മള് നേരില് കണ്ടിട്ടില്ലല്ലോ… അതുകൊണ്ട് നീ വരണം.. തമ്മില് കാണുമ്പോള് പരസ്പരം പങ്കുവെയ്ക്കാന് ഒത്തിരി വിശേഷങ്ങളുണ്ട്…അതുകൊണ്ട് ദയവായി വരണം. നീ ഇപ്പോള് ഒറ്റയ്ക്കാണെന്ന് എനിക്കറിയാം. മുപ്പതു വര്‍ഷത്തെ വിശേഷങ്ങള് പറയാനുണ്ട്. അതോടൊപ്പം നിനക്കൊരു സര്‍പ്രൈസും ഉണ്ട്. എന്റെ അഡ്രസ്സും ഫോണ് നമ്പറും ഇതിലെഴുതിയിട്ടുണ്ട്….\nസ്‌കൂള് മുതല് കോളേജ് വരെ സുമനും ശോഭയും ഏറ്റവും അടുത്ത കൂട്ടുകാരികളായിരുന്നു. മറ്റു പെണ്‍കുട്ടികളില് നിന്ന് ഇരുവരേയും വ്യത്യസ്തമാക്കിയ ഒരു ഘടകമുണ്ടായിരുന്നു. ശോഭ കഥകളും സുമന് കവിതകളും എഴുതുമായിരുന്നു. കോളജ് കാമ്പസില് ഇരട്ടകളെപ്പോലെ അവര് ഒഴുകി നടക്കും… മരത്തണലില്, ഗ്രൗണ്ടിന്റെ ഓരത്ത്.. എപ്പോഴും ഇരുവര്‍ക്കും എന്തെങ്കിലുമൊക്കെ പറയാനുണ്ടാകും. അവയെല്ലാം കഥകളായും കവിതകളായും രൂപാന്തരം പ്രാപിക്കുകയും ചെയ്യും.\nകോളേജില് രണ്ടാം വര്‍ഷം പൂര്‍ത്തിയാക്കിയ സമയത്ത് അവരുടെ അടുപ്പത്തിന് തകര്‍ച്ചയേറ്റു. ശോഭയ്ക്കു വേണ്ടി അവളുടെ അച്ഛനുമമ്മയും ഒരു വരനെ കണ്ടുപിടിച്ചിട്ടുണ്ടെന്ന വാര്‍ത്ത ശോഭയെ തകര്‍ത്തു. അവള്‍ക്ക് കരയാനല്ലാതെ യാതൊരു നിര്‍വ്വാഹവുമുണ്ടായിരുന്നില്ല. മാതാപിതാക്കളുടെ നിര്‍ബ്ബന്ധത്തിനു വഴങ്ങി അവള്‍ക്ക് പഠിപ്പ് ഉപേക്ഷിക്കേണ്ടി വന്നു. കോളേജിനോട് വിട പറയുന്ന ദിവസം ശോഭ ഒരുപാട് കരഞ്ഞു. സുമന് ആശ്വസിപ്പിച്ചു. “ഇതാണ് മോളെ ജീവിതം. നാം പെണ്‍കുട്ടികള്‍ക്ക് മാതാപിതാക്കളെ അനുസരിക്കാനേ കഴിയുകയുള്ളൂ… നിനക്ക് എല്ലാ നന്മകളും നേരുന്നു.” ശോഭയെ യാത്രയാക്കിയ സുമനും നിയന്ത്രണം വിട്ടു. രണ്ടു പേരും ഒട്ടേറെ കരഞ്ഞു.\nസുമന് കോളേജ് വിദ്യാഭ്യാസം പൂര്‍ത്തിയാക്കി. ശോഭയാകട്ടേ വിവാഹിതയായി ഭര്‍ത്താവുമൊത്ത് ജീവിതവും ആരംഭിച്ചു. അവള് മുംബൈയിലേക്ക് താമസം മാറ്റിയെന്ന് പിന്നീട് സുമന് അറിഞ്ഞിരുന്നു. വിവാഹത്തില് താല്പര്യമില്ലാതിരുന്ന ശോഭയുടെ ജീവിതം വിഷാദമൂകമായിരുന്നു.\nഅതിനിടെ, സുമനും ഒരു വിവാഹാലോചന വന്നു. വരന് അമേരിക്കയില് ഉന്നതവിദ്യാഭ്യാസം പൂര്‍ത്തിയാക്കിയ കോളേജ് പ്രഫസര്.. സുമനാകട്ടേ പി‌എച്ച്ഡി പൂര്‍ത്തിയാക്കി ഡല്‍ഹി ലേഡി ശ്രീറാം കോളെജില് പ്രഫസറായി ജോലി നോക്കുന്നു. അകന്ന ബന്ധത്തില് പെട്ട ഒരു അമ്മാവന് വഴിയാണ് ഈ വിവാഹാലോചന വന്നതെന്നതു കൊണ്ട് എല്ലാവര്‍ക്കും സമ്മതം.\nവിവാഹം ആര്‍ഭാടമായി തന്നെ നടന്നു. ആഭരണങ്ങള് യഥേഷ്ടം…. വിവാഹം ആര്‍ഭാടമായി തന്നെ നടന്നു. ആഭരണങ്ങള് യഥേഷ്ടം…. ഒന്നിനും ഒരു കുറവുണ്ടായിരുന്നില്ല.\nപിന്നീട് മുംബൈയിലെ അഡ്രസില് ശോഭയ്ക്ക് കത്തുകള് അയച്ചെങ്കിലും ഒന്നിനും മറുപടി ലഭിച്ചില്ല. വിവാഹ ജീവിതം സുമന് ആസ്വദിച്ചിരുന്നുവെങ്കിലും മക്കളില്ലാത്ത ദുഃഖം എപ്പോഴും കാര്‍മേഘപടലങ്ങള് പോലെ ജീവിതത്തെ പൊതിഞ്ഞു. ഇഷ്ടം പോലെ ധനം, സമ്പത്ത് പക്ഷെ മക്കളില്ലാത്ത ദുഃഖം സുമനെ അലട്ടിക്കൊണ്ടിരുന്നു. വീട്ടില് അച്ഛനും അമ്മയുമായി സംസാരിക്കുമ്പോഴും ഈ വിഷയം പൊന്തിവരും. അതോടെ സുമന് സംസാരം അവസാനിപ്പിക്കും. എന്നാല് ശോഭയാകട്ടേ ഭര്‍ത്താവിന്റെ തുഛ ശമ്പളംകൊണ്ട് ജീവിതം രണ്ടറ്റം കൂട്ടിമുട്ടിയ്ക്കാന് പാടുപെട്ടു. നാലു മക്കളുമായി ജീവിക്കാന് ഭര്‍ത്താവിന്റെ വരുമാനം മാത്രം തികയാതെ വന്നപ്പോള് തയ്യല് പണി തുടങ്ങി. സ്കൂളിലും കോളേജിലുമൊക്കെ കഥകളെഴുതിയിരുന്ന ശോഭയ്ക്ക് എഴുതാനുള്ള സമയ ദൗര്‍ലഭ്യം വല്ലാതെ അലട്ടിക്കൊണ്ടിരുന്നു. എങ്കിലും അവള് എഴുതി….സമയം കിട്ടുമ്പോഴെല്ലാം….! എന്നാല് അപ്രതീക്ഷിതമായി ഒരു ചെറിയ പനിയില് തുടങ്ങിയ ഭര്‍ത്താവിന്റെ രോഗം അദ്ദേഹത്തിന്റെ കാഴ്ച ശക്തി നഷ്ടപ്പെടുത്തിയതോടെ ശോഭയുടെ ജീവിതവും ഇരുട്ടിലായതു പോലെയായി.\nമക്കളെ വളര്‍ത്തിയെടുക്കാന് ശോഭയ്ക്ക് രാവും പകലും കഠിനാദ്ധ്വാനം ചെയ്യേണ്ടി വന്നു. അവരെ പഠിപ്പിച്ചു വലിയ നിലയിലാക്കി. മൂന്ന് പെണ്‍മക്കളെ വിവാഹം കഴിച്ചയച്ചു. മകനാണെങ്കില് അവന്റെ സ്വന്തം ഇഷ്ടത്തിന് ജീവിത പങ്കാളിയെ തെരഞ്ഞെടുത്തു. എല്ലാവരും അവരവരുടെ ജീവിതം ആരംഭിച്ചു. ക്രമേണ അവരും അകന്നു. ഇതിനിടെ ഭര്‍ത്താവിന്റെ ആകസ്മിക മരണം അവളെ ഒറ്റപ്പെടുത്തി.\nസുമന് ഫോണ് ചെയ്തപ്പോള് അവള്‍ക്ക് പറഞ്ഞറിയിക്കാന് പറ്റാത്ത സന്തോഷമായി. മൂന്നു പതിറ്റാണ്ടുകള്‍ക്കുശേഷം തമ്മില് കാണാന് പോകുകയാണ്. സന്തോഷം കൊണ്ട് ഇരുവരും ഗദ്ഗദകണ്ഠരായി. ഡല്‍ഹിയിലെത്തുന്ന ദിവസം സുമനെ അറിയിച്ചു.\nന്യൂഡല്‍ഹി റയില്‍വേ സ്റ്റേഷനില് ട്രെയ്ന് നിര്‍ത്തി. ശോഭ പുറത്തിറങ്ങി നാലുപാടും നോക്കി. പത്തുമുപ്പത് വര്‍ഷങ്ങള്‍ക്കു ശേഷമാണ് താന് ഈ നഗരത്തില് എത്തിയിരിക്കുന്നത്. സുമന്റെ അഡ്രസ് കൈയ്യിലുണ്ട്. പ്ലാറ്റ്ഫോമിലെ തിക്കിലും തിരക്കിലും പെട്ട് ശോഭയ്ക്ക് ശ്വാസം മുട്ടുന്നതുപോലെ തോന്നി. നഗരത്തിന്റെ മാറ്റം അവളില് അത്ഭുതം സൃഷ്ടിച്ചു. ഈ തിക്കിലും തിരക്കിലും എങ്ങനെ സുമനെ കണ്ടു പിടിക്കും? അവള് പ്ലാറ്റ്ഫോം മുഴുവന് കണ്ണോടിച്ചു. ഇനി സുമനെ കണ്ടാല് തന്നെ എങ്ങനെ തിരിച്ചറിയും? പരിഭ്രാന്തിയോടെ ചുറ്റുപാടും നോക്കി മുന്നോട്ടു നടന്നു. പുറത്തേക്കിറങ്ങാന് യാത്രക്കാര് തിക്കും തിരക്കും കൂട്ടുന്നു. ശോഭ ആ തിരക്കില് നിന്ന് ഒഴിഞ്ഞു മാറി നിന്നു. ഈ തിരക്കൊന്നൊഴിഞ്ഞെങ്കില് എന്നവള് ആശിച്ചു…\nസുമന് വരും, വരാതിരിക്കില്ല. കോളേജില് പഠിക്കുന്ന കാലത്തെ ന്യൂഡല്‍ഹിയല്ല ഇപ്പോള്. എങ്കിലും ചില സ്ഥലങ്ങളുടെ പേരൊക്കെ മനസ്സില് മായാതെ കിടപ്പുണ്ട്.\n“മേം സാബ് ആപ്കോ കഹാം ജാനാഹേ?” ഒരാള് വന്നു ചോദിച്ചു.\nഏതോ ടാക്സി ഡ്രൈവറാണെന്നു തോന്നുന്നു. അയാളോട് മറുപടി പറഞ്ഞ് തിരിഞ്ഞു നിന്ന ശോഭയുടെ മുന്‍പില് നിറ ചിരിയോടെ ഒരു സ്ത്രീ നില്‍ക്കുന്നു. ശോഭ ഒരുനിമിഷം പകച്ചു….!! ആ സ്ത്രീ ശോഭയുടെ അടുത്തേക്ക് വന്നു…കണ്ണുകളില് അശ്രുപൂക്കള്…! പക്ഷെ മുഖത്ത് നിറചിരി…! അന്തം വിട്ടു നില്‍ക്കുന്ന ശോഭയെ ആ സ്ത്രീ കെട്ടിപ്പിടിച്ചു…\n“നീ പേടിച്ചു പോയോ?” ആ ചോദ്യം കേട്ട് ശോഭ അത്ഭുതത്തോടെ അതിലേറെ സന്തോഷത്തോടെ ആ ശബ്ദം തിരിച്ചറിഞ്ഞു….\n‘അതെ, ഇത് അവള് തന്നെ, എന്റെ സുമന്…!!’\nപരിസരം മറന്ന് രണ്ടുപേരും ആലിംഗനം ചെയ്തു….കണ്ണുനീര് ധാരധാരയായി ഒഴുകി. കാലങ്ങള്‍ക്കുശേഷം ഇരുവരും വീണ്ടും കണ്ടുമുട്ടിയ ആ ധന്യമുഹൂര്‍ത്തത്തിന് സാക്ഷിയായി ചില യാത്രക്കാരും.\nഅശോക് വിഹാറിലെ സുമന്റെ വീട്ടിലെത്തുന്നതുവരെ രണ്ടുപേരും വാചാലരായി. ടാക്സിയില് നിന്ന് ലഗേജ് എടുത്ത് ടാക്സിക്കാരനെ പറഞ്ഞുവിട്ടു.\nവാതില് തുറന്ന് അകത്തു കയറിയ ഉടനെ ആരോ കര്‍ട്ടനു പിന്നില് മറഞ്ഞതായി ശോഭയ്ക്കു തോന്നി! പുറത്തുനിന്ന് താക്കോല് ഉപയോഗിച്ചാണല്ലോ സുമന് വാതില് തുറന്നത്. പിന്നെ അകത്താരാണ്? ശോഭ ഒരുനിമിഷം ശങ്കിച്ചു. എന്നാല് സുമനോട് ചോദിച്ചില്ല.\n“നീ എന്താടീ അവിടെത്തന്നെ നിന്നു കളഞ്ഞത്? കയറി വാ…” സുമന് വിളിച്ചപ്പോഴാണ് ശോഭ ചിന്തയില് നിന്നുണര്‍ന്നത്.\nഅകത്തേക്ക് കടന്ന ശോഭയെ പെട്ടെന്നാണ് ആരോ പുറകിലൂടെ വന്ന് കണ്ണു പൊത്തിയത്. ഞെട്ടിത്തരിച്ച ശോഭയില് നിന്ന് ഒരു ശബ്ദം പുറത്തേക്കുവന്നു. സുമനാകട്ടെ ആ കാഴ്ച കണ്ട് ചിരിച്ചുകൊണ്ടു നില്‍ക്കുന്നു! ശോഭയ്ക്ക് ദ്വേഷ്യവും അതോടൊപ്പം ആകാംക്ഷയുമായി. ആരാണ് എന്റെ കണ്ണു പൊത്തിയിരിക്കുന്നത്? അടുത്തു പരിചയമുള്ളവരല്ലാതെ അങ്ങനെ ചെയ്യുകയില്ലല്ലോ. ഇവിടെ എനിക്ക് പരിചയമുള്ളത് സുമന് മാത്രമേ ഉള്ളൂ. അവളാണെങ്കില് അതാ മുന്നില് നില്‍ക്കുന്നു. ശോഭ ഒരുനിമിഷം ശങ്കിച്ചു.\n“ദൈവമേ….ഇതാരായിരിക്കും.?” എന്തായാലും ധൈര്യം സംഭരിക്കുക തന്നെ.\n“ആരാണെങ്കിലും ഈ കൈ ഒന്നയച്ച് എന്റെ മുന്‍പില് വരൂ… ഇങ്ങനെ കണ്ണുകെട്ടി കളിക്കാതെ..” ശോഭ ആവശ്യപ്പെട്ടു.\nആ കൈകള് മെല്ലെ അയഞ്ഞു. ശോഭ തിരിഞ്ഞു നോക്കി. പരിചയമില്ലാത്ത മുഖം….. ഈ സ്ത്രീയെ ഞാന് കണ്ടിട്ടില്ലല്ലോ. ഇവരെങ്ങനെ അകത്തു കയറി… പല ചോദ്യങ്ങളും ശോഭയുടെ മനസ്സിലൂടെ കടന്നുപോയി. എല്ലാ രംഗങ്ങളും വീക്ഷിച്ചുകൊണ്ടു നിന്ന സുമന് അടുത്തേക്ക് വന്നു.\n“ശോഭേ… നീ ഇവളെ സൂക്ഷിച്ചൊന്നു നോക്ക്. ആളെ മനസ്സിലായോ എന്നറിയാമല്ലോ” സുമന് ആവശ്യപ്പെട്ടു.\nഅപ്പോഴും അന്ധാളിപ്പോടെ നില്‍ക്കുന്ന ശോഭയ്ക്ക് ആളെ മനസ്സിലായില്ല.\n“സുമന് മിണ്ടാതിരി. ഇവള്‍ക്ക് എന്നെ മനസ്സിലായോ എന്നറിയാമല്ലൊ” ആ സ്ത്രീ പറഞ്ഞതുകേട്ട് ശോഭ വീണ്ടും കണ്‍ഫ്യൂഷനിലായി.\n“ദയവു ചെയ്ത് നിങ്ങള് ആരാണെന്ന് പറയൂ. എന്നെ ഇങ്ങനെ തീ തീറ്റിക്കല്ലേ…പ്ലീസ്..”\nശോഭയുടെ മുഖഭാവം കണ്ട് ആ സ്ത്രീയും സുമനും പൊട്ടിച്ചിരിച്ചു.\n“എടീ മണ്ടീ, ഹൈസ്കൂളില് നമ്മുടെ നിഴലുകള്‍ക്ക് കൂട്ടായി മറ്റൊരു നിഴല് ഉണ്ടായിരുന്നത് നീ ഓര്‍ക്കുന്നോ?”\n“കിരണ്!”…. ശോഭയുടെ വായില് നിന്ന് അറിയാതെ ആ പേര് പുറത്തു വന്നു.\n“കിരണ്, ഇത് നീ തന്നെയാണോ? മൈ ഗോഡ്..എടീ നീയായിരുന്നോ എന്നെ ഇത്രയും നേരം തീ തിറ്റിച്ചത്? എടീ, നീ ഇവിടെ?”\nശോഭയ്ക്ക് ഒരായിരം ചോദ്യങ്ങളുണ്ടായിരുന്നു.\n“ശോഭേ, ഇതാണ് നിനക്കൊരു സര്‍പ്രൈസ് ഞാന് വെച്ചിട്ടുണ്ടെന്ന് കത്തിലെഴുതിയത്. ദേ ഇവളാണ് ആ സര്‍പ്രൈസ്..” സുമന് പറഞ്ഞു.\nശോഭയും സുമനും കിരണും ഹൈസ്കൂള് വരെ അടുത്ത കൂട്ടുകാരികളായിരുന്നു. ഹൈസ്കൂള് കഴിഞ്ഞ് ശോഭയും സുമനും കോളെജില് ചേര്‍ന്നു. എന്നാല് കിരണിനെക്കുറിച്ച് പിന്നീടവര് കേട്ടില്ല. മെലിഞ്ഞ ശരീരപ്രകൃതക്കാരായ മൂവരേയും ‘തീന് മഛര്’ (മൂന്നു കൊതുകുകള്) എന്ന ഓമനപ്പേരിലാണ് അറിയപ്പെട്ടിരുന്നത്. മറ്റു കുട്ടികള്‍ക്ക് കളിയാക്കാനും അതു ധാരാളം. ഹൈസ്കൂളിലെ ഓര്‍മ്മകള് അയവിറക്കി മൂവരും കുറെ സമയം ചിലവഴിച്ചു.\nപകല് എരിഞ്ഞടങ്ങി…. മുറിയില് മൂവരും മൂകരായി. ജീവിതത്തിന്റെ വിവിധ ഘട്ടങ്ങള് തരണം ചെയ്ത ഒരു വിധവ, ഒരു വിവാഹ മോചിത, മാതാവിനും സഹോദരങ്ങള്‍ക്കും വേണ്ടി ജീവിതം ഹോമിച്ച ഒരു അവിവാഹിത… ! അവര് നിശ്ശബ്ദരായിരുന്നെങ്കിലും, ആ നിശ്ശബ്ദതയിലും ഭയം ഉണ്ടായിരുന്നു, അത് ഭയാനകവും മുന്നോട്ടുള്ള ജീവിതത്തില് നേരിടേണ്ടിവരുന്ന വ്യഥകളും ആകുലതകളും ആഴത്തില് വേരോടിയിരുന്നു. മൂന്നു പേര്‍ക്കും പറഞ്ഞാലും പറഞ്ഞാലും തീരാത്തത്ര കഥകളുണ്ടായിരുന്നു. മൂന്നു പേരുടെയും മനസ്സുകളില് അവര് കടന്നുപോയ ഭാഗ്യ- ദൗര്‍ഭാഗ്യ നിമിഷങ്ങള് ഊളിയിട്ടു. വിവാഹം കഴിഞ്ഞിട്ടും ദാമ്പത്യജീവിതത്തിലെ പൊരുളും പൊള്ളത്തരങ്ങളും ഇണക്കങ്ങളും പിണക്കങ്ങളും ചതിയും വഞ്ചനയുമൊക്കെ അവരുടെ സംസാരത്തില് കടന്നുവന്നു. ഇരുപത്തഞ്ചു വര്‍ഷക്കാലം ഭര്‍ത്താവിനോടൊപ്പം സഹിഷ്ണുതയോടെ, ഒരു സഖിയായി ജീവിച്ചു. ദുര്‍ബ്ബലമായ സഹിഷ്ണുതത്വം സ്വയം ന്യായീകരിക്കാനും അയാളുടെ അധാര്‍മ്മിക ബന്ധം, വന്ധ്യത എന്നിവയെക്കുറിച്ച് മറ്റുള്ളവരുമായി പങ്കുവെയ്ക്കാനും സുമന് മടിച്ചു. വിവാഹശേഷം സുമന്റെ ജോലി ഭര്‍ത്താവിന്റെ നിര്‍ബ്ബന്ധത്താല് ഉപേക്ഷിക്കേണ്ടി വന്നു. കൂടാതെ ഡല്‍ഹിയില് നിന്ന് പട്യാലയിലേക്ക് താമസവും മാറ്റി. അമ്മയെ ഒറ്റയ്ക്ക് ഡല്‍ഹിയിലാക്കി സുമന് ഭര്‍ത്താവിന്റെ കൂടെ പോകാന് നിര്‍ബ്ബന്ധിതയായി. ഒരര്‍ത്ഥത്തില്, സുമന് തടവിലാക്കപ്പെട്ട പോലെയായി. ജീവിതം നരകതുല്യമായി. അതോടെ ആ ബന്ധം ഉപേക്ഷിച്ച് സ്വന്തം അമ്മയുടെ അടുത്ത് അഭയം പ്രാപിക്കേണ്ടി വന്നു.\nമൂകമായ നിമിഷങ്ങള്‍ക്ക് വിരാമമിട്ട് സുമന് പറഞ്ഞു..\n“ശോഭേ, നിനക്ക് മക്കളുണ്ട്, എനിക്ക് അതുപോലും ഇല്ലല്ലോ”\nശോഭ ചിരിച്ചു. ആ ചിരിയില് എല്ലാം അടങ്ങിയിരുന്നു… വിവാഹത്തിലേക്ക് നിര്‍ബ്ബന്ധപൂര്‍വ്വം വലിച്ചിഴച്ചതാണെങ്കിലും പ്രതീക്ഷകളുണ്ടായിരുന്നു. പക്ഷെ ആ പ്രതീക്ഷകളുടെ കതിര് നാമ്പുകള് വാടിക്കരിയാന് അധിക നാള് വേണ്ടിവന്നില്ലെന്ന് ഇവളെങ്ങനെ അറിയാന്. നിറങ്ങളുടെ ലോകത്തുനിന്ന് ഇരുട്ടിലേക്കായിരുന്നില്ലേ എന്റെ പ്രയാണം. അടുപ്പത്തിന്‍റെയും സന്തോഷത്തിന്‍റെയും സ്ഥാനത്ത് ഹൃദയവേദനയുടെയും നൈരാശ്യത്തിന്‍റെയും കാര്‍മേഘങ്ങള് ഉരുണ്ടുകൂടിയത് എത്ര പെട്ടെന്നാണ്. വിവാഹബന്ധം സ്‌നേഹശൂന്യമായിത്തീരാന് അധിക വര്‍ഷങ്ങള് വേണ്ടിവന്നില്ല. അപൂര്‍ണരായ ദമ്പതികള്‍ക്ക് പൂര്‍ണതയുള്ള വിവാഹബന്ധം സാധ്യമല്ലെന്ന് മനസ്സിലാക്കിയപ്പോഴേക്കും വളരെ വൈകിയിരുന്നു. കണ്ണുകള് ഈറനണിയുന്നത് മറച്ചുവെച്ച് ചിരിച്ചുകൊണ്ടുതന്നെ ശോഭ എഴുന്നേറ്റു.\n“സുമീ, നീയിതു പറയുമെന്ന് എനിക്കറിയാം. എന്നാല് നീ എന്നെക്കാള് ഭാഗ്യവതിയാണ് സുമീ. നിന്നെ ഒരേ സ്ഥലത്ത് തളച്ചിടാന് ആരുമില്ല. നീ ഇപ്പോള് നില്‍ക്കുന്നത് നിന്റെ സ്വന്തം തട്ടകത്തിലാണ്. നിനക്ക് മക്കളുണ്ടായിരുന്നെങ്കില് ഒരുപക്ഷെ നിനക്ക് ഇപ്പോഴുള്ള സ്വാതന്ത്ര്യം ലഭിക്കുമായിരുന്നില്ല. കുട്ടികളുണ്ടായിരുന്നെങ്കില് ആ വീട്ടില് നിന്ന് നിനക്ക് ഒരിക്കലും മോചനം കിട്ടുകയുമുണ്ടാകുമായിരുന്നില്ല. അഥവാ നീ അവരെ വിട്ട് പോരികയായിരുന്നെങ്കില് നിന്നെക്കുറിച്ച് എന്തെല്ലാം അപവാദങ്ങള് അവര് പറഞ്ഞു പരത്തിയേനെ. നിങ്ങളുടെ കുട്ടികള് അച്ഛന്റെ കൊട്ടാരം ഉപേക്ഷിച്ച് നിന്റെ കൂടെ ഈ ചെറിയ മുറിയില് ജീവിക്കാന് വരുമെന്ന് നിനക്ക് തോന്നുന്നുണ്ടോ? അഥവാ നീ നരകമെന്നു കരുതുന്ന ആ വീട്ടില് താമസിച്ച്, എല്ലാ യാതനകളും അനുഭവിച്ച് കുട്ടികളെ വളര്‍ത്തി വലുതാക്കിയാലും സമയം വരുമ്പോള് നിന്നെ തള്ളിപ്പറഞ്ഞ് അവര് അവരുടെ പാടുനോക്കി പോകും. ഈ അറുപതാം വയസ്സില് നീ എങ്ങോട്ട് പോകും? നീ എവിടെ താമസിക്കും? പത്തുമാസം വയറ്റില് ചുമന്ന് നൊന്തു പ്രസവിച്ച ചില മക്കള് ഭര്‍ത്താക്കന്മാരേക്കാള് ക്രൂരരാകാറുണ്ട്.”\nശോഭയുടെ സംസാരം കേട്ട് സുമനും കിരണും നിര്‍വ്വികാരതയോടെ ഇരുന്നു. സംസാരത്തിനിടെ സുമന് മൂവര്‍ക്കും ചായയുണ്ടാക്കി കൊണ്ടുവന്നു.. രാത്രിയുടെ യാമങ്ങള് ഓരോന്നായി പിന്നിട്ടു… ഇരുട്ട് കനക്കുന്നു… നേരം തെറ്റി പറന്ന ഒരു രാക്കിളിയുടെ ചിറകൊച്ച അവ്യക്തമായി എങ്ങുനിന്നോ അലയടിച്ചു. രാത്രി ഒരുപാട് വൈകിയെങ്കിലും മൂവര്‍ക്കും ഉറക്കമേ വന്നില്ല. ചൂടു ചായ മൊത്തിക്കുടിച്ച് അവര് അവരവര് തുഴഞ്ഞവസാനിപ്പിച്ച ജീവിതനൗകയില് തന്നെയിരുന്നു.\nകിരണിന്റെ കഥയാകട്ടേ വളരെ വേദനാജനകമായിരുന്നു. ഹൈസ്കൂള് വിദ്യാഭ്യാസം പോലും പൂര്‍ത്തിയാക്കാതെയാണ് അച്ഛന് ഡല്‍ഹിയില് നിന്ന് മൊറാദാബാദിലേക്ക് താമസം മാറ്റിയത്. അവിടെ ചെന്നതിനുശേഷം അച്ഛന് പ്രതീക്ഷിച്ച ജോലിയും കിട്ടിയില്ല. ഏറെ നിരാശനായി ഒരു ഗാര്‍മെന്റ് ഫാക്ടറിയില് കയറിക്കൂടി. പക്ഷെ, അധിക നാള് പിടിച്ചു നില്‍ക്കാനായില്ല. കടുത്ത ചുമയും മറ്റുമായി അച്ഛന് കിടപ്പിലായി. അവസാനം ടി.ബി. പിടിപെട്ട് മരിക്കുകയും ചെയ്തു. അച്ഛന്റെ വേര്‍പാടില് കുടുംബം കഷ്ടതയിലായി. കിരണും ചേട്ടനും രണ്ട് അനിയത്തിമാരും അനിയനും അമ്മയുമടങ്ങുന്ന കുടുംബം പോറ്റാന് അവര്‍ക്കെല്ലാവര്‍ക്കും നിസ്സാര ജോലികള് ചെയ്യേണ്ടി വന്നു. അപ്പോഴേക്കും അമ്മയ്ക്കും അസുഖം പിടിപെട്ടു. പിന്നെ കുടുംബം മൂത്തവളായ കിരണിന്റെ ചുമലിലായി. അനിയത്തിമാര്‍ക്കും അനിയനും അവള് അമ്മയായി. ആയിടയ്ക്ക് ചേട്ടന് ഒരു വിവാഹാലോചന വന്നു. അവരുടെ കുറവുകളെല്ലാം മനസ്സിലാക്കി തന്നെയാണ് പെണ്‍കുട്ടിയുടെ വീട്ടുകാര് ആലോചനയുമായി വന്നത്. തരക്കേടില്ലാത്ത ജോലി കിട്ടിയതിനുശേഷമാണ് ഈ ആലോചന വന്നതു തന്നെ. ഒരു മരുമകള് വീട്ടിലെത്തിയാല് അമ്മയ്ക്കും അതൊരു സഹായമാകുമെന്ന് അമ്മ കരുതി ആ വിവാഹം നടത്തി. വിവാഹത്തിന്റെ എല്ലാ കാര്യങ്ങളും കിരണ് തന്നെയാണ് നോക്കി നടത്തിയത്. ആര്‍ഭാടമധികമില്ലാതെ വിവാഹം നടന്നു. ഒരു മരുമകള് വന്നാല് കുടുംബത്തിന് സഹായമാകുമെന്ന അമ്മയുടെ പ്രതീക്ഷകള്‍ക്ക് വിഘ്നം വന്നു. ചേട്ടനും ഭാഭി (ചേട്ടത്തി) യും അവരുടേതായ ലോകത്തേക്ക് ഊളിയിട്ടപ്പോള് കുടുംബഭാരം വീണ്ടും കിരണിന്റെ ചുമതലയായി.\nഇതിനിടെ ചേട്ടത്തിയുടെ സഹോദരനും കിരണിന്റെ നേരെ ഇളയ സഹോദരിയുമായി ഇഷ്ടം തുടങ്ങിയിരുന്നു. പക്ഷേ വീട്ടുകാരത് അറിഞ്ഞപ്പോഴേക്കും വൈകി. പേരുദോഷം കേള്‍പ്പിക്കേണ്ടല്ലോ എന്നു കരുതി അവരുടെ വിവാഹം പെട്ടെന്ന് നടത്തേണ്ടി വന്നു. കിരണ് വീണ്ടും ഒറ്റപ്പെടുകയാണോ എന്ന തോന്നല് ഇടക്കിടെ അവളുടെ മനസ്സിനെ മഥിച്ചുകൊണ്ടിരുന്നു. എങ്കിലും സ്വന്തം കൂടപ്പിറപ്പുകള്‍ക്കു വേണ്ടിയല്ലേ എന്നോര്‍ത്ത് എല്ലാം ഉള്ളിലൊതുക്കി. സഹോദരിയുടെ വിവാഹം കഴിഞ്ഞു അവള് ഭര്‍ത്താവുമൊത്ത് അവളുടെ ജീവിതം തേടി പോയി. ദിവസങ്ങളും മാസങ്ങളും വര്‍ഷങ്ങള്‍ക്ക് വഴിമാറിക്കൊടുത്തപ്പോള് അനിയനും വിവാഹാലോചനകള് വരാന് തുടങ്ങി. അപ്പോഴും ‘ഇനിയെന്ത്’ എന്ന ചോദ്യം കിരണിന്റെ മുന്‍പില് നിന്ന് പല്ലിളിക്കുന്നതുപോലെ തോന്നിയിരുന്നു. ഒരു അമ്മയുടെ സ്ഥാനത്തുനിന്ന് സഹോദരങ്ങളുടെ കാര്യങ്ങള് നിര്‍വ്വഹിച്ചുകൊടുക്കേണ്ടത് അവളുടെ കടമയായി അവള് കരുതി. നാം ചെയ്യേണ്ടതൊക്കെ ചെയ്തിട്ടും ഫലം കിട്ടിയില്ലെങ്കിലേ വിധിയെന്നോ ഈശ്വരനിശ്ചയമെന്നോ പറഞ്ഞ് സമാധാനിക്കാനാവൂ. നാം ശ്രമിക്കേണ്ടയിടത്തു നാം തന്നെ ശ്രമിക്കണം. അതായിരുന്നു കിരണിന്റെ തത്വചിന്ത. അനിയന്റെ വിവാഹവും ആര്‍ഭാടമായിത്തന്നെ നടത്തി. ഇനി ബാക്കിയായത് കിരണും അനിയത്തിയും. കിരണിന്റെ പ്രായമാണെങ്കില് അധികരിച്ചു. ആര്‍ക്കും വേണ്ടത്ത ഒരു ചണ്ടിയായി അവളുടെ ജീവിതം അവള് തന്നെ ഹോമിക്കപ്പെടുകയാണെന്ന് അറിഞ്ഞിട്ടും, അതിലൊന്നും ശ്രദ്ധ കേന്ദ്രീകരിക്കാതെ എല്ലാവരുടെയും അമ്മയായി ജീവിതം തള്ളിനീക്കി.\nഎല്ലാവരും അവരവരുടെ തീരങ്ങളില് തോണിയടുപ്പിച്ചപ്പോള് നിലയില്ലാ കയത്തില് അവള് ഒറ്റപ്പെട്ട പോലെയായി. സഹോദരങ്ങളും നാത്തൂന്മാരും അനിയത്തിയുമൊക്കെ അവളില് നിന്ന് അകല്‍ച്ച പാലിക്കുന്നുണ്ടോ എന്ന സംശയം ഉടലെടുക്കാന് അധിക നാള് വേണ്ടി വന്നില്ല. അവര്‍ക്ക് അവളോട് സംസാരിക്കാന് പോലും മടിയായിത്തുടങ്ങി. ‘ആരെയെങ്കിലും കെട്ടി ഇവിടെ നിന്ന് പൊയ്ക്കൂടെ’ എന്ന അമ്മയുടെ ചോദ്യമാണ് കിരണിനെ ആകെ തളര്‍ത്തിയത്. ജീവിതത്തിന്റെ രണ്ടാം യാമത്തിലേക്ക് കാലെടുത്തുവെച്ച അവള് ആരെ വിവാഹം കഴിയ്ക്കാന്? ആര് അവളെ വിവാഹം കഴിക്കും? അവളുടെ മനസ്സ് വ്യാകുലപ്പെട്ടു. ആഹ്ലാദങ്ങള് നിറഞ്ഞുനിന്നിരുന്ന വീട്ടില് മൗനം അതിഥിയായെത്തി. അന്തമില്ലാത്ത ആഗ്രഹങ്ങളും തീരാത്ത മോഹങ്ങളുമുള്ള ആര്‍ക്കാണ് ആഹ്ലാദിക്കാന് സമയം കിട്ടുക? ഇടയ്ക്ക് നഷ്ടപ്പെട്ടുപോയ സൗഭാഗ്യങ്ങളെപ്പറ്റി വെറുതെ ഓര്‍ത്തിരുന്നാല്, വിങ്ങിപ്പൊട്ടിക്കരയാനേ നിര്‍വ്വാഹമുള്ളൂ. പല രാത്രികളിലും അവള് വിങ്ങിപ്പൊട്ടിയിട്ടുണ്ട്. പക്ഷെ, ആ വിങ്ങിപ്പൊട്ടല് ഹൃദയഭിത്തികളില് തങ്ങി ഉള്‍വലിയും.\nവീട്ടില് രണ്ട് സഹോദരന്മാരുണ്ട്. അവര്‍ക്ക് ഇനി അവളുടെ ആവശ്യമില്ല. അമ്മയും തള്ളിപ്പറയാന് തുടങ്ങിയിരിക്കുന്നു. വീട്ടിലെ നിശ്ശബ്ദത അവള് ഭയപ്പെട്ടു. അവളുടെ ജീവിതത്തില് സന്തോഷം ഇനി എങ്ങനെയുണ്ടാക്കാനാവുമെന്ന് ഒരുവേള അവള് ചിന്തിക്കാന് തുടങ്ങി. ആത്മസംതൃപ്തിയുള്ളവര്‍ക്കേ ശുഭപ്രതീക്ഷകളുണ്ടാകൂ. ആത്മസംതൃപ്തി വരുന്നതോടെ മനസ്സിന് ശാന്തത കൈവരുന്നു. അതൊരു ആന്തരിക താളമാണ്. താളം തെറ്റിയാല് നമ്മുടെ ജീവിതനൃത്തത്തിന്റെ ചുവടുകള് തെറ്റും. കാലിടറി വീഴും. അതു പാടില്ല. ജീവിക്കണമെന്ന തോന്നല് അവളില് ഒരു ദൃഢ നിശ്ചയമായി. അതോടെ കുടുംബം ഉപേക്ഷിച്ച് വീണ്ടും ഈ മഹാനഗരത്തിലെത്തി. സദര് ബസാറിലെ ഒരു റെഡിമെയ്ഡ് ഫാക്ടറിയില് ഒരു ജോലി തരപ്പെടുത്തി.\nകിരണിന്റെ സംഭവബഹുലമായ ജീവിത കഥ കേട്ട് ശോഭയും സുമനും നിശ്ശബ്ദരായി.\n“എന്തായാലും ജീവന് നിലനില്‍ക്കുന്നിടത്തോളം കാലം നാം ജീവിച്ചേ പറ്റൂ. ആത്മഹത്യ ചെയ്യാനൊന്നും ഞാന് പോയില്ല. ഇപ്പോള് എന്റെ മനസ്സ് ശാന്തമാണ്. സുമനെ കണ്ടുമുട്ടുന്നതുവരെ ഏകാകിയെപ്പോലെയായിരുന്നു. ഇനിയെനിക്ക് ഭയമില്ല. ഇവളുണ്ടല്ലോ കൂട്ട്.”\nകിരണിന്റെ ആശ്വാസവാക്കുകള് കേട്ട് സുമന്റെ ഉള്ള് തണുത്തു.\nപ്രഭാതം പൊട്ടിവിരിയുകയാണ്. നാലു മണിയായിട്ടും മൂവരും ഉറങ്ങിയിരുന്നില്ല. പുറത്ത് പ്രഭാത സവാരിക്ക് ഇറങ്ങിയവരുടെ സംസാരം കേള്‍ക്കാം. പ്രഭാതമറിയിച്ചുകൊണ്ട് കിളികളുടെ കലപില ശബ്ദവും കേള്‍ക്കുന്നു. ശോഭ ചിന്തിക്കുകയായിരുന്നു; എല്ലാ നഗരങ്ങളിലും കിളികളുടെ ശബ്ദം ഒരേപോലെയിരിക്കും. എന്നാല് എല്ലാ മനുഷ്യരുടേയും ജീവിതം ഒരേ പോലെയല്ല. പ്രായമാകുന്തോറും ശാരീരിക പ്രശ്നങ്ങളും വര്‍ദ്ധിക്കുന്നു, കണ്ണിന്റെ കാഴ്ച ശക്തിയും ക്ഷയിച്ചുകൊണ്ടെയിരിക്കുന്നു. കാലം മുന്നോട്ടു കുതിക്കുമ്പോള് മനുഷ്യരിലും അതിന്റേതായ മാറ്റങ്ങള് വന്നുകൊണ്ടിരിക്കും. സത്യത്തില് കാലം ഓടിപ്പോകുന്നു എന്നത് സമയത്തെക്കുറിച്ചുള്ള ഏറ്റവും ഉപരിപ്ലവമായ ധാരണയല്ലെ. കാലം എങ്ങും പോകുന്നില്ല. ഇവിടെ നടക്കുന്നത് പ്രകൃതിയുടെ താളാത്മകമായ ചലനങ്ങള് മാത്രമാണ്. അത് ഒരു നേര്‍രേഖയില് മടങ്ങിവരവ് ഇല്ലാത്ത മരണമാണോ, അതോ കടലിലെ തിരകള് പോലെ തനിയാവര്‍ത്തനങ്ങള് മാത്രമാണോ എന്ന് ആരുകണ്ടു! കണ്ണുകള് നിര്‍ജ്ജീവമായാല്!; പക്ഷാഘാതം പിടിപെട്ട് കാലുകളുടെ ചലനശേഷി നഷ്ടപ്പെട്ട് നടക്കാന് കഴിയുന്നില്ലെങ്കില്? അറുപതു വയസ്സു കഴിഞ്ഞാല് പിന്നെ എത്ര നാള് ജോലി ചെയ്യാന് സാധിക്കും? ആശ്രയിക്കാന് ആരുമില്ലാത്ത അവസ്ഥ..! ഈ ചോദ്യങ്ങളെല്ലാം തന്നെ അവരുടെ ഉള്ളിലുണ്ടായിരുന്നു. ആ സത്യം മനസ്സിലാക്കിയ അവര് മൂന്നു പേരുടെയും കണ്ണുകള് നിറഞ്ഞു…. വരണ്ടതും ശൂന്യവുമായ ആകാശം പോലെ.\n“അപ്പോഴേ, ഇങ്ങനെ കഥ പറഞ്ഞിരുന്നാല് മതിയോ?” കിരണ് എഴുന്നേറ്റുകൊണ്ട് പറഞ്ഞു.\n“ഗതകാലത്തെക്കുറിച്ചോര്‍ത്ത് നമ്മളെന്തിനു ദുഃഖിക്കണം.. അതൊരു പേക്കിനാവായി കരുതിക്കൂടെ?” കിരണ് തുടര്‍ന്നു.\n“ഓര്‍മ്മയില്ലേ ശ്രീബുദ്ധന് പറഞ്ഞത്..’മണിക്കൂറുകളും മാസങ്ങളും വര്‍ഷങ്ങളും, പിന്നെ ഉത്കണ്ഠകളും. ശേഷിക്കുന്നത് പച്ചയായ ജീവിതം മാത്രമായിരിക്കും- പകലുകളും ഇരവുകളും, ഓര്‍മ്മകളും സ്വപ്നങ്ങളും, ജനനവും മരണവും, ചൂടും തണുപ്പും….. ഓരോ നിമിഷങ്ങളിലും ജീവിച്ച് കാലത്തെ അതിജീവിക്കാൻ നിരന്തരം ഉദ്ബോധിപ്പിച്ചത് ശ്രീബുദ്ധനല്ലെ. ഇന്നലെകളേയും നാളെകളേയും ഒന്നു മറക്കൂ. ഇന്നലെകള് എന്നെന്നേക്കുമായി കടന്നുപോയി, നാളെകള് ഉണ്ടാവുമോ എന്ന് ആര്‍ക്കും അറിഞ്ഞും കൂടാ. അപ്പോള് ഉള്ളതോ ഈ നിമിഷം മാത്രമാണ്. ‘ഇപ്പോള്’ മാത്രമാണ് സത്യം, മറ്റെല്ലാം മിഥ്യ. ‘ഇപ്പോള്’ ജീവിക്കുന്ന മനുഷ്യര് മാത്രമേ ജീവിക്കുന്നുള്ളൂ. ജീവിക്കാന് ധൈര്യപ്പെടുക- അതാണ് വെല്ലുവിളി, അപ്പോള് സ്വരുക്കൂട്ടി വെക്കുന്ന ആര്‍ത്തികള് ഇല്ലാതാകും, ഉത്ക്കണ്ഠകള് കൂടൊഴിയും. കഴിഞ്ഞുപോയ കാലത്തെക്കുറിച്ചുള്ള പരാതികളും പരിഭവങ്ങളും നിലയ്ക്കും. നമ്മള് മൂന്നുപേരും ഒരുപാട് നാളുകള്‍ക്കു ശേഷം ഒരുപാട് കറങ്ങിത്തിരിഞ്ഞ് വീണ്ടു ഒരേ സ്ഥലത്ത് സമ്മേളിച്ചത് ദൈവ നിശ്ചയമാണ്. ഇനിയുള്ള ജീവിതം പരസ്പര പൂരകങ്ങളായി നമുക്ക് ജീവിച്ചു തീര്‍ക്കാം..!”\nഒരു ഫിലോസഫറെ പോലെ കിരണ് പറഞ്ഞത് സുമനും ശോഭയും ഉള്‍ക്കൊണ്ടു.\n“നമ്മുടെ പ്രായത്തിലുള്ള മിക്ക സ്ത്രീകളും കുടുംബത്തോടൊപ്പമാണെങ്കിലും ഒറ്റപ്പെട്ട ജീവിതം നയിക്കുന്നവരാണ് ഏറെയും. അതുകൊണ്ട് എന്ത് പ്രതിസന്ധിയുണ്ടായാലും നമ്മള് മൂന്നുപേരും ഒറ്റക്കെട്ടായി അവയെ ചെറുത്തു തോല്പിക്കണം. ആകാശത്തിലെ പക്ഷികളെപ്പോലെ വിതയ്ക്കുകയും വേണ്ട കൊയ്യുകയും വേണ്ട. ഉത്‌കണ്‌ഠപ്പെട്ട് എന്തിന് നമ്മുടെ ആയുസ്സിന്റെ ദൈര്‍ഘ്യം കുറയ്ക്കണം. ഒരു മുഴമെങ്കിലും ആയുസ്സിന്റെ ദൈര്‍ഘ്യം കൂട്ടാന് സാധിക്കാത്തവര്‍ക്ക് അത് കുറയ്ക്കാനും അര്‍ഹതയില്ല. അതുകൊണ്ട് നാളെയെക്കുറിച്ചു ആകുലപ്പെടാതെ ഇന്നിനെക്കുറിച്ച് ചിന്തിക്കാം. ഇനിയുള്ള കാലം അതാകണം നമ്മുടെ പ്രതിജ്ഞ…”\nകിരണിന്റെ നിശ്ചയദാര്‍ഢ്യവും മനഃക്കരുത്തും കണ്ട് ശോഭയും സുമനും കിരണിന്റെ കൈ കവര്‍ന്നു…..മൂവരും കൈകോര്‍ത്തു….പരസ്പരം പുഞ്ചിരിച്ച് ആലിംഗനം ചെയ്തു…. ഉദയസൂര്യന്റെ പ്രകാശ കിരണങ്ങള് ജനലിലൂടെ അവരെ തഴുകാനെത്തി.. .. മുറ്റത്തു നില്‍ക്കുന്ന വൃക്ഷതലങ്ങളില് തട്ടി തിളങ്ങുന്ന ഇലകള്‍ക്കും ശിഖരങ്ങള്‍ക്കുമിടയിലൂടെ പാളിവീണ കിരണങ്ങള് മുറ്റത്തിനും സ്വര്‍ണ്ണവര്‍ണ്ണം നല്‍കി….


KERALA MALABAR ISLAMIC CLASS ROOM: പ്രലോഭനങ്ങളെ അതിജയിക്കണം.RSC ഉണര്‍ത്തുസമ്മേളനങ്ങള്. സൗദി ദേശീയതല ഉദ്ഘാടനം\nവൃത്തി ബോധവും വൈകാരികതയും തുടങ്ങി ഏതും പരസ്യങ്ങളിലൂടെ കച്ചവടം ചെയ്യപ്പെടുന്നത് ധിഷണാശാലികളുടെ അബോധ മനസ്സുകളെപ്പോലും ബാധിക്കുകയും ആത്മഹത്യാവിരുദ്ധ സമിതിയുടെ പ്രചാരകര് വരെ സ്വയം ഒടുങ്ങലിലേക്കെത്തിപ്പെടുകയും ചെയ്യുന്നത് ചെറുതായി കാണാന് കഴിയില്ല. ഇവിടെയാണ് പ്രലോഭനങ്ങള്‍ക്കെതിരെയുള്ള ആര്.എസ്.സി യുടെ വിസമ്മത പ്രഖ്യാപനം അര്‍ത്ഥവത്താകുന്നത്-അദ്ദേഹം പറഞ്ഞു. റിക്രൂട്ട്‌മെന്റ് ഏജന്‍സികള് മുഖേന പ്രലോഭിതരായി പ്രവാസ ലോകത്ത് എത്തിപ്പെടുകയും അവസാനം ചതി തിരിച്ചറിയുമ്പോഴേക്ക് സകലതും നഷ്ടപ്പെടുകയും ചെയ്യുന്ന അനേകം അനുഭവങ്ങള് നമുക്ക് മുമ്പില് തെളിഞ്ഞ് കണ്ടിട്ടും ഇത്തരം പ്രലോഭനങ്ങളെ തടഞ്ഞു നിര്‍ത്താനോ യഥാര്‍ത്ത മാര്‍ഗദര്‍ശനം നടത്താനോ നമുക്കാവുന്നില്ല -അദ്ദേഹം കൂട്ടിച്ചേര്‍ത്തു. കുഞ്ഞുമുഹമ്മദ് കടവനാട് (കെ.എം.സി.സി.), രഘുനാഥ് ഷൊര്‍ണൂര്( നവോദയ), ഇ.കെ. സലീ(ഒ.ഐ.സി.സി),ബഷീര് ഉള്ളണം(ഐ.സി.എഫ്) എന്നിവര് പ്രസംഗിച്ചു. ആര്.എസ്.സി സൗദി നാഷണല് വൈസ് ചെയര്‍മാന് മുഹമ്മദ് അബ്ദുല് ബാരി നദ്‌വി ആദ്ധ്യക്ഷ്യം വഹിച്ചു. ലുഖ്മാന് വിളത്തൂര് വിഷയമവതരിപ്പിച്ചു സംസാരിച്ചു. രിസാല കണ്‍വീനര് ശബീര് മാറഞ്ചേരി, അബ്ദുല്‍ഹമീദ് ഉലൂമി, ഡോ. അബ്ദുല് റഹ് മാന്, എന്നിവര് സംബന്ധിച്ചു. ആര്.എസ്.സി നാഷണല് കള്‍ച്ചറല് കണ് വീനര് മുസ്തഫ മുക്കൂട് സ്വാഗതവും കണ്‍വീനര് അഷ്‌റഫ് മഞ്ചേശ്വരം നന്ദിയും പറഞ്ഞു.


മഹ് ര് – Islam Padasala\nCategory - മഹ് ര്\n1. പുരുഷന് സ്ത്രീയെ ആദരിക്കുന്നുവെന്നതാണ് മഹ്ര് ഏവരെയും ബോധ്യപ്പെടുത്തുന്ന വസ്തുത. സ്ത്രീ ആരെയെങ്കിലും തേടിയിറങ്ങുകയല്ല, മറിച്ച് പുരുഷന് അവളെ കിട്ടാന്...\nഎന്താണ് മഹ്ര് ?\nവിവാഹവേളയില് വരന് വധുവിന് നല്‍കുന്ന പാരിതോഷികം. സ്ത്രീക്കാണ് മഹ്‌റിന്റെ ഉടമാവകാശം. വിവാഹക്കരാറിലെ നിര്‍ബന്ധഘടങ്ങളിലൊന്നാണ് മഹ്ര്. വിവാഹം സാധുവാകണമെങ്കില്...


ആചാരവും അനുഷ്ഠാന വ്യതിയാനങ്ങളും; 'സ്ത്രീകള് പ്രവേശിക്കുന്നതു മാത്രമല്ല അവിടെ ലംഘനം' ആചാര സംരക്ഷകര് അറിയേണ്ടതിലേക്ക് - Malayalam Today\nആചാരവും അനുഷ്ഠാന വ്യതിയാനങ്ങളും; ‘സ്ത്രീകള് പ്രവേശിക്കുന്നതു മാത്രമല്ല അവിടെ ലംഘനം’ ആചാര സംരക്ഷകര് അറിയേണ്ടതിലേക്ക്\nആചാരാനുഷ്ഠാനങ്ങള് പാലിച്ചു മാത്രമേ അയ്യപ്പനെ കാണാവു എന്നാണ് ആചാര സംരക്ഷകരുടെ മതം. അങ്ങനെയെങ്കില് അവിടെ നിലനിന്നിരുന്ന ആചാരങ്ങളെന്തെല്ലാമായിരുന്നുവെന്ന് പഠിക്കുകയും ഭക്തരരെ മനസിലാക്കേണ്ടതുമായ ചുതല ആ സംഘടനക്കുണ്ട്.\nനവപാഷാണം എന്നറിയപ്പെടുന്ന ഒമ്പത് തരം ആയുര്‍വേദ്ദ ധാതുക്കള് കൊണ്ടായിരുന്നു അന്നത്തെ വിഗ്രഹം. (പളനിയിലെ വിഗ്രവഹും ആവിധത്തില് തന്നെ നിര്‍മ്മിച്ചതാണ്). അന്ന് അയ്യപ്പനല്ല, ശാസ്താവായിരുന്നു. പൊന്നമ്പലമേടിനും തൊട്ടടുത്തായുള്ള മറ്റൊരു ഗിരിശൃംഗലയായ അഗസ്ത്യകൂടത്തിലായിരുന്നുവല്ലോ അഗസ്ത്യ മുനിയുടെ വാസം. പ്രസിദ്ധ ആയുര്‍വേദ ഭിഷഗ്വരന് കൂടിയായിരുന്നു മുനിശ്രേഷ്ഠന്. അദ്ദേഹമാണ് ആയുര്‍വേദകൂട്ടുള്ള ഈ വിഗ്രഹത്തെ പ്രതിഷ്ഠിച്ചതെന്നാണ് വിശ്വാസം. നവ പാഷാണം എന്ന വിവിധ ആയുര്‍വേദ ചേരുവകളാല് രൂപപ്പെടുത്തിയ പളനി ആണ്ഡവ വിഗ്രഹവും അഗസ്ത്യ മുനി സ്ഥാപിച്ചതാണെന്ന വിശ്വാസവും പ്രചാരത്തിലുണ്ട് (കരിങ്കല്ലോ, പഞ്ചലോഹക്കൂട്ടോ അല്ലായിരുന്നുവെന്ന് സാരം). ഈ വിഗ്രഹത്തിനു മേലാണ് നാം നാടന് പശുവിന്റെ നെയ് ചൂടാക്കി ഒഴിച്ച നെയ്ത്തേങ്ങ അഭിഷേകം ചെയ്യുന്നത്. (അതിനും മുമ്പ് കാടന്മാര് കാട്ടു തേന് ചാര്‍ത്തിയായിരുന്നു അഭിഷേകം. അഭിഷേകം കഴിഞ്ഞ് തേന് നവപാഷാണവുമായി ചേരുന്ന വേളയില് അത് നല്ലൊരു മെഡിസിനായി മാറും). നാം വീടുകളില് നിന്നും പൂജിച്ചു കൊണ്ടു പോകുന്ന തേങ്ങയില് നെയ്യ് കലരുന്നതോടെ ഉണ്ടാകുന്ന രാസപ്രവര്‍ത്തനം വിഗ്രഹത്തിലെ ആയുര്‍വേദ ശ്രേഷ്ഠത കൂടി ചേരുമ്പോള് ദിവ്യൗഷധമായി മാറുന്നു. ഇന്ന് ഏതോ കമ്പനി നിര്‍മ്മിച്ചു നല്‍കുന്നതായിരുന്നില്ല അന്നത്തെ അരവണ. ഇന്ന് നെയ്യ് കൊണ്ടു പോയി തീയ്യില് കത്തിച്ചു കളയുകയാണ്. ആചാര ലംഘനമാണ് ഇന്ന് കാണുന്ന പലതും.\nഒരു അയ്യപ്പന് മാലയിടുന്ന നിമിഷം മുതല് അയാളെ പിന്നെ പേര് വിളിക്കില്ല. അയാള് ബ്രഹ്മചര്യം നോല്‍ക്കുന്ന അയ്യപ്പനായി മാറുന്നു. സന്നിധാനത്തിലെ ശ്രീകോവിലില് എഴുതി വെച്ചതും തത്വമസി എന്നാണ്. തത്-അത്, ത്വം- നീ, അസി-ആകുന്നു. അത് നീ ആകുന്നു. ശ്രീകോവിലിനകത്തല്ല, ഇവിടെ നീയാണ് അയ്യപ്പന്. എന്നാണതിന്റെ സാരം. മലചവിട്ടാന് പാകത്തില് യോഗ്യതയുള്ള 41 ദിവസം വൃതം നോക്കാന് കരുത്തുള്ള ആര്‍ക്കും തത്വമസി എന്ന മന്ത്രത്തിന്റെ സാരാംശമായി അവിടെ ചെല്ലാം. അതു പാലിക്കാതെ ചെല്ലുന്ന യുവതി അടക്കമുള്ള സകലരും ചെയ്യുന്നത് ആചാര ലംഘനമാണെന്ന് സംരക്ഷകര് ഉറക്കെ പറയാന് തയ്യാറാകണം.\nസന്നിധാനത്തിലേക്ക് ചെല്ലാന് പമ്പയില് ബസിറങ്ങലല്ല, ആചാരം. ആദ്യം വാവരു സ്വാമിയെ കാണണം. അല്ലാതെ മലചവിട്ടിയാല് ഭഗവാന് കണ്ണു തുറക്കില്ലെന്നാണ് ഐതീഹ്യം. ആദ്യം കുരുമുളകും, അരിയും വാവരു സ്വാമിക്ക് ദക്ഷിണ കൊടുക്കണം. പള്ളിയില് നിന്നും അനുവാദം കിട്ടിയാല് പിന്നെ അയ്യപ്പനെ കാണാനുള്ള സമ്മതപത്രമായി. അപ്പോഴുള്ള സന്തോഷത്താല് തുള്ളിച്ചാടുന്നതും, സ്വയം മറന്നുള്ള സന്തോഷത്താല് വെളിപാടു പിടിച്ചതുപോലെ ദര്‍ശനം കൊള്ളുന്നതുമാണ് പേട്ടതുള്ളതല്. ഇപ്പോള് കാണുന്ന ആഭാസങ്ങളല്ല, പേട്ടതുള്ളല്. ലോകൈക സുഖങ്ങളെല്ലാം ത്യജിച്ച് പോകേണ്ട അയ്യപ്പന്മാര് ചെരിപ്പും മുദ്രക്കൊപ്പമുള്ള മോഹിപ്പിക്കുന്ന സ്വര്‍ണണാഭരണങ്ങളും വിരലില് ഭാര്യ ഭര്‍തൃബന്ധത്തിന്റെ സിംബലായി അവള് ചാര്‍ത്തിയ വിവാഹമോതിരവും ത്യജിക്കാതെയുള്ള ബ്രഹ്മചര്യ വേഷം കെട്ടല് ആഭാസമാണ്. കറുപ്പുടുക്കാനുള്ള പ്രേരണ വന്നത് ത്യാഗത്തിന്റെ പ്രതിരൂപത്തെ അടയാളപ്പെടുത്താനാണ്.\nമല ഇറങ്ങിയാല് അയ്യപ്പ വിഗ്രഹത്തില് നേദിച്ച ബാക്കി നെയ്യ് എന്ന ജീവാമൃതവും കൊണ്ട് നേരെ ചേര്‍ത്തലയിലെ അര്‍ത്തിങ്കല് പള്ളിയില് ചെന്ന് വികാരിയച്ചനെ കാണണമെന്നാണ് ആചാരം. അവിടെക്കു പോകുന്ന വഴിയാണ് അയ്യപ്പന് ചേരി (മുഹമ്മ വില്ലേജ്). അയ്യപ്പന് ചീരപ്പന് ചിറയിലേക്കു കളരി അഭ്യാസത്തിനു പോകുന്ന നടവഴി ഇതാണെന്നാണ് വിശ്വാസം.\nഅറുത്തുങ്കല് പള്ളി ഒരു കാലത്ത് ബുദ്ധമത കേന്ദ്രമായിരുന്നു. ബുദ്ധമത വിഹാരങ്ങളിലെ മുഖ്യ കര്‍മ്മിയെ അര്‍ഹതന് എന്നാണ് വിളിക്കാറ്. ബുദ്ധമതം നാടു നീങ്ങിയപ്പോള് അതൊരു ഭഗവതീ ക്ഷേത്രമായി പരിണമിച്ചു. എന്നാലും അര്‍ഹതന് എന്ന പേരു മാറിയില്ല. അത് അറുത്തിങ്കല് ഭഗവതതീക്ഷേത്രം. (ശബരിമലയിലെ ബുദ്ധ സ്വാധീനത്തേക്കുറിച്ച് നാം ഇതേ കുറിപ്പിന്റെ ആദ്യ ഭാഗത്ത് ചിന്തിച്ചതാണല്ലോ). പിന്നീട് ശൈവ വൈഷ്ണവ കലാപ കാലത്തിന്റെ ബാക്കി പത്രമായി അവശേഷിച്ച ക്ഷേത്രം പോര്‍ച്ചുകാര് കൈയ്യേറി പള്ളിയാക്കി മാറ്റി. ബുദ്ധഭാഷാ സങ്കല്‍പ്പമായ അര്‍ത്തിങ്കല് എന്ന നാമത്തില് ഇന്നും നിലനില്‍ക്കുന്ന ഒരിക്കല് ബുദ്ധ വിഹാര കേന്ദ്രമായിരുന്ന ഇന്നത്തെ ക്രിസ്ത്യന് ദേവാലയത്തിനരികില് ഒരു കുളമുണ്ട്. അയ്യപ്പന് കുളം. (ആ കുളം ഇതിനിടെ കുടുംബശ്രീ പ്രവര്‍ത്തകര് ചേര്‍ന്ന് നന്നാക്കി എടുത്തത് വരാനിരിക്കുന്ന ചരിത്രം). ആ കുളത്തില് പോയി മുങ്ങി കുളിക്കണം. ശേഷം പള്ളിയിലേക്ക് ചെല്ലണം പുണ്യാളച്ചനോടു തിരിച്ചു പോക്കിനുള്ള സമ്മതം വാങ്ങിയതിനു ശേഷം മാത്രമേ അയ്യപ്പന്മാര്‍ക്ക് വീട്ടിലേക്ക് തിരിക്കാവു എന്നാണ് ആചാരം. അവിടുത്തെ പഴയ ശാന്തി പരമ്പരയില് പെട്ട ആളായിരുന്നുവത്രെ ചീരപ്പന് ചിറയില് അയ്യപ്പന് കളരി പഠിപ്പിച്ചിരുന്നത്. ചീരംചിറക്കാര്‍ക്കാണല്ലോ ഇന്നും ശബരിമലയിലെ വെടിവഴിപാട്.\nഇന്ന് അയ്യപ്പക്ഷേത്രത്തില് നടക്കുന്നതാണോ ആചാരം. ഏതെങ്കിലും വ്യക്തിക്കോ മതത്തിനോ, പരിഹസിച്ചു നടന്നുലസിക്കുള്ളതിനെയാണോ തീര്‍ത്ഥാടനമെന്ന് പറയുന്നത്. കേവലം യുവതി പ്രവേശം മാത്രല്ല, ഭരണഘടനയുടെ നാലു കൂറ്റന് തൂണുകളും ഒരു പോലെ സംരക്ഷിക്കേണ്ടുന്ന പല അനാചാരങ്ങളുമുണ്ടിവിടെ നിരീക്ഷിക്കാന്. ആര്‍ത്തവ കാലത്ത് സ്ത്രീകള് പ്രവേശിക്കുന്നത് തടയാനുള്ള കാരണങ്ങള് ഹൈന്ദവ ആചാര വിശ്വാസ രഹസ്യങ്ങല് കോര്‍ത്തിണക്കിക്കെട്ടിയ താളിയോല ഗ്രന്ഥങ്ങള് എങ്ങനെ നോക്കിക്കാണുന്നു എന്നതിതലേക്ക് നമുക്ക് വരേണ്ടതുണ്ട്. അത് പിന്നീടാവാം.\nOne Reply to “ആചാരവും അനുഷ്ഠാന വ്യതിയാനങ്ങളും; ‘സ്ത്രീകള് പ്രവേശിക്കുന്നതു മാത്രമല്ല അവിടെ ലംഘനം’ ആചാര സംരക്ഷകര് അറിയേണ്ടതിലേക്ക്”\nഎ കൃഷ്ണൻ says:\nആചാരങ്ങളും അനുഷ്ടാങ്ങളും ശബരിമല യിലേതുപോലെ എവിടെയുമുള്ള ക്ഷേത്രങ്ങളിലും അറകളിലും മുണ്ട്യകളിലും താനങ്ങളിലും തറവാടുളിലും ഉള്ളതാണല്ലോ.അതുപോലെ കീഴ് വഴക്കങ്ങളും. അവിടെയൊക്കെ വിശ്വാസികളും അവിശ്വാസികളും കൂട്ടടായ്മയോടെ ഇടപെടുന്നു. അവിടെയയും മാററങ്ങൾ ഉണ്ടായിക്കൊണ്ടേയിരിക്കുന്നു.. .മാററത്തിന് “വാദിയും പ്രതിയും ” വിധേയരായിക്കൊണ്ടിരിക്കുന്നു എന്ന ത് പരമാർത്ഥം. പിന്നെന്തിന്………..?…..മാററങ്ങൾ മനുഷ്യ നന്മക്കായി ഉണ്ടായിക്കൊണ്ടേയിരിക്കട്ടെ……….Almighty ” the nature ” will decide and exicute


ഖട്ടാറിന്റെ വാക്കുകളും വളച്ചൊടിച്ചു, മുസ്ലിങ്ങള് ബീഫ് ഉപേക്ഷിക്കണമെന്ന് പറഞ്ഞിട്ടില്ല! | Haryana CM denies saying Muslims have to give up beef - Malayalam Oneindia\nഖട്ടാറിന്റെ വാക്കുകളും വളച്ചൊടിച്ചു, മുസ്ലിങ്ങള് ബീഫ് ഉപേക്ഷിക്കണമെന്ന് പറഞ്ഞിട്ടില്ല!\nPublished: October 16 2015, 13:41 [IST]\nചണ്ഡീഗഡ്: രാഷ്ട്രീയ നേതാക്കളുടെ വാക്കുകള് മാധ്യമങ്ങളും സോഷ്യല് മീഡിയയും വളച്ചൊടിക്കുന്നത് ഇത് ആദ്യത്തെ സംഭവം ഒന്നുമല്ല. പറയുന്നത് സെന്‍സിറ്റീവ് ആയ വിഷയങ്ങളെക്കുറിച്ചാണെങ്കില് പ്രത്യേകിച്ചും ഇത്തരം അര്‍ഥവ്യത്യാസങ്ങളും കുത്തിത്തിരുകലുകളും സാധാരണമാണ്. മനോഹര് ലാല് ഖട്ടാര് മാത്രമല്ല, ഇതിന് മുമ്പ് ബി ജെ പിയുടെ തന്നെ ഇഷ്ടം പോലെ നേതാക്കള് ഇങ്ങനെ പുലിവാല് പിടിച്ചിട്ടുണ്ട്.\nഇന്ത്യയില് ജീവിക്കണമെങ്കില് മുസ്!ലിംകള് ബീഫ് ഉപേക്ഷിക്കണമെന്ന പ്രസ്താവനയാണ് ഹരിയാന മുഖ്യമന്ത്രി മനോഹര് ലാല് ഖട്ടാറിനെ വിവാദനായകനാക്കിയത്. മുസ്‌ലിങ്ങള്‍ക്ക് ബീഫ് ഉപേക്ഷിച്ച് ഇന്ത്യയില് ജീവിക്കാമെന്ന് ഖട്ടാര് പറഞ്ഞതായി ദേശീയ മാധ്യമം റിപ്പോര്‍ട്ട് ചെയ്തതാണ് വിവാദങ്ങള്‍ക്ക് തുടക്കമിട്ടത്. എന്നാല് ഖട്ടാര് അത്തരത്തില് ഒരു പ്രസ്താവന നടത്തിയിട്ടില്ല എന്നാണ് ഇപ്പോളറിയുന്നത്.\nമുഖ്യമന്ത്രിയുടെ ഓഫിസര് ഓണ് സ്‌പെഷല് ഡ്യൂട്ടി ജവഹര് യാദവ് ആണ് ഖട്ടാറിന്റെ വാക്കുകള് വളച്ചൊടിക്കപ്പെടുകയായിരുന്നു എന്ന വിശദീകരണവുമായി രംഗത്തെത്തിയിരിക്കുന്നത്. എല്ലാവരെയും ബഹുമാനിക്കണമെന്നാണ് മുഖ്യമന്ത്രി പറഞ്ഞത്. വാര്‍ത്ത റിപ്പോര്‍ട്ട് ചെയ്ത പത്രം മുഖ്യമന്ത്രിയുടെ വായില് വാക്കുകള് തിരുകിക്കയറ്റുകയായിരുന്നു.\nദാദ്രി സംഭവം തെറ്റിദ്ധാരണ മൂലം ഉണ്ടായതാണെന്ന് ഖട്ടര് പറഞ്ഞതായി പത്രം റിപ്പോര്‍ട്ട് ചെയ്തിരുന്നു. ഹരിയാന മുഖ്യമന്ത്രിയായി അധികാരത്തില് എത്തിയതിന്റെ ഒന്നാം വാര്‍ഷികത്തിലാണ് ഖട്ടാര് ഇത്തരത്തിലൊരു വിവാദത്തില് പെട്ടത്. കഴിഞ്ഞ ഒക്ടോബറിലാണ് ഖട്ടാര് മുഖ്യമന്ത്രിയായി സത്യപ്രതിജ്ഞ ചെയ്തത്.\nഹരിയാന മുഖ്യമന്ത്രിയെ മാറ്റില്ല; പ്രതിച്ഛായ തകരും... ഗുര്‍മീത് റാം റഹീമിനെ സംരക്ഷിക്കുന്നു?\nഹരിയാന മാഗസിന് എഡിറ്ററുടെ പണി കളഞ്ഞ് 'ബീഫ്'\nmanohar lal khattar oath chief minister narendra modi bjp haryana beef മുഖ്യമന്ത്രി നരേന്ദ്ര മോദി ബിജെപി ഹരിയാണ ബീഫ് വിവാദം\nHaryana chief minister's office said that Manohar Lal Khattar absolutely did not say that Muslims should stay, but they will have to give up eating beef.\nStory first published: Friday, October 16, 2015, 13:41 [IST]


Amos 1 - malayalam Bible - www.IndianBibles.net\n1. തെക്കോവയിലെ ഇടയന്മാരില് ഒരുത്തനായ ആമോസ് യെഹൂദാരാജാവായ ഉസ്സീയാവിന്‍റെ കാലത്തും യിസ്രായേല്‍രാജാവായ യോവാശിന്‍റെ മകനായ യൊരോബെയാമിന്‍റെ കാലത്തും ഭൂകമ്പത്തിന്നു രണ്ടു സംവത്സരം മുമ്പെ യിസ്രായേലിനെക്കുറിച്ചു ദര്‍ശിച്ച വചനങ്ങള് .|\n2. അവന് പറഞ്ഞതോ യഹോവ സീയോനില്‍നിന്നു ഗര്‍ജ്ജിച്ചു, യെരൂശലേമില്‍നിന്നു തന്‍റെ നാദം കേള്‍പ്പിക്കും. അപ്പോള് ഇടയന്മാരുടെ മേച്ചല്പുറങ്ങള് ദുഃഖിക്കും; കര്‍മ്മേലിന്‍റെ കൊടുമുടി വാടിപ്പോകും.\n3. യഹോവ ഇപ്രകാരം അരുളിച്ചെയ്യുന്നു: ദമ്മേശെക്കിന്‍റെ മൂന്നോ നാലോ അതിക്രമംനിമിത്തം, അവര് ഗിലെയാദിനെ ഇരിമ്പുമെതിവണ്ടികൊണ്ടു മെതിച്ചിരിക്കയാല് തന്നേ, ഞാന് ശിക്ഷ മടക്കിക്കളകയില്ല.\n4. ഞാന് ഹസായേല്‍ഗൃഹത്തില് ഒരു തീ അയക്കും; അതു ബെന് ഹദദിന്‍റെ അരമനകളെ ദഹിപ്പിച്ചുകളയും.\n5. ഞാന് ദമ്മേശെക്കിന്‍റെ ഓടാമ്പല് തകര്‍ത്തു, ആവെന് താഴ്വരയില്‍നിന്നു നിവാസിയെയും ഏദെന് ഗൃഹത്തില്‍നിന്നു ചെങ്കോല് പിടിക്കുന്നവനെയും ഛേദിച്ചുകളയും; അരാമ്യര് ബദ്ധന്മാരായി കീറിലേക്കു പോകേണ്ടിവരും എന്നു യഹോവ അരുളിച്ചെയ്യുന്നു.\n6. യഹോവ ഇപ്രകാരം അരുളിച്ചെയ്യുന്നു: ഗസ്സയുടെ മൂന്നോ നാലോ അതിക്രമംനിമിത്തം, അവര് എദോമിന്നു ഏല്പിക്കേണ്ടതിന്നും ബദ്ധന്മാരെ ആസകലം കൊണ്ടുപോയിരിക്കയാല് , ഞാന് ശിക്ഷ മടക്കിക്കളകയില്ല.\n7. ഞാന് ഗസ്സയുടെ മതിലിന്നകത്തു ഒരു തീ അയക്കും; അതു അതിന്‍റെ അരമനകളെ ദഹിപ്പിച്ചുകളയും.\n8. ഞാന് അസ്തോദില്‍നിന്നു നിവാസിയെയും അസ്കെലോനില്‍നിന്നു ചെങ്കോല് പിടിക്കുന്നവനെയും ഛേദിച്ചുകളയും; എന്‍റെ കൈ എക്രോന്‍റെ നേരെ തിരിക്കും; ഫെലിസ്ത്യരില് ശേഷിപ്പുള്ളവര് നശിച്ചുപോകും എന്നു യഹോവയായ കര്‍ത്താവു അരുളിച്ചെയ്യുന്നു.\n9. യഹോവ ഇപ്രകാരം അരുളിച്ചെയ്യുന്നു: സോരിന്‍റെ മൂന്നോ നാലോ അതിക്രമംനിമിത്തം, അവര് സഹോദരസഖ്യത ഓര്‍ക്കാതെ ബദ്ധന്മാരെ ആസകലം എദോമിന്നു ഏല്പിച്ചുകളഞ്ഞിരിക്കയാല് , ഞാന് ശിക്ഷ മടക്കിക്കളകയില്ല.\n10. ഞാന് സോരിന്‍റെ മതിലിന്നകത്തു ഒരു തീ അയക്കും; അതു അതിന്‍റെ അരമനകളെ ദഹിപ്പിച്ചുകളയും.\n11. യഹോവ ഇപ്രകാരം അരുളിച്ചെയ്യുന്നു: എദോമിന്‍റെ മൂന്നോ നാലോ അതിക്രമംനിമിത്തം, അവന് തന്‍റെ സഹോദരനെ വാളോടുകൂടെ പിന്തുടര്‍ന്നു, തന്‍റെ കോപം സദാകാലം കടിച്ചുകീറുവാന് തക്കവണ്ണം സഹതാപം വിട്ടുകളകയും ദ്വേഷ്യം സദാകാലം വെച്ചുകൊള്‍കയും ചെയ്തിരിക്കയാല് , ഞാന് ശിക്ഷ മടക്കിക്കളകയില്ല.\n13. യഹോവ ഇപ്രകാരം അരുളിച്ചെയ്യുന്നു: അമ്മോന്യരുടെ മൂന്നോ നാലോ അതിക്രമം നിമിത്തം, അവര് തങ്ങളുടെ അതിര് വിസ്താരമാക്കേണ്ടതിന്നു ഗിലെയാദിലെ ഗര്‍ഭിണികളെ പിളര്‍ന്നുകളഞ്ഞിരിക്കയാല് , ഞാന് ശിക്ഷ മടക്കിക്കളകയില്ല.\n15. അവരുടെ രാജാവു പ്രവാസത്തിലേക്കു പോകേണ്ടിവരും; അവനും അവന്‍റെ പ്രഭുക്കന്മാരും ഒരുപോലെ തന്നേ എന്നു യഹോവ അരുളിച്ചെയ്യുന്നു.


സുന്നത്ത് – Islam Padasala\nനബി(സ)യുടെ വാക്കുകള്, പ്രവൃത്തികള്, അംഗീകാരം എന്നിവ ചേര്‍ന്നതാണ് സുന്നത്ത്. നബി(സ)യില് നിന്ന് സ്വഹീഹായി സ്ഥിരപ്പെട്ടതെല്ലാം വിധികളാണ്. നിര്‍വചനത്തിന്റെ അടിസ്ഥാനത്തില് സുന്നത്തിനെ മൂന്നായി ഭാഗിക്കാം.\n(1) നബി(സ)യുടെ വാക്കുകള്. ഉദാ: ‘നിങ്ങളാരെങ്കിലും ഒരു തി•കണ്ടാല് അവനത് തന്റെ കൈകൊണ്ട് തടയണം. അതിനു സാധിച്ചില്ലെങ്കില് തന്റെ നാവു കൊണ്ട് തടയണം. അതിനും സാധ്യമല്ലെങ്കില് തന്റെ മനസ്സു കൊണ്ടെങ്കിലും അതിനോട് എതിര്‍പ്പ് പ്രകടിപ്പിക്കണം’.\n(2) നബി(സ)യുടെ പ്രവര്‍ത്തനങ്ങള്: നമസ്കാരത്തിന്റെ രൂപം പഠിപ്പിച്ചുതന്നത് ഉദാഹരണം.\n(3) നബിയുടെ അംഗീകാരം: നബി(സ)യുടെ അറിവില് സ്വഹാബികളില്‍നിന്ന് ഒരു പ്രവൃത്തി സംഭവിക്കുകയും നബി(സ) അതിന് അംഗീകാരം നല്‍കുകയും ചെയ്യുക എന്നതാണ് ഇതുകൊണ്ടുദ്ദേശിക്കുന്നത്. ഒന്നിനെക്കുറിച്ച് നബിയുടെ മൌനവും നബിയുടെ അംഗീകാരമായി പരിഗണിക്കുന്നതാണ്. എന്നാല് മൌനത്തിലൂടെ ലഭിക്കുന്ന അംഗീകാരം വഴി ഉണ്ടാകുന്ന നിയമങ്ങള്‍ക്ക് അനുവദനീയം (ജാഇസ്) എന്ന വിധി മാത്രമേ ബാധകമാവൂ.\nസുന്നത്തിന്റെ പ്രാമാണികതയ്ക്കുള്ള തെളിവുകള്\n(1) നബി(സ)യെ അനുസരിക്കുവാനുള്ള കല്‍പനകള് ഖുര്‍ആനില് ധാരാളം വന്നിട്ടുണ്ട്. കാരണം നബി(സ)യുടെ സുന്നത്തിന്റെ അടിസ്ഥാനവും യഥാര്‍ഥത്തില് വഹ്യ് തന്നെയാണ്.\n(2) സ്വഹാബികളുടെ യോജിപ്പ്. നബി(സ)യുടെ ജീവിത കാലത്തും ശേഷവും തിരുമേനിയെ പിന്‍പറ്റണമെന്ന കാര്യത്തില് സ്വഹാബികള്‍ക്ക് ഭിന്നാഭിപ്രായമില്ലായിരുന്നു.\n(3) പല നിയമങ്ങളും ഖുര്‍ആന് വളരെ സംക്ഷിപ്തമായാണ് കൈകാര്യം ചെയ്തിട്ടുള്ളത്. ഇത്തരം നിയമങ്ങളെ വിശദീകരിക്കുന്നത് നബിയുടെ സുന്നത്തിലൂടെയാണ്. അതിനാല് ഖുര്‍ആനിക നിയമങ്ങളെ പിന്‍പറ്റുന്നതിന് സുന്നത്തിനെ ആശ്രയിക്കല് നിര്‍ബന്ധമായിത്തീരും.\nസുന്നത്തിന്റെ സ്വഭാവത്തിനനുസരിച്ച് മൂന്ന് തരത്തിലുള്ള തരംതിരിവിനെക്കുറിച്ച് ഇമാം ശാഫിഈ തന്റെ ‘രിസാലയില്’ പറയുന്നു: ‘സുന്നത്ത് മൂന്നു രൂപത്തില് വരാമെന്നതില് പണ്ഡിതര്‍ക്കിടയില് അഭിപ്രായഭിന്നതയുള്ളതായെനിക്കറിയില്ല’.\n(1) ഖുര്‍ആന് പ്രതിപാദിച്ചതിനു ശക്തിപകരുന്ന രൂപത്തില് വന്നത്.\n(2) ഖുര്‍ആന് സംക്ഷിപ്തമായി പ്രതിപാദിച്ചതിനു വിശദീകരണമായി വന്നത്.\n(3) ഖുര്‍ആന് കൈകാര്യം ചെയ്യാത്ത പുതിയ നിയമവുമായി വന്നത്.\nസുന്നത്ത് അത് നമ്മിലേക്ക് ഉദ്ധരിക്കപ്പെട്ടതിന്റെ രൂപമനുസരിച്ച് മൂന്നായി തരം തിരിക്കാം: (1) മുതവാതിര്, (2) മശ്ഹൂര്, (3) ആഹാദ്.\nഎല്ലാ വിഭാഗത്തിലുമുള്ള എല്ലാ സുന്നത്തുകളും സ്ഥിരപ്പെട്ടവയാണെങ്കില് അവ പിന്‍പറ്റല് നിര്‍ബന്ധമാണ്. എന്നാല് പിന്തുടരല് നിര്‍ബന്ധമാവുന്ന സുന്നത്ത് റസൂല് എന്ന നിലക്ക് പ്രവാചകനില് നിന്നുണ്ടായ നിയമങ്ങളാണ്. മനുഷ്യന് എന്ന നിലക്ക് തിരുമേനിയുടെ ഭക്ഷണം കഴിക്കുക, വെള്ളം കുടിക്കുക, നില്‍ക്കുക, ഇരിക്കുക തുടങ്ങിയവയും കച്ചവടം, കൃഷി, സൈനിക സജ്ജീകരണം തുടങ്ങി പരിചയത്തിന്റെയും അനുഭവത്തിന്റെയും അടിസ്ഥാനത്തില് പ്രവാചകനെടുത്ത തീരുമാനങ്ങളും ശരീഅത്തിന്റെ വിധികളില് പെടുകയില്ല. ചില യുദ്ധങ്ങളില് സൈന്യം തമ്പടിക്കാനുള്ള സ്ഥലം നിര്‍ണയിക്കുന്നതില് പ്രവാചകന്റെ തീരുമാനങ്ങള് സ്വഹാബികള് തിരുത്തിയത് ഇതിനുദാഹരണമാണ്.


എന്റെ സിനിമയെ വിമർശിക്കാൻ മിനിമം ഇക്കാര്യങ്ങൾ എങ്കിലും അറിയണമെന്ന് മോഹൻലാൽ..!! – Online Malayali\nമലയാളത്തിൽ ഏറ്റവും വലിയ മുതൽ മുടക്കിൽ മരക്കാർ എത്തിയപ്പോൾ റിലീസ് ചെയ്തു ആദ്യ മണിക്കൂറുകൾ മുതൽ മോശം റിവ്യൂസ് ആണ് സോഷ്യൽ മീഡിയ പരന്നത്. സിനിമ കാണാതെ ആണ് ഇത്തരത്തിൽ ഉള്ള വിമർശനങ്ങൾ കൂടുതലും വന്നത് എന്ന വാദം ആയിരുന്നു മോഹൻലാൽ ആരാധകർ ഉന്നയിച്ചത്.\nമോഹൻലാലിൽ നിന്നും മാസ്സ് മസാല ചിത്രങ്ങൾ കാണാൻ കൊതിക്കുന്ന ആരാധകർക്ക് അതൊന്നും നൽകാത്ത ചിത്രം ആയി മരക്കാർ എത്തിയപ്പോൾ ആദ്യ ആരാധകർ ഷോ കഴിഞ്ഞു വന്നു ഫാൻസിന്റെ വരെ മനസ്സ് ചത്തപോലെ ആയിരുന്നു. രാത്രി 12 മണിക്ക് ആദ്യ ഷോ തുടങ്ങി ചിത്രത്തിന് നേരം വെളുത്ത്6മണി ആയപ്പോൾ തന്നെ ബുക്ക് മൈ ഷോ റേറ്റിങ് 60 ൽ ആയിരുന്നു.\nഎന്നാൽ കുടുംബ പ്രേക്ഷകർ എത്തിയതോടെ ചിത്രത്തിന്റെ ബുക്ക് മൈ ഷോ റേറ്റിങ് 10 ദിവസം കഴിയുമ്പോൾ 75 ശതമാനം ആയി മാറിയിരുന്നു. ചിത്രം തീയറ്ററിൽ ഉള്ള പ്രദർശനങ്ങൾ അവസാനിച്ചു എങ്കിൽ കൂടിയും ആമസോൺ പ്രൈമിൽ റിലീസ് ചെയ്ത ചിത്രത്തിന് ഗംഭീര അഭിപ്രായം ആണ് കേൾക്കുന്നത്.\nഎന്നാൽ തന്റെ ചിത്രത്തിനെ അതിരൂക്ഷമായ ഡീഗ്രേഡിങ് നടത്തിയ ആളുകൾക്ക് എതിരെ കടുത്ത ഭാഷയിൽ തന്നെ മോഹൻലാൽ മറുപടി പറഞ്ഞത്. കഴിഞ്ഞ ദിവസം നൽകിയ അഭിമുഖത്തിൽ മോഹൻലാൽ പറഞ്ഞ വാക്കുകൾ ഇങ്ങനെ…\n‘രണ്ട് വർഷത്തെ കാത്തിരിപ്പിന് ശേഷം മരക്കാർ തിയേറ്ററിൽ റിലീസ് ചെയ്യാൻ സാധിച്ചു എന്നത് വലിയ അംഗീകാരമായി കാണുന്നു. ഇപ്പോൾ തിയേറ്റർ റിലീസിന് ശേഷം ആമസോണ് പ്രൈം വഴി ലോകമെമ്പാടുമുള്ള പ്രേക്ഷകരിലേക്ക് മരക്കാർ എത്തിക്കുകയാണ്. അത് തന്നെ വലിയൊരു അംഗീകാരമാണ്.\nഈ സിനിമ മലയാളം മാത്രമല്ല തമിഴ് തെലുങ്ക് ഹിന്ദി എന്നീ ഭാഷകളിലും നമ്മൾ ഡബ്ബ് ചെയ്തിരുന്നു. അപ്പോൾ ഇന്ത്യ മുഴുവനും ഉള്ള ആളുകളും ലോകം മുഴുവനും ഉള്ള ആളുകളും ഈ സിനിമ കാണാൻ പോകുന്നു എന്നുളളത് തന്നെ വലിയ കാര്യമാണ്. തീർച്ചയായും മരക്കാറിനെ കുറിച്ച് ഏറ്റവും നല്ല കമന്റുകളാണ് ഞങ്ങൾക്ക് കിട്ടിക്കൊണ്ടിരിക്കുന്നത്.\nതുടക്കത്തിൽ സിനിമ കാണാത്ത ഒരുപാട് പേർ മരക്കാറിനെ കുറിച്ച് മോശം അഭിപ്രായം പറഞ്ഞിരുന്നു. അതിനെ കുറിച്ച് വലിയ ചർച്ചകൾ നടന്നു. സിനിമയെ കുറിച്ച് ഒരു നിരൂപണം നടത്താൻ അർഹതയില്ലാത്തവരാണ് അത്തരം കാര്യങ്ങൾ പറഞ്ഞത്. ഞങ്ങളൊക്കെ പത്ത് നാൽപ്പത് വർഷമായി സിനിമയിൽ നിൽക്കുന്ന ആളുകളാണ്.\nഒരു സിനിമയുടെ എഡിറ്റിനിങ്ങിനെ കുറിച്ചും ക്യാമറ മ്യൂസിക്ക് എന്നിവയെ കുറിച്ച് അർഹതയുള്ളവർ പറഞ്ഞാൽ നമുക്ക് അത് സമ്മതിക്കാം. പക്ഷെ അങ്ങനെയല്ലാത്ത ഒരുപാട് പേർ ഈ സിനിമയെ കുറിച്ച് കമന്റുകൾ പറഞ്ഞു.\nപക്ഷെ സിനിമ കണ്ടവർക്കാർക്കും അത്തരം അഭിപ്രായങ്ങളോട് യോജിക്കാൻ കഴിയില്ല. അത് തന്നെയാണ് വലിയ അംഗീകാരം. മരക്കാറിനെ ഒരുപാട് പ്രേക്ഷകർ നെഞ്ചോട് ചേർത്തു എന്നതിൽ സന്തോഷമുണ്ട്.’.\nമലയാളത്തിൽ വലിയ സിനിമകൾ ചെയ്യുമ്പോൾ മോഹൻലാലിനെ അല്ലാതെ മറ്റാരെയും സങ്കൽപ്പിക്കാൻ കഴിയില്ല; പ്രിയദർശൻ..!!


മുഖ്യമന്ത്രി പിതൃവാത്സല്യത്തോടെ സ്നേഹിച്ചു: കൈവശമുള്ളത് 1,10000 രൂപ മാത്രം; നന്ദി അറിയിച്ച് ജലീലിന്റെ കുറിപ്പ് • Rounds Time Malayalam\nFri, 07 May 2021 22:29:35 +0530\nHome Kerala മുഖ്യമന്ത്രി പിതൃവാത്സല്യത്തോടെ സ്നേഹിച്ചു: കൈവശമുള്ളത് 1,10000 രൂപ മാത്രം; നന്ദി അറിയിച്ച് ജലീലിന്റെ കുറിപ്പ്\nമുഖ്യമന്ത്രി പിതൃവാത്സല്യത്തോടെ സ്നേഹിച്ചു: കൈവശമുള്ളത് 1,10000 രൂപ മാത്രം; നന്ദി അറിയിച്ച് ജലീലിന്റെ കുറിപ്പ്\nമുഖ്യമന്ത്രിക്കും കൂടെ നിന്നവർക്കും വഴികാട്ടിയായവര്‍ക്കും നന്ദി പറഞ്ഞ് കെ.ടി.ജലീല്. പിതൃ വാല്‍സല്യത്തോടെ സ്‌നേഹിച്ചും ശാസിച്ചും ഉപദേശിച്ചും മുഖ്യമന്ത്രി നടത്തിയ ഇടപെടലുകള് ജീവിതത്തില് മറക്കാനാകില്ലെന്ന് ഫെയ്‌സ്ബുക്കില് പങ്കുവെച്ച കുറിപ്പില് ജലീല് പറയുന്നു. സഖാവ് കോടിയേരിയും വിജയരാഘവനും സഹോദര സ്ഥാനീയരായാണ് എപ്പോഴും പെരുമാറിയത്. സര്‍ക്കാരിന്റേയോ ഏതെങ്കിലും വ്യക്തികളുടേതോ ഒരു നയാപൈസപോലും തന്റെ കയ്യില് പറ്റാതത്ര സൂക്ഷ്മത പുലര്‍ത്തിയിട്ടുണ്ട് എന്ന കൃതാര്‍ത്ഥതയോടു കൂടിയാണ് തന്റെ നാട്ടിലേക്കുള്ള മടക്കമെന്നും അദ്ദേഹം കുറിപ്പില് പറയുന്നു. ബന്ധുനിയമന വിവാദവുമായി ബന്ധപ്പെട്ട ലോകായുക്ത വിധിയെത്തുടർന്ന് കഴിഞ്ഞ ദിവസം കെ.ടി.ജലീല് മന്ത്രിസ്ഥാനം രാജിവെച്ചിരുന്നു.\nകെ.ടി.ജലീലിന്റെ കുറിപ്പ് വായിക്കാം\nനന്ദി നന്ദി നന്ദി…..\nഇന്നലെ തിരുവനന്തപുരത്ത് നിന്ന് യാത്ര പുറപ്പെടുന്നതിന് മുമ്പാണ് എക്കൗണ്ടില് എത്ര രൂപ മിച്ചമുണ്ടെന്ന് പരിശോധിച്ചത്. പത്തു വര്‍ഷത്തെ MLA ശമ്പളവും5വര്‍ഷത്തെ മന്ത്രി ശമ്പളവും മാസാമാസം ആവശ്യത്തിനുള്ളത് എടുത്തിട്ട് ട്രഷറി എക്കൗണ്ടില് ശേഷിപ്പ്, കഴിഞ്ഞ മാസത്തെ ശമ്പളമുള്‍പ്പടെ രണ്ടുലക്ഷത്തി പതിനായിരത്തോളം രൂപയാണ്. നിയമസഭാ സാമാജികര്‍ക്കുള്ള ലോണ് വകയില് എടുത്ത5ലക്ഷം രൂപയിലേക്ക് ഇനി തിരിച്ചടക്കാനുള്ള ഒരു ലക്ഷം രൂപ തിരിച്ചടച്ച് പുരയിടത്തിന്റെ ആധാരം കൈപ്പറ്റിയാല് ബാക്കിയുണ്ടാവുക ഒരു ലക്ഷത്തി പതിനായിരം രൂപ. ഒരു നയാപൈസ സര്‍ക്കാരിന്റേയോ ഏതെങ്കിലും വ്യക്തികളുടേതോ ഒരു കണികയെങ്കിലും എന്റെ കയ്യില് പറ്റാതത്ര സൂക്ഷ്മത പുലര്‍ത്തിയിട്ടുണ്ട് എന്ന കൃതാര്‍ത്ഥതയോടു കൂടിയാണ് നാട്ടിലേക്കുള്ള മടക്കം. മറിച്ചൊരഭിപ്രായം ആര്‍ക്കെങ്കിലുമുണ്ടെങ്കില് അവര്‍ക്കത് പരസ്യമായി പറയാം.\nബഹുമാനപ്പെട്ട മുഖ്യമന്ത്രിയോടുള്ള കടപ്പാട് തീര്‍ത്താല് തീരാത്തതാണ്. പിതൃ വാല്‍സല്യത്തോടെ സ്‌നേഹിച്ചും ശാസിച്ചും ഉപദേശിച്ചും അദ്ദേഹം നടത്തിയ ഇടപെടലുകള് ജീവിതത്തില് മറക്കാനാകില്ല. മന്ത്രിസഭയിലെ എല്ലാ അംഗങ്ങളും പ്രകടിപ്പിച്ച ഐക്യദാര്‍ഢ്യവും സഹകരണവും എടുത്തു പറയേണ്ടതാണ്. സഖാവ് കോടിയേരിയും വിജയരാഘവനും സഹോദര സ്ഥാനീയരായാണ് എപ്പോഴും പെരുമാറിയത്. ഞാന് തദ്ദേശ വകുപ്പ് കൈകാര്യം ചെയ്തപ്പോഴും ഉന്നതവിദ്യാഭ്യാസ മന്ത്രിയായപ്പോഴും ഉദ്യോഗസ്ഥരും എന്റെ പേഴ്‌സണല് സ്റ്റാഫും സെക്രട്ടേറിയേറ്റ് ജീവനക്കാരും മികവുറ്റ നിലയിലാണ് പ്രവര്‍ത്തിച്ചത്. അവരുടെ നിസ്സീമമായ പിന്തുണ ഇല്ലായിരുന്നുവെങ്കില് പല പരിഷ്‌കാരങ്ങളും നിയമ നിര്‍മ്മാണങ്ങളും യാഥാര്‍ത്ഥ്യമാകുമായിരുന്നില്ല. എല്ലാവരോടുമുള്ള സ്‌നേഹവും നന്ദിയും വാക്കുകള്‍ക്കതീതമാകയാല് അതിവിടെ രേഖപ്പെടുത്താതെ പോകലാകും ഭംഗി.\nഇടതുപക്ഷത്തെ മന്ത്രി എന്ന നിലയില് പരമാവധി ഉപകാരം ജനങ്ങള്‍ക്ക് ചെയ്യാന് ശ്രമിച്ചിട്ടുണ്ട്. മുന്നിലെത്തുന്ന എല്ലാ അപേക്ഷകളിലും അനുകൂല നടപടി കൈക്കൊള്ളണമെന്നാണ് ആഗ്രഹിച്ചത്. ചിലതെങ്കിലും സാങ്കേതികത്വത്തിന്റെ നൂലാമാലകളില് കുരുങ്ങി ഫലപ്രാപ്തിയിലെത്തിയിട്ടുണ്ടാകില്ല. അവരെന്നോട് ക്ഷമിക്കുമെന്ന് കരുതുതുന്നു. എല്ലാവരേയും സഹായിക്കാനാണ് ശ്രമിച്ചത്. മറിച്ചൊരനുഭവം അറിയാതെയാണെങ്കിലും ആരോടെങ്കിലുമുണ്ടായിട്ടുണ്ടെങ്കില് സദയം പൊറുത്താലും.\nഎന്റെ നിയോജക മണ്ഡലത്തിലേതുള്‍പ്പെടെ ഞാന് സ്‌നേഹിച്ച എന്നെ സ്‌നേഹിച്ച നാട്ടിലെ എല്ലാ ജനങ്ങളോടുമുള്ള കൂറും സ്‌നേഹവും മനസ്സിന്റെ മണിച്ചെപ്പില് ഒരു അമൂല്യ നിധിയായി എന്നും സൂക്ഷിക്കും. അല്‍പം വൈകിയെങ്കിലും എല്ലാവര്‍ക്കും വിഷുദിനാശംസകള് നേരുന്നു.\nPrevious articleസ്പീക്കറുടെ ആരോഗ്യനിലയിൽ പുരോഗതി; മുറിയിലേക്ക് മാറ്റി\nNext articleഐ.സി.സി ഏകദിന റാങ്കിങ്; വിരാട് കോലിയെ പിന്നിലാക്കി ബാബര് അസം ഒന്നാമത്\nതന്നെ ഒതുക്കിയിട്ടില്ല, യു.ഡി.എഫ് ഒറ്റക്കെട്ടെന്ന് രമേശ് ചെന്നിത്തല\nഐശ്വര്യ കേരള യാത്ര ഇന്ന് തൃശൂർ ജില്ലയിൽ: പഴയന്നൂരിൽ ആദ്യ സ്വീകരണം; ബി.ഡി.ജെ.എസ് വിട്ട...\nമലപ്പുറത്ത് ക്വാറന്‍റൈനിൽ കഴിഞ്ഞിരുന്ന യുവാവിനെ മരിച്ച നിലയിൽ കണ്ടെത്തി\nഗുരുവായൂർ: എണ്ണിയത് രണ്ട് ഭണ്ഡാരങ്ങൾ മാത്രം; ഇനിയുമെണ്ണാൻ 33 ഭണ്ഡാരങ്ങൾ\nപിടിച്ചെടുത്ത 40 കുപ്പി വിദേശമദ്യം സ്റ്റേഷനിൽ എത്തിയില്ല; എസ്‌ഐ ഉള്‍പ്പെടെ4പേര്‍ക്ക് സസ്‌പെന്‍ഷന്\nജില്ലയിൽ വാക്സിൻ സ്വീകരിച്ചത് 2008 ആരോഗ്യ പ്രവർത്തകർ\nമുഖ്യമന്ത്രിക്കെതിരായ സുധാകരന്റെ അധിക്ഷേപ പരാമർശത്തിൽ കോൺഗ്രസിൽ പൊട്ടിത്തെറി: രമേശ് ചെന്നിത്തലക്കും ഷാനിമോൾ ഉസ്മാനും സുധാകരന്റെ...\nഎ.ഐ.എ.ഡി.എം.കെയുടെ മുഖ്യമന്ത്രി സ്ഥാനാർത്ഥിയായി എടപ്പാടി പളനി സ്വാമി\nഗുരുവായൂരിലേക്ക് തിരിച്ച തമിഴ്‌നാട് സ്വദേശിയെ കാണാനില്ലെന്ന് പരാതി


അസമില് കുടുങ്ങിയ ടൂറിസ് ബസ് ജീവനക്കാരന് ആത്മഹത്യ ചെയ്തു - Keralabhooshanam Daily അസമില് കുടുങ്ങിയ ടൂറിസ് ബസ് ജീവനക്കാരന് ആത്മഹത്യ ചെയ്തു\nHome/NEWS/LATEST/അസമില് കുടുങ്ങിയ ടൂറിസ് ബസ് ജീവനക്കാരന് ആത്മഹത്യ ചെയ്തു\nഅതിഥി തൊഴിലാളികളുമായി അസമിലേക്ക് പോയി തിരിച്ചു വരാനാവാതെ കുടുങ്ങിയ ടൂറിസ്റ്റ് ബസിലെ ജീവനക്കാരന് ആത്മഹത്യ ചെയ്തു. കോഴിക്കോട് കൊയിലാണ്ടി സ്വദേശി അഭിജിത്താണ് അസമിലെ നഗോറയില് കുടുങ്ങിയ ടൂറിസ്റ്റ് ബസിനുള്ളില് ആത്മഹത്യ ചെയ്തത്.\nയാതൊരു അടിസ്ഥാന സൗകര്യവും മറ്റു സഹായങ്ങളും ലഭിക്കാതെ അസമില് കുടുങ്ങിയ ഈ തൊഴിലാളികള് വലിയ ദുരിതമാണ് നേരിട്ടത്. ആഴ്ചകള്‍ക്ക് മുന്‍പ് ബസുകളിലൊന്നിലെ ജീവനക്കാരന് ഹൃദയാഘാതം മൂലം മരിച്ചിരുന്നു. അസമില് നിന്നും കേരളത്തിലേക്ക് തിരിച്ചു വരാന് ഒരു ബസിന് മാത്രം 70,000 രൂപയോളം ചിലവഴിക്കേണ്ടി വരും എന്നാണ് കണക്ക്. ഇവരെ അസമിലേക്ക് വിട്ട ഏജന്റുമാരും ബസ് ഉടമകളും തിരികെ കൊണ്ടു വരാന് കാര്യമായ ഇടപെടല് ഒന്നും നടത്തിയിട്ടില്ല.


Thrissur Corporation: Congress rebel MK Varghese says he is ready to cooperate with the Left | തൃശൂര് കോര്‍പ്പറേഷന്: ഇടതിനൊപ്പം സഹകരിക്കാന് തയ്യാറാണെന്ന് കോണ്‍ഗ്രസ് വിമതന് എംകെ വര്‍ഗീസ് - Malayalam Oneindia\n38 min ago Today Horoscope in Malayalam (13th Apr 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\n41 min ago മൂവാറ്റുപുഴയില് മൂന്നര വയസുകാരി ക്രൂര പീഡനത്തിന് ഇരയായി, ലൈംഗിക അവയവങ്ങളില് മാരകക്ഷതം\nതൃശൂര് കോര്‍പ്പറേഷന്: ഇടതിനൊപ്പം സഹകരിക്കാന് തയ്യാറാണെന്ന് കോണ്‍ഗ്രസ് വിമതന് എംകെ വര്‍ഗീസ്\nPublished: December 17 2020, 20:11 [IST]\nതൃശൂര്: തദ്ദേശ തിരഞ്ഞെടുപ്പില് ആര്‍ക്കും ഭൂരിപക്ഷം ലഭിക്കാത്ത തൃശൂര് കോര്‍പ്പറേഷനില് എല്‍ഡിഎഫിന് പിന്തുണയെന്ന് കോണ്‍ഗ്രസ് വിമതന്. വോട്ടണ്ണെല് അവസാനിക്കുമ്പോള് തൃശൂര് കോര്‍പ്പറേഷനില് 23 സീറ്റുകളാണ് യുഡിഎഫ് സ്വന്തമാക്കിയിരിക്കുന്നത്. എല്‍ഡിഎഫ് 20 സീറ്റുകള് സ്വന്തമാക്കിയപ്പോള് ബിജെപി ആറില് ഒതുങ്ങി. അഞ്ചോളം സീറ്റുകള് സ്വതന്ത്രരും നേടിയെടുത്തു. ഇവരില് നാല് പേര് എല്‍ഡിഎഫ് സ്വതന്ത്രരാണ്. കൂടുതല് താല്‍പര്യം ഇടതിനൊപ്പം സഹകരിക്കാനാണെന്ന് കോണ്‍ഗ്രസ് വിമത സ്ഥാനാര്‍ത്ഥി എംകെ വര്‍ഗീസ് പറഞ്ഞു.\nനെട്ടിശേരി ഡിവിഷനില് നിന്നാണ് എം കെ വര്‍ഗീസ് മത്സരിച്ചത്. ഇദ്ദേഹത്തിന്റെ പിന്തുണ നേടാനായാല് കോണ്‍ഗ്രസിന് കോര്‍പ്പറേഷന് ഭരണത്തിന് അവകാശവാദം ഉന്നയിക്കാമായിരുന്നു. അതേസമയം, ഇടത് സ്ഥാനാര്‍ത്ഥി എംകെ മുകുന്ദന്റെ നിര്യാണത്തെ തുടര്‍ന്ന് പുല്ലഴി ഡിവിഷനിലെ തിരഞ്ഞെടുപ്പ് മാറ്റിവച്ചിരുന്നു. ഈ തിരഞ്ഞെടുപ്പ് കോര്‍പ്പറേഷന് ഭരണത്തില് നിര്‍ണായകമാകും.\nഅതേസമയം, തൃശൂര് കോര്‍പ്പറേഷില് മത്സരിച്ച സംസ്ഥാന വക്താവ് ബി ഗോപാലകൃഷ്ണന്റെ തോല്‍വി ബിജെപിക്ക് കനത്ത തിരിച്ചടിയാണ് സൃഷ്ടിച്ചത്. തൃശൂരിലെ ബിജെപിയുടെ കോട്ടയായ കുട്ടന്‍കുളങ്ങര ഡിവിനില് നിന്നാണ് ബി ഗോപാലകൃഷ്ണന് പരാജയപ്പെട്ടത്. ബിജെപിയുടെ സിറ്റിംഗ് സീറ്റായിരുന്നു ഇത്. യുഡിഎഫ് സ്ഥാനാര്‍ത്ഥി എകെ സുരേഷാണ് ഗോപാലകൃഷ്ണനെ പരാജയപ്പെടുത്തിയത്. 200ഓളം വോട്ടുകള്‍ക്കാണ് ഗോപാലകൃഷ്ണന് തോറ്റത്.\nതൃശൂര് കോര്‍പ്പറേഷനില് വമ്പന് ട്വിസ്റ്റ്; ഭരണം കോണ്‍ഗ്രസ് വിമതന്റെ കയ്യില്, പിന്തുണ യുഡിഎഫിനോ എല്‍ഡിഎഫിനോ\nthrissur local body election kerala തദ്ദേശ തിരഞ്ഞെടുപ്പ് കേരളം തൃശൂര്\nThrissur Corporation: Congress rebel MK Varghese says he is ready to cooperate with the Left\nStory first published: Thursday, December 17, 2020, 20:11 [IST]


Metro Vaartha - മഞ്ചാടിക്കുരുവിൽ തുടങ്ങി കൂടെ വരെ..അഞ്ജലി മേനോൻ മനസ്സു തുറക്കുന്നു\nFebruary 2019 - 4:31 am IST\nമഞ്ചാടിക്കുരുവിൽ തുടങ്ങി കൂടെ വരെ..അഞ്ജലി മേനോൻ മനസ്സു തുറക്കുന്നു\nPublished:14 July 2018\nഒരു സക്സസ് ഫിലിം മേക്കർ എന്ന നിലയിൽ പേരെടുത്ത അഞ്ജലി മേനോന്‍റെ നാലാമത്തെ സിനിമ 'കൂടെ ' ഇന്നു തിയറ്ററുകളിൽ എത്തുമ്പോൾ, സിനിമാ ജീവിതത്തിനു തുടക്കമായത് ഒരു റിട്ടേൺ ഫ്ലൈറ്റ് ടിക്കറ്റിൽ നിന്നാണെന്ന് ഓർമ്മിക്കുന്നു.\nപതിനഞ്ചു കൊല്ലം മുമ്പ് ലണ്ടൻ ഫിലിം സ്കൂളിൽ ചേരാനുള്ള ആഗ്രഹം വീട്ടുകാരോട് പറയുമ്പോൾ അവർ വിചാരിച്ചത് ഇതൊരു താൽക്കാലികമായ അഭിനിവേശം മാത്രമായിരിക്കും എന്നാണ്. അതു കൊണ്ടു തന്നെ ലണ്ടനിലേക്കു പോയപ്പോൾ മടക്കയാത്രയ്ക്കുള്ള ടിക്കറ്റ് കൂടി നൽകിയാണു യാത്രയാക്കിയത്.\nലണ്ടനിൽ പഠനം ആരംഭിച്ചപ്പോൾ അഞ്ജലി ആദ്യം ചെയ്തത് തന്‍റെ ഹോസ്റ്റൽ മുറിയിൽ റിട്ടേൺ ടിക്കറ്റ് ചുവരിൽ പതിപ്പിച്ചു വച്ചു.\nഇല്ല, ഞാൻ വെറുതെ മടങ്ങില്ല എന്ന നിശ്ചയദാർഢ്യമായിരുന്നു അതിനു പിന്നിൽ.\nഎനിക്ക് എന്‍റെ ആശയങ്ങൾ പ്രകടിപ്പിക്കാനുള്ള മാധ്യമമാണു സിനിമ എന്നു ഞാൻ തിരിച്ചറിഞ്ഞിരുന്നു. എന്നെ സംബന്ധിച്ചിടത്തോളം മാനസികവും ശാരീരികവുമായ ഒരു 'ഫാസിനേറ്റിംഗ് ' മീഡിയമായിരുന്നു സിനിമ.\nഎങ്ങനെ ഒരു സിനിമയുണ്ടാവുന്നു\nആദ്യ സിനിമയുടെ പേരു പോലെ തന്നെയാണത്. മഞ്ചാടിക്കുരു എന്നായിരുന്നു പേര്. ഒരു മഞ്ചാടിക്കുരു പെറുക്കിയെടുത്തു കൊണ്ടു വരുമ്പോൾ മുതൽ അതിനു പിന്നിലൊരു കഥ കൂടിയുണ്ടാവുന്നു. ആ സമയത്ത് എന്തൊക്കെ നടന്നു എന്ന ഓർമ്മയാണു കഥാതന്തുവാകുന്നത്. ഓർമ്മ മനസിൽ വീണ ഒരു വിത്താണ്. അതെതുടർന്നു നമ്മുടെ അനുഭവങ്ങളും, സ്വഭാവങ്ങളും എല്ലാം ഒന്നൊന്നായി കഥയിലേക്ക് ഉൾച്ചേരുന്നു.\nകഥ പറയുന്ന രീതി\nഒരു ക്രിയേറ്റീവ് എഴുത്തുകാരിയൊന്നുമല്ല. ചെറിയൊരു കഥ പറയണമെന്ന ആഗ്രഹം മാത്രമേ ഉള്ളു. എഴുതുന്നതിൽ ഒരു പ്രശ്നമുണ്ട്. മലയാളം കുട്ടിക്കാലത്ത് പഠിക്കാത്തതിലുള്ള പ്രശ്നം. ഇംഗ്ലീഷിൽ ചിന്തിച്ചിട്ട് മലയാളത്തിൽ എഴുതണം. വീട്ടിൽ അമ്മയോടു മാത്രമാണു മലയാളത്തിൽ സംസാരിക്കുന്നത്. പക്ഷെ സ്റ്റോറിയുടെ ഇംപാക്ട് ആണു ഞാൻ ആലോചിക്കുന്നത്. നമ്മുടെ സംസ്ക്കാരത്തിൽ നിന്നാണു ഭാഷ ഉരുത്തിരിയുന്നത്. ദിവസവും വീട്ടിൽ സംസാരിക്കുന്ന രീതിയിൽ എഴുതിത്തുടങ്ങും. എനിക്ക് ആ ശൈലി മാത്രമേ അറിയൂ. ഒരു ആശയത്തിൽ തുടങ്ങി അങ്ങനെ ഫൈനൽ സ്റ്റേജിൽ എത്തി നിൽക്കും.\nഎന്നും സിനിമയുടെ കൂടെ\nകഥാപാത്രങ്ങൾ രൂപം കൊള്ളുന്നത്\nഎന്‍റെ തന്നെ സ്വഭാവങ്ങളെയാണ് ഞാൻ കഥാപാത്രങ്ങളിൽ സന്നിവേശിപ്പിക്കുന്നത്. എന്‍റെ പല തരം സ്വഭാവങ്ങളെ ഓരോ വിധത്തിൽ രൂപം കൊടുക്കുമ്പോൾ അതെല്ലാം ഓരോ വ്യക്തിത്വങ്ങളാവും. അവർക്കിട്ട് ഒരു കല്ലെറിയുന്ന പോലെയാണ്.അപ്പോൾ അവർ എങ്ങനെ പ്രതികരിക്കും എന്ന് നോക്കി രസിക്കും. എന്നെ അടുത്തറിയാവുന്നവർക്കറിയാം എന്‍റെ കഥാപാത്രങ്ങളുടെ സ്വഭാവം എങ്ങനെ വന്നു എന്ന്.\nസ്ത്രീപക്ഷ കഥകളാടുള്ള താല്പര്യം\nസ്ത്രീപക്ഷം എന്ന ചിന്തയൊന്നും എനിക്കില്ല. ഞാൻ എന്‍റെ കഥാപാത്രങ്ങളുടെ സാദ്ധ്യതകളെയാണു പരിശോധിക്കുന്നത്. അത് സ്ത്രീ ആയാലും പുരുഷനായാലും എനിക്ക് ഒരു പോലെയാണ്. കഥയോടും കഥാപാത്രങ്ങളോടും ആത്മാർത്ഥത പുലർത്തും. എഴുതുമ്പോൾ ഇഷ്ടം പോലെയൊക്കെ എഴുതിത്തീർക്കും. പിന്നീട് ഡയറക്ടർ എന്ന നിലയിൽ ജോലി തുടങ്ങുമ്പോഴാണ് കഥാപാത്രങ്ങൾ എന്തൊക്കെ ചെയ്യണമെന്നു എങ്ങനെ വരണമെന്നുമൊക്കെ തീരുമാനിക്കുന്നത്.\nശക്തമായ സ്ത്രീ കഥാപാത്രങ്ങളെക്കുറിച്ച്\nഎൺപതുകൾ വരെ ശക്തമായ സ്ത്രീ കഥാപാത്രങ്ങൾ സിനിമയിൽ ഉണ്ടായിട്ടുണ്ട്. അതിനു കാരണം തിരക്കഥയുടെ മൂല്യമാണ്.അങ്ങനെ സംഭവിച്ചാൽ കഥാപാത്രങ്ങൾക്കും മൂല്യം ഉണ്ടാവും. സംവിധാനം ചെയ്യുന്നത് സ്ത്രീ ആയതു കൊണ്ട് സ്ത്രീപക്ഷ സിനിമയായിരിക്കണം എന്നതൊരു മിഥ്യാധാരണയാണ്. പുരുഷ സംവിധായകരെപ്പോലെ തന്നെയാണ് സ്ത്രീയും. രണ്ടു പേർക്കും പ്രശ്നങ്ങൾ ഒരു പോലെയാണ്. പിന്നെ ഞാനൊരു സ്ത്രീയല്ലെ എന്ന് ചിന്തിച്ചാൽ അത് വർക്കിനെ ബാധിക്കും. വർക്കിൽ പ്രൊഫഷണലിസം കാണിക്കണം. സ്ത്രീകൾ അധികം ഈ രംഗത്ത് ഇല്ലാത്തതു കൊണ്ടാണ് ഇങ്ങനെയുള്ള ചിന്തകൾ ഉണ്ടാവുന്നത്.\nസിനിമ ഒരു വലിയ കാലയളവിൽ പൂർത്തിയാവുന്ന മാധ്യമമാണ്. ആദ്യം അശയം, പിന്നെ സ്ക്രിപ്റ്റ്, തുടർന്ന് ഡിസ്കഷൻസ്, പ്രൊഡക്ഷൻ ടീം, കാസ്റ്റിംഗ്, അങ്ങനെ അനേകം കടമ്പകൾ. സ്ത്രീയുടെ ജീവിതക്രമത്തിൽ ഒട്ടനവധി മാറ്റങ്ങൾ സംഭവിച്ചുകൊണ്ടേയിരിക്കും. വിവാഹം, ഗർഭകാലം, കുഞ്ഞിന്‍റെ വളർച്ച ഇങ്ങനെ ചിലത്, കൂടാതെ കുടുംബം, ഭർത്താവ് എന്ന ഘടകങ്ങൾ വേറെ. ഞാൻ ആദ്യ സിനിമ തുടങ്ങിയതു മുതൽ ഈ അവസ്ഥകളിലൂടെയെല്ലാം കടന്നു പോയ അനുഭവമുണ്ട്.\nഇപ്പോഴത്തെ തലമുറ ഗ്രാമങ്ങളിൽ നിൽക്കുന്നില്ല. അപ്പോൾ സിനിമയിലും ഇത് പ്രതിഫലിക്കും. എല്ലാവർക്കും എല്ലാം ഫാസ്റ്റ് ആയിട്ടു വേണം. ഫാസ്റ്റ് സ്റ്റോറി പറയണമെങ്കിൽ നഗരത്തിൽ തന്നെ പോണം.


idaneram: കാവാരിക്കുളം കണ്ഠന് കുമാരന് നവോത്ഥാന ചരിത്രം തമസ്‌ക്കരിച്ച നവോത്ഥാനനായകന് (1866-1935) - പ്രൊഫ. എസ് കൊച്ചുകുഞ്ഞ്\nദലിതര് പൊതുവില് നേരിട്ട മറ്റൊരു പ്രധാന പ്രശ്‌നമാണ് സര്‍ക്കാര് സര്‍വ്വീസിലെ ജോലിയില്ലായ്മ. പ്രജാസഭയുടെ 22-ാമത് സമ്മേളനത്തില് എഴുതാനും വായിക്കാനും അറിയാവുന്ന ദലിതര്‍ക്ക് പോലീസ് ഡിപ്പാര്‍ട്ടുമെന്റുകളില് ജോലി കൊടുക്കണമെന്ന് അദ്ദേഹം അപേക്ഷിച്ചു. സഭയുടെ 23-ാമത് സമ്മേളന ത്തിലും സര്‍ക്കാര്‍ജോലിക്കുള്ള അപേക്ഷ അദ്ദേഹം ആവര്‍ത്തിച്ചു. തന്റെ സമുദായത്തില് വളരെ ക്കുറച്ച് യുവാക്കളേ സ്‌ക്കൂള് ലിവിങ്ങ് പരീക്ഷ പാസായിട്ടുള്ളൂവെന്നും അവര്‍ക്ക് അര്‍ഹിക്കുന്ന ജോലി കൊടുക്കാന് സര്‍ക്കാര് നടപടി എടുക്കണമെന്നും അദ്ദേഹം ആവശ്യപ്പെട്ടു. സാമ്പത്തികവികസനത്തിന് ഭൂമിസമ്പാദനത്തോടൊപ്പം സമുദായത്തിന്റെ പരമ്പരാഗത തൊഴിലായ ഈറ്റപ്പണി സുഗമമായി നടത്തിക്കൊണ്ടുപോകണമെന്നു കാഴ്ചപ്പാടും അദ്ദേഹത്തിനുണ്ടാ യിരുന്നു. പ്രജാസഭയുടെ 22-ാമത് സമ്മേളനത്തില് ഈറ്റത്തൊഴിലില് ഏര്‍പ്പെടുന്ന സാംബവ സമുദായങ്ങള്‍ക്ക് റിസര്‍വ്വ് വനങ്ങളില്‍നിന്നു തലച്ചുമടായി ഈറ്റ വെട്ടിക്കൊണ്ടുവരാനുള്ള പാസ് സൗജന്യമായി ഫോറസ്റ്റ് ഡിപ്പാര്‍ട്ട്‌മെന്റില് നിന്ന കിട്ടണമെന്ന ആവശ്യം ഉന്നയിച്ചു. പ്രജാസഭയുടെ നിരവധി സമ്മേളനങ്ങളില് ഈറ്റത്തൊഴിലാളികള് അനുഭവിക്കുന്ന ദുരിതങ്ങള് അദ്ദേഹം അവതരിപ്പിച്ചിരുന്നു. ഇന്നും ശരാശരി സാംബവകുടുംബങ്ങളുടെ ഉപജീവനമാര്‍ഗ്ഗം ഈറ്റത്തൊഴില് തന്നെ. പക്ഷേ അസംസ്‌കൃത സാധനമായ ഈറ്റകിട്ടാതെ തിരുവിതാംകൂര് മേഖലയിലെ സാംബവര് കഷ്ടപ്പെടുകയാണ്. എക്കാലത്തും ഒരു സാംബവ സമുദായമെങ്കിലും കേരള നിയമസഭയില് ഉണ്ടായിരിക്കും. എന്നാല് അവരാരും കണ്ഠന്‍കുമാരന് പ്രജാസഭയില് കാണിച്ച താല്‍പ്പര്യം ഈറ്റത്തൊഴിലാളികള്‍ക്കുവേണ്ടി നാളിതുവരെ കാണിച്ചിട്ടില്ല. കൊച്ചി നിയമസഭയില് മെമ്പറായിരുന്ന പുലയസമുദായത്തില്‍പ്പെട്ട ശ്രീ.പി.സി. ചാഞ്ചന് (1928) പറയരായ ഈറ്റത്തൊഴിലാളികള്‍ക്കുവേണ്ടി സഭയില് കാണിച്ച താല്‍പ്പര്യം ഇവിടെ സ്മരിക്കപ്പെടേണ്ടതാണ്. സമുദായസംഘടനകള്‍ക്കോ, രാഷ്ട്രീയപാര്‍ട്ടികള്‍ക്കോ പറയരായ ഈറ്റത്തൊഴിലാളികള് കുടുംബങ്ങള് അനുഭവിക്കുന്ന കഷ്ടപ്പാടു കള്‍ക്ക് പരിഹാരം കാണാന് യാതൊരു താല്‍പ്പര്യവും ഇല്ല എന്നുള്ളത് ഒരു ദു:ഖസത്യം മാത്രം.\nപരിമിതികള് ഏറെ ഉണ്ടായിരുന്ന ഒരു കാലഘട്ടത്തിലായിരുന്നു കാവാരികുളം കണ്ഠന്‍കുമാരന് പറയ (സാംബവ) സമുദായത്തിന്റെ സമഗ്രവികസനം ലക്ഷ്യമിട്ടത്. ഇന്ന് കാലം മാറിയിരിക്കുന്നു. വ്യവസ്ഥിതി മാറിയിരിക്കുന്നു ഒപ്പം പുതിയ വെല്ലുവിളികളും........!


സ്റ്റേഡിയത്തിന്റെ പേരുമാറ്റം കെട്ടുകഥ: ചെയര്‍പേഴ്‌സണ്\nHome » News » സ്റ്റേഡിയത്തിന്റെ പേരുമാറ്റം കെട്ടുകഥ: ചെയര്‍പേഴ്‌സണ്\nOct 18, 2017 40 Viewed\tEditor0respond\nപാലാ: നഗരസഭ സ്റ്റേഡിയത്തിന്റെ പേരുമാറ്റം ആരോ മെനഞ്ഞ കെട്ടുകഥ മാത്രമാണെന്നും അജണ്ടയില് ഇല്ലാത്ത വിവരമാണ് വിഷയമായി ചിലര് പെരുപ്പിച്ച് കാണിക്കുന്നതെന്നും നഗരസഭാദ്ധ്യക്ഷ ലീന സണ്ണി അറിയിച്ചു. മണ് സ്റ്റേഡിയം മാത്രമായിരുന്ന നഗരസഭ സ്റ്റേഡിയത്തിലെ ട്രാക്കും ഫീല്‍ഡും ആധുനികവല്‍ക്കരിച്ച് ഗ്രീന്‍ഫീല്‍ഡും സിന്തറ്റിക് ട്രാക്കും ആയി ഇപ്പോള് മാറ്റിയിരിക്കുകയാണ്. സിന്തറ്റിക് ട്രാക്കോടുകൂടിയ സ്റ്റേഡിയമായതിനാലാണ് സിന്തറ്റിക് സ്റ്റേഡിയമെന്ന് കായികലോകം പറയുന്നത്. സ്റ്റേഡിയത്തിന് നിലവിലുള്ള നാമകരണം കെ.എം. മാണി എം.എല്.എ. വര്‍ഷങ്ങള്‍ക്ക് മുമ്പ് നല്‍കിയതും നഗരസഭയുടെ അംഗീകാരം ലഭിച്ചിരിക്കുന്നതുമാണ് എന്ന് നഗരസഭാദ്ധ്യക്ഷ വിശദീകരിച്ചു.\nസംസ്ഥാന സ്‌കൂള് കായികോത്സവം നടക്കുന്ന നഗരത്തില് സമ്പൂര്‍ണ്ണ പരിസര ശുചിത്വം പാലിക്കുവാന് എല്ലാ സ്ഥാപനങ്ങളും സഹകരിക്കണമെന്ന് നഗരസഭാദ്ധ്യക്ഷ ലീന സണ്ണി അഭ്യര്‍ത്ഥിച്ചു. ചപ്പുചവറുകള് ഒരു കാരണവശാലും വലിച്ചെറിയുകയോ കൂട്ടിയിടുകയോ ചെയ്യരുത്. ഭക്ഷണശാലകള് ശുചിത്വം ഉറപ്പാക്കേണ്ടതാണ്. ഒരു പ്രാവശ്യം ഉപയോഗിച്ച എണ്ണയും മുന്‍ദിവസത്തെ ആഹാരസാധനങ്ങളും ഒരു കാരണവശാലും ഉപയോഗിക്കരുത്. ഗുണമേ•-യുള്ള ഭക്ഷ്യവസ്തുക്കള് ഏറ്റവും കുറഞ്ഞ നിരക്കില് വിതരണം ചെയ്യുവാനും സഹകരിക്കണമെന്ന് അവര് അഭ്യര്‍ത്ഥിച്ചു. സ്റ്റേഡിയത്തിന് സമീപമുള്ള ഭക്ഷണശാലകളും റസ്റ്റോറന്റുകളും ശീതളപാനീയ വിതരണ കേന്ദ്രങ്ങളും ചൂടുവെള്ളം വിതരണം ചെ#്ത് സഹകരിക്കണമെന്നും ലീന സണ്ണി അഭ്യര്‍ത്ഥിച്ചു.\nകായികോത്സവം നടക്കുന്ന സ്റ്റേഡിയത്തിലും ഭക്ഷണശാല പ്രവര്‍ത്തിക്കുന്ന സെന്റ് തോമസ് ഹയര്‍സെക്കണ്ടറി സ്‌കൂളിലും പോലീസ് സുരക്ഷ ഉറപ്പാക്കും. പോലീസ് സഹായ കേന്ദ്രങ്ങളും ഉണ്ടാകും. പോലീസ് അസോസിയേഷന്റെ നേതൃത്വത്തില് സ്റ്റേഡിയത്തിന് സമീപം കുടിവെള്ള വിതരണ കേന്ദ്രവും സ്ഥാപിക്കും. പിങ്ക് പോലീസ്, ട്രാഫിക് പോലീസ് സേവനം ഉറപ്പാക്കിയിട്ടുണ്ട്. കായിക താരങ്ങളുടെ താമസ സ്ഥലത്തും പോലീസ് നിരീക്ഷണം ഉണ്ടാകും.\nസ്‌കൂള് കായികമേള: ദീപശിഖ ഇന്ന് കൊട്ടാരമറ്റത്ത് സ്വീകരിക്കും\nസ്‌കൂള് കായികോത്സവം കമാനങ്ങള് ഉയര്‍ന്നു; ആരവം ഉയരുകയായ്


പാതിരി (സസ്യം) - വിക്കിപീഡിയ\n(പാതിരി എന്ന താളിൽ നിന്നും തിരിച്ചുവിട്ടതു പ്രകാരം)\nപൂപ്പാതിരിയുമായി ആശയക്കുഴപ്പമൊഴിവാക്കാൻ, ദയവായി പൂപ്പാതിരി കാണുക.\nHeterophragma chelonoides (L.f.) Dalzell & Gibs.\nHeterophragma suaveolens (Roxb.) Dalzell & Gibs.\nഇന്ത്യ, മ്യാന്മർ, ശ്രീലങ്ക എന്നിവിടെങ്ങളിലെ ഇലപൊഴിയും വനങ്ങളിൽ കാണുന്ന ഒരു വന്മരമാണ് പാതിരി.(ശാസ്ത്രീയനാമം: Stereospermum chelonoides). പ്രകാശാർത്ഥി മരമാണ്. തീയും വരൾച്ചയുമൊക്കെ കുറെയൊക്കെ സഹിക്കും. കളിമണ്ണിനോട് പ്രത്യേക ഇഷ്ടമുള്ളതിനാൽ കളിമൺ പ്രദേശങ്ങളിൽ കൂട്ടമായി വളരുന്നു. പൂപ്പാതിരിക്ക് വേണ്ടത്ര ഈർപ്പം ഇതിന് ആവശ്യമില്ല. ഊഷരപ്രദേശങ്ങളിലെ വനവൽക്കരണത്തിനു പറ്റിയ മരമാണ്. മഴക്കാലത്ത് നല്ല പുനരുദ്ഭവമുണ്ട്. വേര്, ഇല, പൂവ്, തൊലി എന്നിവ ഔഷധങ്ങളാണ്. തടി ഫർണിച്ചറിനു കൊള്ളാം.\nവേര്, പുഷ്പം, മരപ്പട്ട\n"https://ml.wikipedia.org/w/index.php?title=പാതിരി_(സസ്യം)&oldid=2847529" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:04, 27 ജൂലൈ 2018.